Kaadubaleege kudhin maruviyas nuroane | Mihaaru\nކާޑުބަލީގެ ކުދިން މަރުވިޔަސް ނުރޯނެ\nޔަމަންގެ އުމުރުން ހަތަރު އަހަރުގެ އަބްދޯ ސައީދު ހޮސްޕިޓަލްގައި: ކާޑުބަލީގައި މި ކުއްޖާ ވަނީ މަރުވެފައި --ފޮޓޯ: ޖިލެސް ކްލާކް\n04 ޖެނުއަރީ 2021 - 11:17\nބަނޑުހައިހޫނުކަމުގެ ސަބަބުން އުފެދޭ ކާޑުބައްޔަކީ ވޭން ހުރި ކަމެކެވެ. ބޮޑުކަމު ދިއުން ކޮންޓްރޯލެއް ނުކުރެވެ އެވެ. ގައިގެ ހަން ދޫވެ އެވެ. އިސްތަށި ފައިބަ އެވެ. ވިޓަމިން އޭ ނުލިބި، ލޯފަންވެ އެވެ. ހަށިގަނޑު އޭގެ ޒާތުގައި މިނިކާން ފަށަ އެވެ: އަމިއްލަ މަސްތަކެވެ. ހިތް ވެސް މެ އެވެ.\nޔަމަންގެ އަދަންގެ ހޮސްޕިޓަލަށް އުމުރުން ހަތަރު އަހަރުގެ އަބްދޯ ސައީދު، ބަރުދަނުގައި އެންމެ ހަ ކިލޯ، ގެނައި އިރު، ނުރޮ އެވެ. އޭގެ ސަބަބަކީ، ކާޑުބަލީގެ ކުދިންނަކީ ރޯ ބަޔަކަށް ނުވާތީ އެވެ. އެންމެ ކުޑަވެގެން ކުކުރާ ވެސް ނުލަ އެވެ. އޭގެ ބަދަލުގައި އެ ކުދިންގެ ކިބައިން ފެންނަނީ އަޖައިބެއް ކަހަލަ ހިމޭންކަމެކެވެ. އެއްވެސް އަސަރެއް ނުދައްކަ އެވެ. ހައިނޫކަމުގައި އަނަރޫފަވެފައިވާ ހަށިގަނޑުގެ އެއްވެސް ހަކަތައެއް ކަރުނައަށްޓަކައި ބޭކާރެއް ނުކުރެ އެވެ. އެ ހަކަތަ ބޭނުންކުރަނީ ހަށިގަނޑުގެ އެންމެ މުހިންމު ގުނަވަންތައް ހަރަކާތްކުރުވާށެވެ.\nހޮސްޕިޓަލަށް ގެންދިޔަތާ މާ ގިނަ އިރެއް ނުވެ އަބްދޯ މަރުވި އެވެ. ފޮޓޯގްރާފަރު ޖިލެސް ކްލާކްގެ ކެމެރާގައި އެ ކުއްޖާގެ ފޮޓޯތައް ރައްކާކުރި އެވެ. ޖިލެސްގެ ފޮޓޯތައް ވަނީ ވޭނުން ފުރިފަ އެވެ. އެކަމަކު އަބްދޯގެ އާއިލާ ކަހަލަ، ބަނޑުހައިހޫނުކަމުގެ އަނިޔާ ތަހައްމަލްކުރާ އެތައް ކުދިންނެއްގެ އާއިލާއިން އެ ފޮޓޯތައް މުޅި ދުނިޔެއަށް ދައްކަން ބޭނުންވެ އެވެ. ބޭކާރު ހައިކަމެއްގައި އެތައް ކުދިންނެއް މަރުވާ ކަމެވެ. އަދި އެ މަރުން އެތައް ކުދިންނެއް ސަލާމަތްކުރުގެ އެހީއަކަށް އެ ފޮޓޯތައް ވެދާނެ ކަމެވެ.\nހައިހޫނުކަމުން ދުނިޔެ ދުރުކުރުމުގެ މަސައްކަތް މިދިއަ އަހަރުތަކުގައި ދިޔައީ ރަނގަޅަށެވެ، އެކަމަކު 2020އާ ޖެހެންދެންނެވެ. ބަނޑަށް ޖެހިފައިވާކަމަށް އދ. އިން އެންމެ ފަހުން ކަނޑައެޅީ 2017 ގައި ސައުތު ސޫދާނުގެ ކުޑަ ސަރަހައްދެކެވެ. އެކަމަކު މިއަދު ޔަމަނާއި ސައުތު ސޫދާނާއި ނައިޖީރިޔާގެ އިރުއުތުރު ސަރަހައްދު ބަނޑަށް ޖެހިފައިވާ ކަމުގެ އިންޒާރު އދ. އިން ދަނީ ދެމުންނެވެ. އަދި އިތުރު 16 ގައުމެއް އޮތީ، އެ ކާރިސާ ތެރެއަށް ވަދެނުވަދެވޭހާ ކައިރީގައި ކަމަށް ވެސް، އދ. އިން ބުނެ އެވެ.\n"ބަނޑަށް ޖެހުން އެނބުރި އަތުވެއްޖެ،" އދ.ގެ އިންސާނީ އެހީތެރިކަމުގެ ދާއިރާގެ އެންމެ އިސް ވެރިޔާ މާކް ލޯކޮކް ވިދާޅުވި އެވެ.\n"އެކަހަލަ އަނިޔާވެރިކަމެއް ބަލަން ތިބޭ ބަޔަކަށް އަހަރެމެންގެ ޖީލު ވެއްޖެ ނަމަ އެވާނީ މުޅި އިންސާނިއްޔަތުގައި ވެސް ޖެހޭ ނުބައިވެގެންވާ ލައްގަނޑަކަށް. މިއީ ސަލާމަތްވެވިދާނެ ކަމެއް."\nޅަ އުމުރުގައި މަރުވާ ކުދިންގެ އަދަދު ދަށްކުރުމާއި ބަލިތަކާއި ހައިހޫނުކަމުން ދުރުވުމާއި ލިޔަންކިޔަން ދަތުމުގެ ނިސްބަތް މައްޗަށް ދިއުމާއި ރަނގަޅު ސިއްހަތެއްގައި އަދި އުފާވެރި، ހަމަ އެހެންމެ ތިޔާގި ޖީލުތަކެއް ހިމެނޭ ތާރީހެއްގައި ދިރިއުޅުމަކީ މިއަދުގެ އިންސާނުން ފަހުރުވެރިވާން ޖެހޭނެ ކަމެކެވެ. ނަމަވެސް 2020 އަކީ އިންސާނީ ހަޔާތުގައި ރަނގަޅު އަހަރެއް ނޫނެވެ. މިއީ ބިރުވެރި އަހަރެކެވެ. އޭގެ ނަތީޖާ އަކީ، ޔުނެސްކޯއިން އިންޒާރު ދޭ ގޮތުގައި، ހައިހޫނުކަމުގައި ކޮންމެ މަހަކު އިތުރު 10،000 ކުދިން މަރުވުމެވެ.\nމި ބޮޑު މައްސަލަ އިތުރަށް ގޯސްވެގެން މި އުޅެނީ އެމެރިކާ އާއި ޔޫރަޕްގެ އިތުރުން ވޯލްޑް ބޭންކް ފަދަ ބައިނަލްއަގުވާމީ އިދާރާތަކުގެ އަޅާލުން ކުޑަަވުމުންނެވެ.\nކޮރޯނާވައިރަސްގެ ބަލިމަޑުކަމަކީ އެންމެ ބޮޑު އެއް ސަބަބު ކަމަށް ވިޔަސް، އެކަމުން މި މައްސަލައަށް ފޯރާފައި އޮތީ ނުސީދާ އަސަރެކެވެ. މުއްސަނދި ގައުމުތަކުގެ ބޭރުން ގިނައިން މަރުވަމުން އެދަނީ ވައިރަހުގެ ސަބަބުން އުމުރުން ދުވަސް ވީ މީހުންނެއް ނޫނެވެ. ބަނޑުހައިހޫނުކަމުގައި ކުޑަކުދިންނެވެ. އެކި ބަލިތަކަށް ބޭސް ނުލިބިގެން ޒުވާން އުމުރުގެ މީހުންނެވެ.\nއިންސާނީ މި ބޮޑު ތުރާގެ ވެރިރަށަކީ، ދެބަސްވެވެން ނެތް ގޮތުގައި، ޔަމަނެވެ. އދ. އިން ސިފަކުރާ ގޮތުގައި އެއީ މިވަގުތު އޮތް އެންމެ ހާލަތު ގޯސް އިންސާނީ މައްސަލަގަނޑެވެ. އަހަރެމެން އާ އަހަރު ފާހަގަކުރާ އިރު އަބްދޯޯ ކަހަލަ އެތައް ކުދިންނެއް ޔަމަންގައި އެ މަރުވަނީ ކާޑުބަލީގަ އެވެ.\nޔަމަނުގެ މި ހިތްދަތިކަމުގެ ވާހަކައިގެ ސަބަބުތައް ވަނީ އެކި ފަރާތްތަކާ ގުޅިފަ އެވެ. އެތެރޭގެ ހަނގުރާމަ އާއި ސައުދީ އަރަބިޔާގެ ހިސޯރުގެ ސަބަބުން ހުރިހާ ކަމެއް ފުނޑުފުނޑުވެފަ އެވެ. އީރާނުގެ މަދަދު ލިބޭ ހޫތީންގެ އަމަލްތަކުން ހާލަތު ވަނީ އިތުރަށް ގޯސްވެފަ އެވެ. މި ހުރިހާ ކަމެއްގެ ސަބަބުން ދިރުން ގެއްލިފައިވާ އާބާދީގެ ތެރެއަށް ދެން ކުރިމަތިވި އަނިޔާއަކީ، ބޭރަށް ހިންގުމާއި ކޮރޯނާވައިރަސްގެ ބަލިމަޑުކަމެވެ. އެހީ ދޭ ގައުމުތައް ތާށިވެފައި ވަނީ އެ ގައުމުތަކުގެ އަމިއްލަ މައްސަލަތަކުގަ އެވެ. އެ ގައުމުގެ ނަޒަރު ހުއްޓިފައި ވަނީ އެހެން ދިމާލަކަށެވެ.\nއެހެންކަމުން އަބްދޯ މަރުވީ އެވެ.\nކާޑުބަލީގައި މަރުވި އުމުރުން ހަތަރު އަހަރުގެ އަބްދޯ ސައީދުގެ ބޮޑެބޭބެއަކު ކުއްޖާއަށް ބޮސްދެނީ: ބަނޑުހައިހޫނުކަމުގައި އަނެއްކާވެސް އެތައް ލައްކަ ކުދިންނެއް މަރުވާނެ ކަމުގެ އިންޒާރު އދ. އިން ދޭ\nކޮރޯނާވައިރަަސްގެ ނަންބަރުތަކަށް ބަލާއިރު ފަގީރު ގައުމުތައް ވަނީ އެ އުއްޑައިން ރެކިފައި ކަމަށް ހީވެދާނެ އެވެ. އެފްރިކާ ފަދަ ތަރައްގީވަމުން އަންނަ ގައުމުތަކުގައި އެ ބަލިން މަރުވި މީހުންގެ އަދަދު މައްޗެއް ނޫނެވެ.\nއެކަމަކު ބަލިމަޑުކަމުގެ އާ ރާޅުގައި އެ މަންޒަރު ނުބައި ގޮތަކަށް ބަދަލުވެދާނެ އެވެ. އެނގޭ އެއްޗަކީ އޭގެ ނުސީދާ އަސަރުތަކުގެ ހަލާކު މިހާރު ވެސް ވަރަށް ބޮޑު ކަމެވެ. ލިޔަންކިޔަން ނުދަތުމާއި ތަފާތު ބަލިތަކާއި ބަނޑުހައިހޫނުކަމާ އެކު ކޮވިޑްގެ ބަލިމަޑުކަމެވެ. ލޮކްޑައުންއަކަށް ދިއުމުގެ މާނައަކީ ކުޑަކުޑަ އާމްދަނީ ލިބޭނެ މަގު ވެސް ބަންދުވުމެވެ.\nމި ހުރިހާ މައްސަލަތަކާ ގުޅިގެން ދެން އުފެދޭ ހިތްދަތި އެހެން ހަގީގަތްތައް ބަލަން ވެސް އުނދަގޫވެ އެވެ. އދ. އިން ލަފާކުރާ ގޮތުގައި ފަގީރުކަމާއި ބަލިމަޑުކަމުން ކުރިމަތިވާ ހުރަސްތަކާ ހެދި އިތުރު 13 މިލިއަން އަންހެން ކުދިން ގަދަކަމުން ކައިވެނިކުރުވާނެ އެވެ. ދީނީ އަދި ސަގާފީ އާދަތައް ކުއްޖާގެ ދުޅަހެޔޮކަމަށް ވުރެ އިސްކޮށް، އިތުރު ދެ މިލިއަަން އަންހެން ކުދިން "ހިތާނުކުރުމު"ގެ ވޭން އިހުސާސްކުރަން ޖެހިދާނެ ކަމަށް ވެސް، އދ. އިން ބުނެ އެވެ. ވޯލްޑް ބޭންކުން ބުނަނީ އިތުރު 72 މިލިއަން ކުދިން، ލިޔަންކިޔަން ނުދަތުމުގެ ލިސްޓަށް އަރާނެ ކަމަށެވެ.\nތަޖުރިބާކާރުންގެ ޕެނެލްއަކުން ތައްޔާރުކުރި ހިސާބުތަކުން ދައްކަނީ ކުރިމަތީގައި އޮތް ބިރުވެރި މައްސަލައިގެ "މެދުމިންވަރު"ގެ ލަފާާކުރުމަކުން ވެސް، ކޮރޯނާވައިރަސްއާ ގުޅިގެން ދިމާވާ ބަނޑުހައިހޫނުކަމުގައި 168،000 ކުދިން މަރުވެދާނެ ކަމެވެ. ވިސްނާލާށެވެ: އެ ބުނަނީ 168،000 އަބްދޯގެ ވާހަކަ އެވެ.\nއެތައް ކުދިންނެއް މަރުން ސަލާމަތްވެދާނެ އެވެ. އެކަމަކު އެއީ 2020 އާއި 2021ގައި ކުރިމަތިވި/ކުރިމަތިވާނެ ނިކަމެތިކަމުގައި މުޅި އުމުރަށް ދެމިގެންދާ ނުދަތުމުގަ އާއި ލޯފަންކަމުގަ އެވެ. މި އަދަދުތައް އެހާ ގޯސް މިންވަރަކަށް މައްޗަށް ދަނީ، ހަގީގަތުގައި، މުއްސަނދި ދުނިޔޭގެ އަޅާލުން ކުޑަކަމުންނެވެ.\n"ހާލަތު ގޯސްވެފައި މިވަނީ ރުޅިއަންނަ ދަރަޖައަކަށް، އެ ރުޅި އަދި ފަޅައިގެން ދަނީ، ލިބެން ހުރި ހައްލުތައް ބޭނުންވާ މިންވަރަށް ފޯރުކޮށްނުދެވޭތީ،" ޔޫއެސް އެޖެންސީ ފޯ އިންޓަނޭޝަނަލް ޑިވެލޮޕްމަންޓްގެ އިސް ނިއުޓްރިޝަނިސްޓް، ޝޯން ބޭކާ ވިދާޅުވި އެވެ.\nމިއީ ނިއު ޔޯކް ޓައިމްސްގެ ލިއުންތެރިޔާ ނިކޮލަސް ކްރިސްޓޯފް ލިއުނު ރިޕޯޓެއްގެ ހުލާސާ ތަރުޖަމާއެކެވެ.\n17 ކޮމެންޓް, 126 ރިއެކްޝަންސް\nއެއްބަޔަކު ކޮވިޑްގައި މަރުވަނީ. އަނެއް ބަޔަކު ބަނޑުހައިހޫނުކަމުން މަރުވަނީ. އަނެއް ބަޔަކު ހަނގުރާމައިގަ މަރުވަނީ. އަނެއް ބަޔަކު ގުދުރަތީ ކާރިސާތަކާ ތޫފާންތަކުގަ މަރުވަނީ. ދެން ތިބި މީހުންނަށް އެކަންކަމުގެ ނުސީދާ އަސަރުތައްކޮށްގެން މަރުވަނީ. މޫސުމީ ބަދަލުތަކުން ދުނިޔޭގެ ޗާޓުގެ ބައެއް ތަންތަން ހީނުކުރާހާ އަވަހަށް ބަދަލުވާނެކަމަށް އެއްބަޔަކު ލަފާކުރާއިރު ދުނިޔެ މިދަނީ އެތައް އިންސާނުންނެއް ނެތުމުގެ މަގެއްގެމަތީގައިކަމުގެ އިހްސާސް ކުރެވޭހެން ހީވޭ.\nއެހެން ކުދިން މަރުވީމަ ރޯނެތަ؟\nޔަމަންއަށް އެހީވުމަށް މީޑިއާތައް ގުޅިގެން ޓެލެތޯންއެއް ބާއްވަވައިދެއްވާ ފަންޑް ފޮށި ބަަހައްޓަވައިދެއްވާ.\nޓެލެތޯން އެއްފަރާތަކުން ހިންގުން މުހިއްމު. ކޮންމެކަމެއް އެތައް ސިޔާސީ ޕާޓީއަކުންކޮށްގެން ވާނުވާ ނޭނގޭ ހިސާބަށްދާތަން ފަހުން ކަންކަމުގައި ފެންނަނީ. ދެވޭ އެހީ އެލިބެންވާ ބަޔަކަށް ނުފޯރާނަމަ އެއީ މާ ދެރަކަމެއް. އެންމެ ފަހުން ހިންގި އެކަހަލަ ކަމެއްގައި އެބަޔަކު ސަޕޯޓްކުރާ ޕާޓީތަކުން ހިންގާ ތަނަކަށް ފައިސާ ފޮނުވާ ހެދީ. ކޮންމެކަމެއްވެސް ސިޔާސީވެގެން ހައްދުންނައްޓާފަ.\nކޮބާތަ އެކުދިންގެ ބޮސް ކެހެރުވަކެކޭވެސް ހިތަންނާރާ\nއެއްވެސް އަޅަކަށް އެއަޅަކަށް ނޫފުއްލެވޭވަރުގެ ބުރައެއް ނުޖައްސަވައެވެ.\nއެހެންގައުމަކައް3ދުވަހައް ދަތުރު ކުރިޔަސް 70 މިލިޔަން ޑޮލަރު ހަރަދު ކުރާ ރަސްކަލުންނައް ތިއަކީ މައްސަލަޔެއްނޫން\nތިޔަފަދަ ފޮޓޯ ފެނުމުން އަމިއްލަ ގޭގައާ ތަންތަނުން އުކާލާ ކާބޯތަކެތި ވޭސްޓްނުވެ ކޮންމެވެސް ބޭނުންޖެހިފައިވާ ނުލިބޭ ބަޔަކަށް ލިބޭނެ ގޮތަކަށް ކަންކަން ކުރަން އިހްސާސްވެ އެގޮތަށް އަމަލުކުރެވޭނަމަ ރަގަޅުވާނެ. އަދި ދިރިއުޅުމުގައި ހޯދޭ ބޭކާރު ސާމާނު މަދުކޮށް ދުނިޔޭގައި އަސްލު މުހިއްމީ ކޮން އެއްޗެއްސެއްތޯ ވިސްނާލުން މުހިއްމު. ފުރިގެން އެއްބަޔަކު ބަންޑުންވާއިރު އަނެއް ބަޔަކަށް އެތިފުކެއްވެސް ނެތްކަން ދަނެ އެހީވެވެން އޮތް ބަޔަކަށް އެހީވުން މުހިއްމީ.\nމިފަދަ ކޮންމެ އާޓިކަލްއެއް ކިޔާފައި އަދި އެނޫނަސް އަހަރެމެން އިންސާނުންނަކީ ހަދަހަވާ ޖާހިލު ބައެކެ އަބަދުވެސް ހިތަށްއަރައެވެ. ރިސޯސް އެލޮކޭޓް ކޮއްގެން މުސްހަދިން ފަޤީރުންނަށް އެހީވެގެން މިފަދަ ކާރިސަތަކުން ސަލާމަތްވެވެން އޮށްވާ، ބާރާއި ނުފޫޒާއި ޖާހަށްޓަކައި ޤައުމުތައް ނިކަމެތި ކުޑަކުދިން މިފަދަ ގޮތަކަށް ދޫކޮއްލުމީ ހާދަހާ ބަލަންއުދަގޫ މަންޒަރެކެވެ. އޭ ﷲ މިނޫން ދުވަހެއް ދުނިޔެއަށް ދައްކަވާށި. އާމީން\nފަންޑުފޮށްޓެއް ބަހައްޓަބަލަ. މަ ބޭނުން އެހީވާން.\nhttps://donatenow.wfp.org/wfp/ ވޯލްޑް ފުޑް ޕްރޮގްރާމްގެ ޑޮނޭޝަން ލިންކް. https://www.wfp.org/\nމިކަމާވެސް ކަންބޮޑުވެގެން ނަތީޖާއެއް ފެންނަގޮތަކަށް ކަމެއް ކުރެވޭތޯ އުޅެނީ ކާފަރުން ދޯ...\nކާފަރުން އަޑީގަ ތިބެގެންނޭ މިފަދަ ކުދިންތައް ގިނަކުރަނީ. އެފްރިކާ ގައުމުތަކުގެ ރިސޯސްތައް ބޭނުންކޮށްގެން ޔޫރަޕް މުއްސަދިވެގެން އެދަނީ. ޔަމަން ފުޑާލަނީ ހަމަ އެމެރިކާއާ ސަޢޫދީ އަދި އިޒްރާއީލް ވެގެން.\nރަގަޅު ކާފަރު ގައުމުތަކު ޓީވީތަކުން ތިމަންޒަރު ދައްކާ އެހީޔައް އެދޭ ވާނުވާ އެގޭގޮތައް ހަރަދު ކުރާތި އަޅުގަނޑުވެސް މަކު 10ޑޮލަރު ދައްކަން! އަދި ކާފަރުން ލާއަންނައުނު ގޮނޑައް އުކައިނުލާ އެކި ސަރަހައައްދުތަކުގަ ބަހައްޓާފަ ހުންނަ ފޮށިތަކައް އަޅާ ބޭނުންޖެހިފަތިބޭ މީހުނާހަމަޔައް ފޯރުކޮއް ދިނުމުގެ އިންތިޒާމު ވަނީ ކުރެވިފަ


Haafiz Musthafaage shauguveri ehen vaahakaeh\nހާފިޒް މުސްޠަފާގެ ޝައުގުވެރި އެހެން ވާހަކައެއް\nމުސްތޮފާ މީގެ4އަހަރު ކުރިން ޔަހްޔާއާއެކު: ފޮޓޯ/ޑރ. އަބްދުއްސައްތާރު ޔޫސުފް\nމި ރޯދަމަަހު މިރަށުގައި އިމާމްވެ ތަރާވީހް ނަމާދުކުރަމުން އަންނަ އެގާރަ އަހަރުގެ މުސްތަފާ މުޙައްމަދުގެ ވާހަކައަކީ މިހާރު ގިނަ ބަޔަކު ދަންނަ ވާހަކައެކެވެ. ވޭތުވެދިޔަ ހަފްތާއެއްހާ ދުވަހުގެ ތެރޭގައި ރާއްޖޭގެ ވަރަށް ގިނަ މީޑިޔާތަކުން އޭނާގެ ވާހަކަ ގެނެސްދިނެވެ. ބައެއް މަޝްހޫރު މީޑިޔާތަކުން އޭނާ އިމާމްވެ ތަރާވީހް ނަމާދުކުރާ މަންޒަރު ލައިވްވެސް ކުރިއެވެ. ގިނަ ބަޔަކު މިހާރު އޭނާ ސިފަކުރަނީ ގުރުއާނަށް ފަރިތަ ހިތްވަރުގަދަ ކުއްޖެއްގެ ގޮތުގައެވެ. އެކަމަކު މިފަހަރު ދައްކަން މިއުޅެނީ މުސްތަފާއާގުޅޭ މުޅިން އެހެން ވާހަކައެކެވެ.\nގުރުއާން ކިޔެވުމުގެ އިތުރުން މުސްތަފާގެ އެއް ޝައުގަކަށް ވަރަށް ތުއްތު އިރުއްސުރެވެސްވެފައި އޮތީ އުމުރުން ދުވަސްވީމީހުންނަށް އެހީތެރިވެދިނުމެވެ. ގުރުއާން ހިތުދަސްކުރުމަށް އިންޑިޔާއަށް ބަދަލުވުމުގެ ކުރިން އެކަން ހާމަވާފަދަ ނަމޫނާ މަސައްކަތެއް އޭނާ ވަނީ ކޮށްފައެވެ. މިކަން ރަށުގެ މަދު ބަޔަކަށް ނޫނީ ފާހަގަ ނުވެ އޮވެދާނެއެވެ.\nމުސްތަފާގެ އެ އަގުހުރި މަސައްކަތް މީގެ ގާތްގަނޑަކަށް ހަތަރު އަހަރުކުރިން ފާހަގަކުރެއްވީ އެއް ބޭފުޅަކީ އޭދަފުށްޓަށް އުފަން ޑރ. ޢަބްދުއްސައްތާރު ޔޫސުފެވެ. އދ. ގެ ގިނަ މަގާމްތަކެއް ފުރުއްވާފައިވާ ޑރ. ޢަބްދުއްސައްތާެރު އޭނާގެ އަމިއްލަ ފުޅު ބްލޮގް “ރުއްކުރީ” ގައި ލިޔުއްވާފައިވާ ގޮތުގައި މިރަށު ރޯޝަނީގޭގައި ދިރިއުޅެމުންގެންދިޔަ އަލްމަރްހޫމް ޔަހްޔާ މުހައްމަދު ލޯފަން ހާލުގައި ބަލި އެނދުގައި އޮތް ދުވަސްތަކުގައި މުސްތަފާ އޭނާ އަށް ބެހެއްޓި ސަމާލުކަމަކީ ވަރަށް ޝައުގުވެރިކުރުވި ކަމެކެވެ. އޭރު އުމުރުން އެންމެ ހަތް އަހަރުގެ ކުއްޖެއްގެ ފަރާތުން ފެނުނު އާދަޔާ ޚިލާފް އޯގާތެރިކަމާއި، އެހީތެރިކަމަކީ ވަރަށް ބޮޑަށް ބަދަލުވެފައިވާ މިފަދަ މުޖުތަމައަކުން ފެންނާނެކަމަށް އުއްމީދުވެސް ކުރެއްވިކަމެއް ނޫން ކަމަށް ބްލޮގްގައި ޑރ. ޢަބްދުއްސައްތާރު ވިދާޅުވެފައިވެއެވެ. އެވާހަކަ ތަފްސީލްކޮށްދެއްވަމުން ޑރ. ޢަބްދުއްސައްތާރު ވިދާޅުވެފައިވަނީ މުސްތަފާ ވަރަށް ގިނައިން ކޮންމެ ދުވަހަކު ކަހަލަގޮތަކަށް ޔަހުޔާގެ ހާލު ބަލަން ޒިޔާރަތްކުރެއެވެ. އަދި، އޭނާގެ ޅަދެއަތުން ޔަހުޔާގެ ފައިމޮޑެދީ ބުރަކަށި މަސާޖްކޮށްދެއެވެ. އެންމެ ހިތްގައިމުކަމަކީ އޭނާ ވިދާޅުވެފައިވާގޮތުގައި އެކަން މުސްތަފާ ކުރާލެއް ފުރިހަމަކަމެވެ. އެކަމަށް އޭނާ ބަހައްޓާ ޝައުގުވެރިކަމާއި ފަރުވާތެރިކަމެވެ.\nމަރްހޫމް ޔަހްޔާ މިރަށުގައި ހޭދަކުރި އެންމަ ފަހުދުވަސްތަކުގައި އޭނާގެ ގިނަކަންކަން ބެލެހެއްޓި މީހަކީ މުސްތަފާގެ މަންމަ މާޖިދާއެވެ. އެކަމުގައި މާޖިދާއަށް އެންމެ ބޮޑު އެހީތެރިކަމެއް ލިބުނީވެސް މުސްތަފާގެ ފަރާތުންނެވެ.\n“އޭނަ (މުސްތަފާ) ކޮންމެ ފަހަރަކުވެސްދާނެ އަޅުގަނޑާއެކު ޔަހްޔާ ކައިރިއަށް. ސާފުކުރާއިރުވެސް އެހީތެރިވާނެ. ކޮންމެ ފަހަރަކު ވުޟޫވެސްކޮށްދޭނެ. ގުރުއާނުގެ ސޫރަތްތައްވެސް ކިޔުއްވާނެ.” މާޖިދާ ބުންޏެވެ.\nއެއީ ހަގީގަތުގައިވެސް އެއުމުރުގެ ކުއްޖެއްގެ ފަރާތުން މިހާރު ފެނުން ދުރު ކަމެކެވެ. މުސްތަފާއަށް ތައުރީފް ހައްގީ އެ ސަބަބަށްޓަކައެވެ.\nޔަހްޔާގެ އިތުރުން މުސްތަފާގެ އަވަށްޓެރިންގެ ތެރޭގައި ހިމެނޭ އުމުރުންދުވަސްވީ ގިނަ ބަޔަކާއި ގާތްގުޅުމެއް އޭނާ ބޭއްވިއެވެ. މިހާރު ވަރަށް މަޑުމައިތިރި ބަސްމަދު ކުއްޖެއްގެ ގޮތުގައި ފެންނަ މުސްތަފާ އޭރު އެމީހުންނާ ސަމާސާކޮށް ހެދިއެވެ. އެ އުމުރުގެ ބައެއް މީހުންގެ ގާތުވެސް އިންޑިޔާއަށްގޮސް ގުރުއާން ހިތުދަސްކޮށްގެން ތަރާވީހްނަމާދު ކުރަން ރަށަށް އަންނާނެ ވާހަކަ ބުނެފައިވެއެވެ.\nއެންމެ އެގާރަ އަހަރުގައި ހިފްޒްކޮށް އިމާމްވެ ތަރާވީހް ނަމާދުކުރަންފެށުމާއެކު އެތައް ހާސްބައެއްގެ މަގްބޫލްކަން ހޯދި މުސްތަފާ މިހާރު ވަނީ އޭދަފުށީގައި ހުންނަ މައިކޮލެޖްގެ ކެމްޕަހުގައި ކިޔަވާ އުމުރުން ހަތް އަހަރާއި ނުވަ އަހަރާއި ދެމެދުގެ ކުދިންނަށް ގުރުއާން ކްލާސްތަކެއް ނަގައިދޭންވެސް ފަށާފައެވެ.\nޖޫން 4, 2017 at 7:18 pm\nMaasha Allah…. thigothugai lahahtawaashi… Aameen


Kashmir gai ul-hiyaa kathilun manaakohfi\nކަޝްމީރުގައި އަލްހާ އީދު ދުވަހު އުލްހިޔާ ގުރުބާން ކުރުން އިންޑިއާއިން މަނާ ކުރުމަކީ މުސްލިމުންނަށް ހިތާމައެއް\nކަޝްމީރުގައި އަލްހާ އީދު ދުވަހު އުލްހިޔާ ކަތިލުން އިންޑިއާގެ އިދާރާތަކުން މަނާ ކޮށްފި އެވެ. މިއީ މިހާރު ވެސް ވަރަށް ބޮޑަށް އުދާސްވެ ހިފާފައި ހުރި ހުޅުގަނޑަށް އަޅާލެވޭ ދަރަކަށް ވުން އެކަށީގެންވެ އެވެ.\nޖަނަވާރުން ހިމާޔަތްކޮށް ރައްކާތެރި ކުރުމަށް ކަމަށް ބުނެ ބުރާފަސްތި ދުވަހު ނެރުނު އަމުރުގައި ބުނަނީ ގެރި އާއި ބަކަރި، ޖަމަލު އަދި މިފަދަ އެއްވެސް ޖަނަވާރެއް ކަތިލުން މަނާ ކަމަށާއި މިފަދަ އަމަލުތައް ހުއްޓުވަން ޖެހޭ ކަމަށެވެ.\nއިންޑިއާ ސަރުކާރުން މިފަދަ އަމުރެއް ނެރުނު ބޭނުމާ މެދު އޮތީ ހުސް ސުވާލެވެ. އާންމު ގޮތެއްގައި އިންޑިއާގައި ކަތިލުން މަނައީ ގެރި އެވެ. އެއީ ހިންދޫންނަށް ހާއްސަ ގަދަރެއް އޮންނަ ނައަމްސޫތްޕަކަށް ވާތީ އެވެ.\nމުސްލިމުންނަށް އަލްހާ އީދަކީ ގުރުބާން ކުރުމަށް އޮންނަ ދުވަހެކެވެ. މުސްލިމުން ދިރިއުޅޭ ކޮންމެ ގައުމެއްގައި ވެސް އަލްހާ އީދުގައި ގެރި އާއި ބަކަރި އަދި ޖަމަލު ފަދަ ގުރުބާން ކުރަން ހުއްދަ ޖަނަވާރުން ކަތިލައި މަސްކައި އުފާ ކޮށް އުޅެ އެވެ.\nކަޝްމީރުގައި އުލްހިޔާ ގުރުބާން ކުރުން މަނާ ކުރުމުން ސަރަހައްދީ އިލްމުވެރިން ވަނީ ވަރަށް ބޮޑު ހިތާމައެއްގަ އެވެ. އިންޑިއާގެ އިދާރާތަކުގައި އެދިފައި ވަނީ އީދަށްޓަކައި ލުއި ގޮތެއް ހަމަޖައްސައި ދިނުމަށެވެ.\nއިންޑިއާ ކަޝްމީރުގެ މައްސަލަ އީދު ފާހަގަ ކުރުން


BREAKING: Israel In Gaza Ah Vaige Magun Varugadha Hamalaa Thakeh Dheefi - Vaguthu\nއިސްރާއީލުން ދާދި ފަހުން ޣައްޒާ އަށް ދިން ހަމަލާތަކެއް\nއިސްރާއިލް އިން އައްޒާ އަށް ވައިގެމަގުން ވަރުގަދަ ހަމަލާތަކެއް ދީފިއެވެ.\nއިސްރާއިލް އަށް އަމާޒުކޮށް ކުރިން ޣައްޒާއިން ފޮނުވާލި ރޮކެޓް ހަމަލާތަކަށް ރައްދު ދިނުމަށް ކަމަށް ބުނެ އައްޒާއަށް ވަރުގަދަ ވައިގެ ހަމަލާތަކެއް ދީފައި ވަނީ މިއަދު ހެނދުނުގެ ވަގުތެއްގައެވެ.\nއިސްރާއިލްގެ ސިފައިން ބުނި ގޮތުގައި ވައިގެ ހަމަލާތަށް ދިނީ އައްޒާގައި ހަރަކާތްތެރިވާ ހަމާސް ޖަމާއަތުގެ ބިންގަރާސް ތަކަކަށް ކަމަށެވެ. ނަމަވެސް އާންމުވެފައިވާ ފޮޓޯތަކާއި ވީޑިއޯއަކުން އައްޒާގެ ގިނަ އަދަދެއްގެ އިމާރާތްތަށް ގޮވާ މަންޒަރު ފެނެއެވެ. މީގެ އިތުރުން ޣައްޒާގެ ގިނަ އަދަދެއްގެ ދަނޑުބިންތަކަށްވެސް ހަމަލާތައް އަމާޒުކޮށްފައިވާ ކަމުގެ ޚަބަރު ވަނީ ފެތުރިފައެވެ.\nވައިގެ މަގުން ދިން ހަމަލާގައި އައްޒާގެ އެއްްވެސް މީހަކަށް އަނިޔާވި ކަމުގެ ރިޕޯޓެއް އަދި ލިބިފައެއް ނުވެއެވެ. އިސްރާއީލުން ބުނީ ހަމާސް އިން ދޭ ރޮކެޓް ހަމަލާތަކުގެ ރައްދު ކުރިއަށް އޮތްތާގައިވެސް ދޭނެ ކަމަށެވެ.\nރޮކެޓް ހަމަލާތަކަށް ރައްދު ދިނުމުގެ ގޮތުން ކަމަށް ބުނެ މީގެ ކުރިންވެސް ދޭތެރެ ދޭތެރެއިން އިސްރާއިލް ސިފައިން ޣައްޒާއަށް ވައިގެ މަގުން ވަރުގަދަ ހަމަލާތަކެއް ދެއެވެ. އެ ހަމަލާތަކުގައި ކޮންމެ ފަހަރަކުވެސް އެތައް އިމާރާތެއް ބިމާއި ހަމަކޮށް ޣައްޒާގެ ރައްޔިތުންނަށް ބޮޑެތި ގެއްލުން ލިބިގެންދެއެވެ.\nއިސްރާއިލްގެ ޖަރީމާތަކަށް ރައްދު ދިނުމުގެ ގޮތުން މިދިޔަ ރޯދަމަސް ފެށުމާއި ދިމާކޮށް އިސްރާއީލަށް އަމާޒުކޮށް 600 އަށްވުރެ ގިނަ ރޮކެޓް ހަމާސް އިން ފޮނުވާލާފައި ވެއެވެ. އެ ހަމަލާތަކާއި ގުޅިގެން އިސްރާއީލުން ބަދަލުގައި ޣައްޒާގެ މީހުން ދިރިއުޅޭ 200 އެއްހައި ސަރަޙައްދަށް ހަމަލާތަކެއް ދީފައިވެއެވެ. އެ ހަމަލާތަކުގައި ޝަހީދުވި މުސްލިމުންގެ ޢަދަދު ވަނީ 25 އަށް އަރާފައެވެ. މި ހަމަލާތަކުގައި އިސްރާއިލްގެ4ޔަހޫދީއަކު ވެސް ވަނީ މަރުވެފައެވެ.\nއޮގަސްޓް 17, 2019 13:15\nއިސްރާއިލް ސިފައިން ނެތި ކުރައްވާންދޭވެ. އާމީން


India Pakistan ge hoonu fenugai baasmathee rice - Hali News\nއިންޑިއާ ޕާކިސްތާންގެ ހޫނުފެނުގައި ބާސްމަތީ ހަނޑޫ\n29 November 2020, 21:09\nބާސްމަތީ ހަނޑުލަކީ އިންޑިއާގައި އުފައްދާ ބާވަތެއްގެ ހަނޑުލެއްކަމަށް ރެޖިސްޓްރީ ކުރުމަށް މަސައްކަތް ކުރުމުން ޕާކިސްތާނުގެ ސަރުކާރުން ތާސް ހޫނުކުރަން ފަށައިފިއެވެ.\nއިންޑިއާ ސަބްކޮންޓިނެންޓުން ޔޫރަޕަށް ބޭރުކުރާ ބާސްމަތީ ހަނޑުލަށް 2006 ވަނަ އަހަރުން ފެށިގެން ވިލާތު އިއްތިހާދުން ވަނީ ސުން ރޭޓްގައި ޑިއުޓީ ނެގުމަށް ނިންމާފައެވެ. ވިލާތު އިއްތިހާދުގެ ގައުމުތަކަށް ގެންދާ ބާސްމަތީ ހަނޑުލުގެ ތިން ބައިކުޅަ ދެބަޔަކީ، އުތުރުކަރައިން ބޭރުކުރާ ތަކެއްޗެވެ. ދެން ހުރި ބައިތަށް ބޭރުކުރަނީ ޕާކިސްތާނުންނެވެ.\nއިންޑިއާ ސަރުކާރުން ވިލާތު އިއްތިހާދަށް ހުށަހަޅާފައި ވަނީ ބާސްމަތީ ހަނޑުލުގެ ހަމަމއެކަނި "ޖިއޮގްރެފިކަލް އިންޑިކޭޝަން" ޖީއައި ގެ ހައިސިއްޔަތު ލިބިގެންވަނީ އިންޑިއާއަށް ކަމަށެވެ. މި މައްސަލަ ވެގެން ދިޔައީ ޕާކިސްތާން ސަރުކާރުގެ އެންމެ މަތީ ފެންވަރުގައި ލިބުނު ސިހުމަކަށެވެ.\nއިންޑިއާއިން ހުށަހަޅާފައިވާ ޖީއައި އެޕްލިކޭޝަންގައި ބުނެފައިވަނީ، ބާސްމަތީއަކީ ޚާއްސަ ސިފައެއް ލިބިގެންވާ، ޕަންޖާބާއި ހަރިޔާނާއާއި ދިއްލީއާއި ހިމާޗަލް ޕްރަދޭޝްއާއި އުއްތުރަކާންދާއި ހުޅަނގު އުއްތަރަ ޕްރަދޭޝްގައި އުފައްދާ ވައްތަރެއް ކަމަށެވެ.\nޖީއައި ހައިސިއްޔަތު ލިބުމުން ޚާއްސަ ސަރަހައްދުތަކެއްގައި އުފައްދާ މުދަލެއްކަމަށް ކަނޑައަޅައި، ހަމައެކަނި އެ ސަރަހައްދަކަށް ޚާއްސަ އުފެންދުމެއް ކަން ފާހަގަ ކޮށް އޭގެ އަގު އެރުވުމަށް ބޭނުންކުރެވޭނެއެވެ.\nވިލާތު އިއްތިހާދުގައި އުފައްދާ ޝެމްޕޭންއާއި ޗީޒާއި އަދި ޖަޕާނުގެ ކޯބޭގެ ގެރިމަސްފަދަ ބާވަތްތަކަކީ އެއަށް ޚާއްސަ ސިފަތަކެއް ލިބިގެންވާ އަގު ބޮޑު އުފެއްދުންތަކެވެ.\n2011ގައި ޖީއައި ގެ ހައިސިއްޔަތު ހޯދައިގެން އިންޑިއާގެ ދަރްޖީލިންގ ގެ ސައިފަތް ގިންތި ކުރުމުން މިސައިފަތުގެ އަގު ވަނީ އުފުލިގެން ގޮސްފައެވެ.\nމިގޮތަށް ގިންތި ކުރެވޭ އުފެއްދުމެއް އެގިންތިކުރެވޭ ސަރަހައްދަކަށް ނުވަތަ ނިސްބަތް ކުރެވޭ ޖިއޮގްރެފިކަލް ސަރަހައްދު ފިޔަވައި އެހެން ތަނަކަށް ނިސްބަތްކޮށް ލޭބަލެއް ނުކުރެވޭނެއެވެ.\nއިންޑިއާގައި ދަނޑުވެރިން ފަނިފަކުސަ މަރާބޭސް ބޭނުންކުރުމާއި އީޔޫގެ މިންގަނޑަށް ނުފެތުމުން އިންޑިއާއިން ބާސްމަތީ ބޭރުކުރާ މިންވަރު ދަނީ ދަށަށެވެ. އިންޑިއާގެ ބާސްމަތީ، އީރާނާއި ސައޫދީއަށާއި މެދުއިރުމައްޗަށް ދެއެވެ. ނަމަވެސް ނިއުދިއްލީގެ މަގްސަދަކީ މިތަންތަނަށް ދާވަރު މަދުކޮށް ވިލާތު އިއްތިހާދުގެ ތެލިތާހަށް އަޅާމިންވަރު ގިނަ ކުރާށެވެ.\nޕާކިސްތާނުން މިދިޔަ ތިން އަހަރުގެ ތެރޭގައި އީޔޫއަށް 300 ހާސް މެޓްރިކް ޓަނުގެ ބާސްމަތީ ބޭރު ކުރިއެވެ.\nއިތުރު ލިޔުންތައް ޕާކިސްތާނު-އިންޑިއާ ކޯޅުން


Lui dhenee baleege nurakka kudavegen noon, thayyaaru vevumun: Dr. Sheena | Mihaaru\nލުއިދެނީ ބަލީގެ ނުރައްކާ ކުޑަވެގެން ނޫން، ތައްޔާރުވެވުމުން: ޑރ. ޝީނާ\n27 މެއި 2020 - 23:48\nކޮވިޑް-19 އިން ރައްކާތެރިވާން މާލެ ސަރަހައްދުގައި އިއުލާންކޮށްފައިވާ ލޮކްޑައުން އަށް މާދަމާ ލުއި ދެނީ އާއްމުންގެ ތެރޭގައި ބަލީގެ ނުރައްކާ ކުޑަވެގެން ނޫން ކަމަށާއި ހާލަތު ގޯސްވެއްޖެ ނަމަ ވެސް ފަރުވާދެވޭނެ ވަސީލަތްތައް ގާއިމްކުރެވި ތައްޔާރުވެވުމުން ކަމަށް ހެލްތު މިނިސްޓްރީގެ ކުރީގެ ޑިރެކްޓަރު ޖެނެރަލް ޑރ. ޝީނާ މޫސާ މިރޭ ވިދާޅުވެއްޖެ އެވެ.\nމިދިޔަ އެޕްރީލް މަހުގެ 15 ގައި މާލެ އިން ކޮވިޑަށް ޕޮޒިޓިވް މީހަކު ފެނުމުން އިއުލާންކުރި ލޮކްޑައުން އަށް ލުއިތަކެއް ދީ، ބައެއް ވިޔަފާރިތައް ހުޅުވައިލަން ވަނީ ނިންމައިފަ އެވެ. ފިޔަވަހިތަކަކަށް ބަހާލައިގެން ލުއިތަކެއް ދޭ އިރު ފުރަތަމަ ލުއި ދެނީ ދެ ހަފުތާ އަށެވެ.\nކޮވިޑް-19 އާ ގުޅޭ ފަންނީ ކަންކަމުގައި އެޗްޕީއޭ އަށް ލަފޭ ކޮންސަލްޓަންޓް ޑރ. ޝީނާގެ އިތުރުން ހެލްތު މިނިސްޓަރު އަބްދުﷲ އަމީނާއި ޓެކްނިކަލް އެޑްވައިޒަރީ ގްރޫޕް (ޓެގް) ގެ ލީޑަރު ޑޮކްޓަރު އަލީ ލަތީފް ބައިވެރިވެވަޑައިގަތް މީޑިއާ ބްރީފިންގައި ޝީނާ ވިދާޅުވީ ކުރީގެ ޕްރޮޖެކްޝަން އިން ދެއްކި އަދަދުތަކަށް ބަދަލުތަކެއް އައިސްފައިވާ ކަމަށެވެ. އެ ލަފާކުރުންތަކުގައިވާ ބަލި ޖެހޭ ނިސްބަތް ދަށްވީ އޭނާ ވެސް ފާހަގަކުރެއްވި ގޮތުގައި، އެޗްޕީއޭގެ އިރުޝާދުތަކަށް އާއްމުން ކިޔަމަންތެރިކަމާ އެކު އަމަލުކުރުމުންނެވެ.\n"މިހާތަނަށް ބަލާއިރު ބަލީގެ ރިސްކުގައި ތިބި މީހުން ކޮންމެވެސް ވަރަކަށް މަދުވެއްޖެ،" ޝީނާ ވިދާޅުވި އެވެ.\nއޭނާ ވިދާޅުވި ގޮތުގައި، މާލެ އާއި ވިލިމާލެ އާއި ހުޅުމާލޭގައި އިއުލާން ކޮށްފައިވާ ދޮޅުމަހެއްހާ ދުވަހުގެ ލޮކްޑައުން އަކަށް ފަހު ލުއިތަކެއް ދެނީ، ކޮވިޑް-19 ފެތުރެމުން ނުދާތީ ނުވަތަ އާއްމުންނަށް އޮތް ނުރައްކާ ވެސް ކުޑަވެގެން ނޫނެވެ. މި ލުޔާ އެކު ސޯޝަލް ޑިސްޓެންސިން އަށް ނުބެލުމާއި ދެން ވެސް ރައްކާތެރިކަމުގެ އެހެން ފިޔަވަޅުތަކަށް އަމަލުނުކޮށްފި ނަމަ އަދަދުތައް އިތުރުވާނެ ކަމަށާއި އެކަމަށް ވިސްނަން އެދިވަޑައިގަތެވެ.\nއޭނާ ވިދާޅުވީ ބަލި ޖެހި ބޮޑުވަރުވާ މީހުންގެ އަދަދު ދުނިޔޭގެ އެހެން ގައުމުތަކާ އަޅާބަލާއިރު ރާއްޖޭގައި ދަށް ކަމަށެވެ. އެހެން އެގޮތަށް ދިމާވަނީ، ރާއްޖޭގެ އާބާދީގެ ބޮޑު ބައެއް އަދި މަސައްކަތް ކުރާ ބިދޭސީންނަކީ ވެސް ޒުވާން އާބާދީއަކަށް ވުމުން ކަމަށް ވިދާޅުވި އެވެ.\nޝީނާ ވިދާޅުވި ގޮތުގައި ކުރިން ޕޮޒިޓިވްވި މީހުންގެ ބޮޑު ނިސްބަތަކީ ބިދޭސީން ކަމަށް ވިޔަސް ފަހުން ފެންނަ ކޭސްތަކަށް ބަލާއިރު ބަލި ޖެހޭ ދިވެހިންގެ އަދަދު ދަނީ އިތުރުވަމުންނެވެ.\nލޮކްޑައުން ހުޅުވާލީމަ ކޭސް އިތުރުވި ކަމުގައި ވިޔަސް މިހާރު ހުރި ކެޕޭސިޓީން މެނޭޖްކުރެވޭނެ ކަމަށް ލަފާ ކުރެވެނީ. --ޝީނާ\nއާއްމުންގެ ތެރޭގައި ބަލި ފެތުރެމުންދާއިރު ލޮކްޑައުން އަށް ލުއި ދޭން ވިސްނާ ސަބަބާ މެދު އާއްމުން އުފައްދާ ސުވާލާ ގުޅިގެން ޝީނާ ވިދާޅުވީ އެޗްޕީއޭގެ އިރުޝާދުތަކަށް އާއްމުން ވަރަށް ބޮޑަށް ކަމޭހިތުމުން އިންފެކްޝަން ރޭޓް ދަށްކުރެވިފައިވާ ކަމަށެވެ.\nއަނެއް ސަބަބަކީ އޭނާ ވިދާޅުވި ގޮތުގައި ބިދޭސީންގެ ފަރާތުން ބަލި ފެތުރުމުގެ ފުރުސަތު ކުޑަވެފައި އޮތުމެވެ. މާލޭގެ ކުދި ތަންތަންކޮޅުގައި އުޅުނު ބިދޭސީން ސަރުކާރުން ވަނީ ވަގުތީ ހިޔާތަކަކަށް ބަދަލުކޮށްފަ އެވެ.\nހެލްތު މިނިސްޓަރު އަމީނާއި ޑރ. އަލީ ލަތީފް ވެސް ވިދާޅުވީ ލުއި ދޭ މުއްދަތުގައި، ބައްޔަށް ސަމާލުނުވެ އުޅެފި ނަމަ ކުރިއެކޭ އެއްގޮތަށް ލޮކްޑައުން އަކަށް ދާން ޖެހިދާނެ ކަމަށެވެ. ފުރަތަމަ ދެ ހަފުތާ އަށް ލުއިދޭ އިރު ބައްޔަށް ޕޮޒިޓިވްވާ އަދަދުތަކުން ހާލަތު ވަރަށް ރަނގަޅަށް މޮނިޓަ ކުރާނެ ކަމަށް ދެ ބޭފުޅުން ވެސް ވިދާޅުވި އެވެ.\nކޭސްތައް އިތުރުވާ ނަމަ ފުލް ލޮކްޑައުން އަކަށް އަނެއްކާ ވެސް ދާން ޖެހިދާނެ. --އަލީ\n"އަލުން ލޮކްޑައުން އަކަށް ދާން ނުޖެހޭ ގޮތަށް އަމަލުތައް ބެހެއްޓުމަކީ އަޅުގަނޑުމެންގެ ވަރަށް ބޮޑު އެދުމެއް."\nހާލަތު ގޯސްވެއްޖެ ނަމަ ވެސް ފަރުވާ ދެވޭނެ\nއަލީ ވިދާޅުވި ގޮތުގައި ކޮވިޑް-19 އާ އެކު ވަރަށް ގިނަ ދުވަހު ދިވެހިން ވެސް އުޅެން ޖެހޭނެ ކަމަށް ލަފާކުރެވޭތީ، މިކަމުން ރައްކާތެރިވުމުގެ ފަރުވާއަކަށް އޮތީ ރީތި އާދަތަކުގައި ހިފައިގެން ދިރިއުޅުމެވެ.\nމިރޭގެ މީޑިއާ ބްރީފިންގައި ޑރ. އަލީ ލަތީފް ވާހަކަ ދައްކަވަނީ. --ފޮޓޯ/މިހާރު\nބަލި ޖެހޭ މީހުންގެ އަދަދު މިހާރު ދަށް ކަން ފާހަގަކުރައްވަމުން އޭނާ ވިދާޅުވީ ބަލިން ރައްކާތެރިވުމުގައި އެންމެ ބޮޑު އިސްކަމެއް ދިން އެއް ކަމަކީ ހާލަތު ގޯސްވެއްޖެ ނަމަ ވެސް ފަރުވާދެވޭނެ މިންވަރަށް ތައްޔާރުވުން ކަމަށެވެ. ރާއްޖެ އިން މިކަމަށް ތައްޔާރުވާން ފެށީ މި ބައްޔަށް ޚާއްސަ ހޮސްޕިޓަލެއް ވެސް ނެތި ކަމަށާއި އެކަމަކު ވޭތުވެދިޔަ ތަނުގައި ކުރި މަސައްކަތުން ފަރުވާ އަށް ހުޅުމާލޭގައި މެޑިކަލް ފެސިލިޓީއަކާއި ޓްރީ ޓޮފް ޚާއްސަ ކުރެވިފައިވާ ކަމަށެވެ.\nމި ދެ ތަނުގެ ޖާގަ އަކީ 300 އަށް ވުރެން ގިނަ އެނދު ކަން އޭނާ ފާހަގަކުރެއްވި އެވެ.\nލޮކްޑައުން އިން ނުކުންނަ އިރު ކޭސްތަކުގެ އަދަދު އިތުރުވެއްޖިއްޔާ ފަރުވާ ދެވޭނެ ގާބިލްކަން އެބަހުރި. --އަލީ\nކަރަންޓީން ފެސިލިޓީގެ ގޮތުގައި 24 ރިސޯޓެއް ހަމަޖެހިފައިވާ އިރު އައިސޮލޭޝަން ފެސިލިޓީތަކުގެ ޖާގައަކީ 400 ކަމަށް އަލީ ވިދާޅުވި އެވެ.\n"މި ކަހަލަ ކްރައިޓީރިއާތަކަކީ އަޅުގަނޑުމެން ލޮކްޑައުން އިން ނުކުންނަ އިރު ކޮންމެހެން ވެސް ހުންނަން ޖެހޭ ކަންތައްތަކެއް. އެހެންވީމަ ކޭސްތައް ފެނިއްޖިއްޔާ ވެސް އަޅުގަނޑުމެންނަށް އެޑްމިޓް ކުރެވޭނެ ފުރުސަތު އެބައޮތް،" އޭނާ ވިދާޅުވި އެވެ.\nރާއްޖޭގައި ކޮވިޑަށް ފުރަތަމަ ޓެސްޓް ކުރަން ޖެހުނީ ބޭރަށް ފޮނުވައިގެންނެވެ. އެކަމަކު ޓެސްޓް ކިޑްތައް ރާއްޖެ އަށް ލިބުމުން ފުރަތަމަ ޓެސްޓްކުރީ ދުވާލަކު 200 ސާމްޕަލެވެ. މި އަދަދު މިހާރު 600 އަށް މަތިވެފައިވާ ކަމަށް އަލީ ވިދާޅުވި އެވެ.\nއަލީ ލަތީފް ތަކުރާރުކޮށް ފާހަގަކުރެއްވީ ލޮކްޑައުން އަށް ދޭ ލުއިތަކުގައި ބައްޔަށް ފަރުވާ ކުޑަކޮށްފި ނަމަ މިހާރު ގާއިމްކުރެވިފައި ހުރި ވަސީލަތްތަކަށް ނުތަކާ ވަރަށް މީހުން ބަލިވުމުގެ ފުރުސަތުވެސް އޮވެދާނެ އެވެ. މުހިއްމީ، އޭނާ ވިދާޅުވި ގޮތުގައި، އެޗްޕީއޭގެ އިރުޝާދުތަކަށް ސަމާލުވުމެވެ.\nއެއް ކަމަކަށް ފާހަގަކުރެއްވީ އާއްމުކޮށް ބޭރަށް ނުކުންނަ އިރު މާސްކް އެޅުމެވެ. އެއާ އެކު ދުރުދުރުގައި ތިބެން ހަނދާން ނައްތާނުލުމާއި ރަނގަޅަށް އަތް ދޮވުން ކަމަށް ވިދާޅުވި އެވެ.\nދިވެހި ސަރުކާރު އަބްދުﷲ އަމީން، ހެލްތު މިނިސްޓަރު ޑރ. އަލީ ލަތީފް ޑރ. ޝީނާ މޫސާ ހެލްތު ޕްރޮޓެކްޝަން އެޖެންސީ ސިއްހަތު ބަލިތައް\n24 ކޮމެންޓް, 8 ރިއެކްޝަންސް\nމިޤައުމުން ތައްޔާރުވަނީ ގިނަ މީހުނަށް ފަރުވާދޭން. ޖެހޭ މީހުން މަދުކުރާކަށް ތައްޔާރުވާކަށް ނޭނގޭ. އެވެސް ހުސް މާލެ. އަތޮޅުތައް ހެޔޮ ވަޅުލެވުނަސް.ވާނީ އެހެންތާ, ނަގާ ކިޔަންތިބީ ހުސް ފަރުވާ ކުރާ މީހުން. ބަލިން ރައްކާތެރި ކުރަން މަސައްކަތް ކުރާ މީހުންގެ ބަހެއް ނުވިކޭ. ޕަބްލިކް ހެލްތެއް (ޕްރިވެންޓިވް ހެލްތް) ނެއް. އޮތީ ހަމަ އެކަނި ކިއުރެޓިވް ހެލްތް. ޑޮކްޓަރުންނާ ނަރުހުން އެކަނި. ޕަބްލިކް ހެލްތް އޮފިސަރުން ތިބީ ބާކީ ވެފަ. ބާކީނުވާ މީހުން ތިބީ ވިކިފަ ދަށުވެފަ.ބަލިމީހުން ގިނަވި ވަރަކަށް ކްލިނިކްތަކަށް ފައިދާވާނެ. ޕްރިވެންޓް ކުރީމަ ބަލި މަދުވެ ކްލިނިކްތަކަށް ވާނެ ފައިދާ އެއް ނޯންނާނެ. މިއީ ޙަޤީޤަތް. މިކަން އޮޅުވާ ނުލެވޭނެ.\nތިޔަ ވެފަ ހުރި ތައްޔާރީއެއް އެގިދާނެތާ، ވީ މާ، މި އޮއްހާދުވަހު ތައްޔާރު ނުވެވި ހުރިކަން ވަރަށް ރަނގަޅަށް އެގިއްޖޭ،\nއެކަމް ޖެނުއަރީން ފެށިގެން ތައްޔާރު ވެއްޖޭބުނި މިހާރު ތިވީ ތައްޔާރީ އަކީ ކޮބާބާ\nސައުސަންގެ ކޮމެންޓު ބަލާލާ\nމިހާރަކަށް އައިސް ވަރަށް ގިނައިން ފެންނަ ކުށް ބަހަކަށް ވާތީ ފާހަގަކޮށްލީ ހަމަ. ''ނުތަކާ'' އެއްނޫނެވެ. ''ނުކަތާ'' އެވެ.\nތިހިރި ބަހުގެ އެދުރަކަށް ވެ ނިމިފައި ނޫހުގައި ލިޔެފައި އެވަނީ ރަނގަޅަށް.. މާބޮޑަށް އެނގުނީމަ ކަމަކު ނުދާނެ....\nމަވެސް ގަބޫލެއް ނުކުރަން މި ފެންވަރަށް ތައްޔާރު ވެވިދާނެކަމަށް. ޗައިނާއެކޭ އެއްގޮތަށް 300 އެނދުގެ ވަގުތީ ހޮސްޕިޓަލެއް ގާއިމުކޮށްފި. އެވެސް ކޮންމެ އެނދެއްގައިވެސް ވެންޓިލޭޓަރާއި ގުޅައިގެންވެސް ވަގުތުން ފަރުވާ ދެވޭ ގޮތަށް. އެންމެ ވޯސްޓް ކޭސް ސިނާރިއޯގައިވެސް ރިސްކު ބޮޑު 20% އަށް އެއްފަހަރާވެސް އެނދުމަތިކޮށްވެން ހިދުމަތް ދެވޭ ގޮތަށް. އެހެންވީމަ ހެލްތު މިނިސްޓަރާއި ޓީމުން ކުރެއްވި ބުރަ މަސައްކަތަށް ހަމަ މެޑަލް ހައްގު އިނގޭތޯ.\nތައއޔާރުވެވުނީމަ ދެން ބަލި ފެތުރުނަސް އޯކޭތޯ? ޗައިނާ ފަދަ ގައުމުމުތަކުން ލުއިދިނީ ކޭސްތައް ވަރަށް މަދުވީމަ. މިގައުމުގަ އެންމެ ފުރަތަމަ ކޮޅެކޭ މިހާރެކޭ ކޭސް ފެންނަވަރު މާބޮޑުތަފާތެއްނެތް. ދެން ކޮންތައްޔާރެއްގެ ވާހަކައެއް.\nހުރިހާ ކަމެއްގަވެސް އޮޅުވާލުން. ދެފަހަރަކު އެކައްޗެއް އަދި ނުކިޔޭ. ޣައިބު އެނގޭ ބަޔަކަށް ހެދިގެން އުޅުނުނަސް އެކައްޗެއްވެސް ނޭގޭކަން ހާމަވެއްޖެ.\nބަންގްލަދޭޝް މީހުންގެ ކަންތަށް ފައްޔާޒަށް ހައްލު ކުރެވިފައި އޮތް ނަމަ އަދި ނަތީޖާ މިއަށްވުރެވެސް ރަަނގަޅު ވީސް ކަމަށް ގަބޫލުކުރެވޭ.\nއެއީ ފައްޔާޒު އެކަނި ކަމެއްބާ؟ ބަނގުލަދޭސް މީހުން ރާއްޖެއަށް އަންނަން ފެށީ 2018 ގެ ފަހުން ނަމަ ތިހެން ބުނެވިދާނެ\nކޮން ލުޔެއްބާ ތިދިނީ. ހީވަނީ ތިތަނުން ބޭނުންވަނީ ބަލި ބޮޑަށް ފަތުރަންހެން. ފިހާރަތަކަށް ގިނައިންދާން ފިހާރަތަކުގައި ގިނަވަގުތު ހޭދަކުރަން ހުއްދަދޭއިރު އެތާގައި ތިބޭ ބަންގާޅުބޭފުޅުންނަކީ އަހަރެން ދެކޭގޮތުގައި ބަލިހުރުން ވަރަށް އެކަށޭނަމީހުން. މިފިހާރަތަކަށް ދިޔުމުގެ ބަދަލުގައި ދަންވަރުނަމަވެސް ކޮންމެވެސް އެއްގަޑިޔެއްގައި މަގުމަތީގައި ހިގައި ދުވެހަދާލަން ހުއްދަދިންނަމަ މާރަނގަޅު. ގެޔަކުން3މީހުންގޮސް ފިހާރަތަކުން ގަންނަނީ ކޯންޗެއްތަ؟\nބިދޭސީމީހުން 75 % ބަލިޖެހި ރަނގަލުވެފަ ތިބިކަމަށް ދައްކާވާހަކަ އެބަބުނޭ. ދެން އެހެންވީމައި ގޭގައި ތިބެ ބަލިޖެހި އެންމެން ރަނގަޅުވަންދެން ތިބެންވީ ލޮކްޑައުންގަ..އެރުން އެނިމުނީ ..


ރާހަ – Esfiya\nއުފެއްދުންތެރި ލިޔުން އެހެނިހެން މަޖާ 1 week ago\nއިރު ތިރިވަމުން ގޮސް ކަނޑުގެ ލޮނުގަނޑު އަޑިއަށް ދިޔައެވެ. އެއާ އެކު ޖައްވު އަނދިރި ވާން ފެށި އެވެ. އިރު އެއްސޭޭ މަންޒަރު ބަލަން ހުރި ސާދަ އަހަރުގެ ލާއިސް ގެއަށް ދާން ހިނގާ ގަތީ އަނދިރި ވާން ފެށުމުންނެވެ. ގެއަށް ދާން ހިނގާ ގަތް ތަނާ ވަރަށް ބާރަށް ވަައި ބާރު ވާން ފެށިއެވެ. ދެން އިވެން ފެށީ ވަރަށް ބާރު އަޑެކެވެ. އެ އަޑު ދިޔައީ ބާރު ވަމުންނެވެ. އެ އަޑު ބާރު ކަމުން ލާއިސް ދެ ކަންފަތު ގައި އަތް އަޅާ މައްޗަށް ބަލާލީ އެ އަޑު އަންނަނީ މަތިން ކަމަށް ވީމައެވެ. ލާއިސް މައްޗަަށް ބަލާލިއިރު މަތިން ވަރަށް ބާރަށް ވެއްޓެމުން މި އަންނަނީ އަލިގުޅަ އެއް ކަހަލަ އެއްޗެކެވެ. އެ އެތި އައި ގޮތައް އައިސް ވެއްޓުނީ ލާއިސް ގެ ކުރި މައްޗަށެވެ. ވެއްޓުމާ އެކު ކުރިމަތިން ހިރަފުސް ބުރުވާލިއެވެ.\nލާއިސްގެ ލޮލަށް އެ ހިރަފުސް އެޅުމާއެކު ލޯ އުނގުޅާ ލާ ބަލާ ލިއިރު ކުރިމަތީ ގައި އޮތީ ބިއްލޫރި ވައް ބޯޅައެކެވެ. އޭގެ ތެރޭ ގައި އޮތީ ލާއިސް ލޮލަށް ދުވަހަކު ވެސް ނުފެންނަ މަޙްލޫޤުކެވެ. އެއް ލޯ ހުރި މި މަޙްލޫޤު އެންމެ ވައްތަރީ ރާމާމަކުނަކާ އެވެ. ދެ ފަޔާއި ދެ އަތް ހުރި މި މަޙްލޫޤު ކަންފަތެއް ނެތެވެ. ކަންފަތުގެ ބަދަލުގައި ހުރީ ދެ ލޯ ވަޅެވެ. ކަންމެ އަތެއް ގައި އިނީ ތިން އިނގިއްޔެވެ. ވަރުގަދަ ބޮޑު އަނގަޔެއް ހުރި އިރު އަނގައި ގައި ހުރީ ކުދި ދަތް ތަކެކެވެ. ސިފައިގެ ގޮތުން ކުޑަ މި މަޙްލޫޤު އޮތީ ވަރަށް އަރާމު ގައި ނިދާ ލާފައެވެ.\nލާއިސް ބަލާ ކަށް ނުހުރެ އެ މަޙްލޫޤު އޮތް ބިއްލޫރި ބޯޅަ ނަގައި ގެން ގެއަށް ދާން ހިނގާ ގަތެވެ. ބަރު ކަމުން އެ ހިއްލާ ލެވެނީ ކިރިޔާ އެވެ. އެ ވަރުން ވެސް ހިއްވަރު ދޫ ނުކޮށް ލާއިސް އެ ބޯޅަ އޭނާ ކޮޓަރި އަށް ވެއްދިއެވެ. ކޮޓަރި އަށް އެ ވައްދާ އެ މަޙްލޫޤަށް ބަލަން އިނެވެ. އޭރު މަޢްރިބް ނަމާދު ވަގުތު ފާއިތު ވެއްޖެއެވެ. ލާއިސް އަކީ އެހާ ދީންވެރި ނޫނަސް ބަރާބަރަށް ނަމާދު ކުރާ ކުއްޖެކެވެ. އަވަސް އަވަހަށް ވުޝޫ ކޮއްލާ ގެން އައިސް ގޭގައި ނަމާދު ކުއްލިއެވެ. ނަމާދު ކޮއް ނިންމާ ލުމައްފަހު ފުރަތަމަވެސް ބަލާލީ އެ މަޙްލޫޤާ ދިމާ އަށެވެ.\nއޭރު ވެސް އެ މަޙްލޫޤު އޮތީ ރީއްޗަށް ނިދާލާފައެވެ. ލާއިސް އެ ބޯޅަ ކައިރި އަށް ގޮސް އޭގައި ވަރަށް މަޑުމަޑުން ތެޅި އެވެ. އެ ވަރުން ވެސް އޭތި ނުއެއް ހޭލިއެވެ. އޭނާ އޭތި ނަގައިގެން ގޮސް އޭތި އޭނާ އަލަމާރީގެ އެންމެ އެތެރެއަށް ލީ މީހަކަށް ފެނި ދާނެތީ އެވެ.\nއޭތި އަލަމާރި އަށް ލީ ތަނާ ހެން އިޝާ ނަމާދު ބަަންގި ގޮވަން ފެށިއެވެ. އަވަހަށް އަލަމާރީގެ ދޮރު ލައްޕާލާ ލާއިސް ހިނގާ ގަތީ މިސްކިތާ ދިމާ އަށެވެ. މިސްކިތަށް ދިޔަ މަގުމަތީ ލާއިސް އަށް ފެނުނީ އޭނާ ބެސްޓީ ހަމްދާން އެވެ. ހަމްދާން ފެނުމާ އެކު ލާއިސް ހަމްދާނަށް ގޮވާލީ ހަނާ އަޅާ ލަމުންނެވެ. ” އޭ ހަމޭ އާދެބަ” ލާއިސް ހަމްދާނަށް ގޮވާލުމާ އެކު ހަމްދާނު ލާއިސް އަަށް ބަލާލިއެވެ. ހަމްދާނަށް ލާއިސް ފެނުމާ އެކު ލާއިސް ކައިރި އަށް އައެވެ. ” ކީކޭ ބުރޯ ” ހަމްދާން ލާއިސް ކައިރީ ބުންޏެވެ. ” އޭ މަށައް ފާޑެއްގެ އެއްޗެއް ފެނިގެން މި އުޅެނީ ” ލާއިސް ވަރަށް ފާޑަކަށް ބުންޏެވެ. ” އަނެއްކާ ކޯއްޗެއް” ހަމްދާން އަހާލިއެވެ. ” މަޑު ކުރޭ! މިސްކިތުން ފައިބައިގެން ގެއަށް ގޮސް ދައްކާނަން” ހަމްދާން އޯކޭ އޭ ބުނެ ދެެ މީހުން އެއްކޮއް މިސްކިތާ ދިމާއަށް ހިނގާ ގަތެވެ.\nދެ މީހުން ނަމާދު ކޮއް ނިންމާގެން ނައްޓާލީ ލާއިސް ގެއަށެވެ. އެކި ވާހަކައިގައި ތިބެގެން ހިނގަމުން ދިޔައެވެ. އިސާހިތަކު ލާއިސް މެން ގެއަށް އާދެވިއްޖެއެވެ. ދެ މީހުން ލާއިސް މެން ކޮޓަރި އަށް ވަދެ އެ ބޯޅަ އަށް ބަލަން ފެށިއެވެ. ބަލަމުން ދިޔައިރު ހަމްދާންް ލާއިސް ކައިރީ އަހާލިއެވެ ” ކައެ އަށް ކިހިނެއް މި ފެނުނީ! ” ލާއިސް ހަމްދާނަށް އެ ފެނުނު ގޮތް ކިޔާދިނެވެ.\nލާއިސް ހަމްދާނަށް ވީގޮތް ކިޔާ ދިނުމުން ހަމްދާނު އަހާލި އެވެ. ” މީގައި އެއްވެސް ލިޔުމެއް ކަހަލަ އެއްޗެއް އޮތް ތަން ކައެ އަށް ފެނުން ތަ!” ލާއިސް ނޫނެކޭ ބުނުމުން އަނެއްކާވެސް ހަމްދާން އަަހާލި އެވެ. “ހިނގާބަ ހޯދަން އެކަހަަލަ އެއްޗެއް އޮތް ތޯ! ހަމަ އޮވެވެސް ދާނެއްނު!” ލާއިސް އާއެކޭ ބުނެ އޭގައި ލިޔުމެއް ކަހަލަ އެއްޗެއް އޮތްތޯ ބަލަން ފެށިއެވެ. އެ ހޯދަން އުޅެއުޅެ އެއްވެސް އެއްޗެއް ނުފެނުނެވެ. ހޯދާހޯދާ ވަރުބަލިވެގެން އެންމެ ފަހުން ހުއްޓާލިއެވެ.\nކުއްލި އަކަށް އިވުނީ އެ މަޙްލޫޤް ކުކުރާލި އަޑެވެ. ދެ މީހުން ބިރުން ފަހަތަށް ޖެހުނެވެ. އޭރު އެ މަޙްލޫޤު ގެ ލޯ އޮތީ ރަތް ކުލާ ގައެވެ. ނަމަވެސް އެހެން އޮވެ އަނެއްކާ ވެސް އޭތި ނިދަން އޮއްތާލިއެވެ. ދެ މީހުންނަށް ހަމަޖެހުމުގެ ނޭވާ އެއް ލެވުނީ ދެނެވެ. ހަމްދާން އަވަސް އަވަހަށް ލާއިސް ކައިރީ އޭތި އަވަހަށް ފޮރުވާށޭ ބުންޏެވެ. ލާއިސް އަވަހަށް އޭތި ނަގާ އަލަމާރީ އަޑިއަށް ލި އެވެ. ލާއިސް ހަމްދާން ކައިރީ އެ ވާހަކަ ނުދެއްކުމަށް ބުންޏެވެ. ހަމްދާން ބޯ ޖަހާލާފައި ގެ އަށް ދަނީ އޭ ބުނެ ގެއަށް ދާން ހިނގާ ގަތެވެ. ހަމްދާން ގެއަށް ގޮސް ނިދަން އޮއްތާ ލި އިރު ވެސް ވިސްނަމުން ދިޔައީ އެ މަޙްލޫޤާ ދޭތެރޭ ގައެވެ.\nއޭގެ އަނެއް ދުވަހެވެ. ލާއިސް ނިދާ ހޭލެވުނީ މަންމަ އައިސް ސުކޫލަށް ދާން ގޮވީމައެވެ. ލާއިސް އަވަހަށް ތެދުވެ ދަތް އުނގުޅާ ފެންވަރާލާ ރީތި ވެގެން ސުކޫލަށް ދާން ތައްޔާރު ވިއެވެ. ތައްޔާރު ވެގެން އަވަހަށް ބަލާލީ އެ މަޙްލޫޤު ކޮބާތޯ އެވެ. އެ މަޙްލޫޤު އޮތީ ނިދާލާފައެވެ. އެ ބޯޅަ އަލަމާރި އަށް ލާ ސުކޫލަށް ދާން ހިނގާ ގަތެވެ. މިއަދު ސުކޫލަށް ހަމްދާން ނާންނާތީ ލާއިސް ކަންބޮޑުވިއެވެ. ސުކޫލު ގައި އިން އިރުވެސް ވިސްނެނީ ހަމްދާން އާއި ދޭތެރޭ ގައެެވެ.\nސުކޫލު ނިންމާފަ ގެއަށް ދިޔަ މަގުމަތީ ހަމްދާން ގެއްލުނު ޙަބަރު ލާއިސް އަށް އަޑު އިވުނެވެ. ލާއިސް ވަރަށް ދެރަވި އެވެ. އޭރު ޕޮލިހުން ވެސް ހަމްދާން ހޯދުމުގެ މަސައްކަތް ކުރަމުން ދިޔައެވެ. ނަމަވެސް އެރޭ މެންދަމު ވި އިރު ވެސް ހަމްދާން ނުފެނުމުން އެންމެން އުއްމީދު ކަނޑާލިއެވެ. ނަމަވެސް ލާއިސް ގެ އަޖުމް މާ ވަރުގަދަ އެވެ. ލާއިސް އަވަސް އަވަހަށް އަލަމާރި ހޮޅުވާ ބަލާލިއިރު އެއްކަލަ މަޙްލޫޤު އިނީ ހޭލަ އެވެ. އެ މަޙްލޫގަށް ދިވެހި ބަސް އެނގޭ ތޯ ދިވެހި ބަހުން ވާހަކަ ދެއްކީމާ އެ މަޙްލޫޤު ވެސް ވާހަކަ ދައްކާލީ ހަމަ ރީތި ދިވެހި ބަހުންނެވެ. ހީކުރި ގޮތާ ހިލާފަށް އެ މަޙްލޫޤަކީ ވަރަށް ރަނގަޅު އެއްޗެކެވެ. ފުރަތަަމަ ވެސް އެ މަޙްލޫޤް ކައިރިން ލާއިސް އެދުނީ ހަމްދާން ހޯދާދިނުމުގައި އެހީތެރި ވުމަށެވެ. އެހެން އެހުމާ އެކު އެމަޙްލޫޤު ބުނި އެތިން ލާއިސް ވީ ކީއްބާ އެ؟؟؟؟؟؟؟؟؟\nބޭނުންވަނީ ޔާރާ… (މަލާކް، ސިއްރު ސިއްރުން ހިތޭ އަދި ނޭންގިހިތޭ ގެންދެވީމަ މިތުރާގެ ތެރެއިން..)\nއެހެނިހެން March 20, 2018\nހިތާމަ އެހެނިހެން ލޯބި March 10, 2019\nގެއްލިދިޔަ ހަޔާތް….. 16\nހިތާމަ އެހެނިހެން ލޯބި December 20, 2017\nދިރިއުޅުމުގައި ކުރަންހުރި މުހިންމު ބައެއް ކަންތައްތައް.\nއެހެނިހެން މަޒުމޫނު December 28, 2016\nމޮޔަ ހިތް މަގޭ…10\nހިތާމަ މަޖާ ލޯބި November 29, 2019\nހިތާމަ އެހެނިހެން ލޯބި June 7, 2017\nކަލޯގަޔާ! ދެން ކޮބާ މަގޭ ހިތް؟!\nކުރުވާހަކަ އެހެނިހެން މަޖާ ލޯބި July 24, 2018


Mercury ge emme fahuge Out Board Engine Raajje ah thaaraf kohhfi - One Online\nމިހަފްލާގައި ވަނީ މާކިއުރީ ސީޕްރޯގެ 250 ހޯސްޕަވަރުގެ ވީ8 އަދި 300 ހޯސްޕަވަރުގެ ވީ8 އިންޖީން ތާރަފްކޮށްފަ -- ވަން ފޮޓޯ: މުހައްމަދު އައުޒަމް\nމިހަފްލާގައި ވަނީ މާކިއުރީ ސީޕްރޯގެ 200 ހޯސްޕަވަރުގެ ވީ6 އިންޖީން ތާރަފްކޮށްފަ -- ވަން ފޮޓޯ: މުހައްމަދު އައުޒަމް\nމާކިއުރީގެ އެންމެފަހުގެ އައުޓްބޯޑު އިންޖީނު ރާއްޖެއަށް ތައާރަފް ކޮށްފި\nހަސަން މެރިންއިން މާކިއުރީގެ އެންމެފަހުގެ އައުޓްބޯޑު އިންޖީނު ރާއްޖެއަށް ތައާރަފް ކޮށްފި އެވެ.\nރަސްފަންނުގެ ޕެވިލިއަންގައި މިއަދު ކުރިޔަށްދިޔަ ހަފްލާއެއްގައި މާކިއުރީގެ ސީޕްރޯ މަރުކާގެ ތިން އިންޖީނެއް ވަނީ ރާއްޖެއަށް ތައާރަފްކޮށް ދައްކާލާފައެވެ. އިންޖީނުތަށް ތައާރަފް ކޮށްދެއްވީ މާކިއުރީގެ އޭޝިއާ ސަރަހައްދުގެ ޖެނެރަލް މެނޭޖަރ ބިލް މެކްތްރޯން އެވެ. ހަފްލާގައި ވަނީ މާކިއުރީ ކުންފުނީގެ އިތުރުން ހަސަން މެރިންގެ އިސްބޭފުޅުން ބައިވެރިވެވަޑައިގެންފައެވެ.\nމާކިއުރީގެ އޭޝިއާ ސަރަހައްދުގެ ޖެނެރަލް މެނޭޖަރ ބިލް މެކްތްރޯން -- ވަން ފޮޓޯ: މުހައްމަދު އައުޒަމް\nހަފްލާގައި ވާހަކަފުޅު ދައްކަވަމުން ބިލް މެކްތްރޯން ވަނީ 1939 ވަނަ އަހަރުން ފެށިގެން މާކިއުރީ ކުންފުނި އުފެދިގެން އަދި ކުރިއަރަމުން ދިޔަގޮތުގެ ތައާރަފެއް ދީފައެވެ. ހާއްސަކޮށް އޭޝިއާގެ މާކެޓަށް އަމާޒުކޮށްގެން މާހައުލާ ގުޅޭގޮތަށް މާކިއުރީގެ އިންޖީނުތައް އުފައްދަން އަބަދުވެސް މަސައްކަތް ކުރަމުން ގެންދާކަމަށް ބިލް ވިދާޅުވިއެވެ.\nއަދި ރާއްޖޭގައި ހަސަން މެރިން ކުންފުނިން ކުރަމުންދާ މަސައްކަތަށް ބިލް މެކްތްރޯން ވަނީ ތައުރީފުކޮށް ޝުކުރުވެސް ދަންނަވާފައެވެ.\nމިހަފްލާގައި ވަނީ މާކިއުރީ ސީޕްރޯގެ 200 ހޯސްޕަވަރުގެ ވީ6 އިންޖީނާއި 250 ހޯސްޕަވަރުގެ ވީ8 އަދި 300 ހޯސްޕަވަރުގެ ވީ8 އިންޖީން ތައާރަފް ކޮށްފައެވެ.\nއެމެރިކާގައި އުފައްދާފައިވާ މާކިއުރީ ސީޕްރޯ އިންޖީނު ތަކަކީ ރާއްޖެފަދަ ކޮމާޝަލް މާކެޓުތަކަށް ހާއްސަ އިންޖީނުކަމަށް ހަސަން މެރިން އިން މައުލޫމާތު ދެއެވެ. އަދި މިއިންޖީނު ތަކަކީ ގިނަދުވަހު ބޭނުންކުރެވޭ މެއިންޓަނަސް މަދު އިންޖީނު ތަކެކެވެ.\nހަސަން މެރިންއިން މައުލޫމާތު ދޭގޮތުން އާންމުކޮށް މިގެންގުޅޭ 250 ނުވަތަ 300 ހޯސްޕަވަރުގެ އިންޖީނުގައި ހުންނަނީ6ސިލިންޑަރެވެ. ނަމަވެސް މާކިއުރީ ސީޕްރޯ 250 އަދި 300 ހޯސްޕަވަރުގެ އިންޖީނުގައި 8 ސިލިންޑަރު ހުންނާނެ ކަމަށެވެ.\nހަސަން މެރިންއިން މާކިއުރީ ސީޕްރޯގެ އިންޖީން އަގުހެޔޮކޮށް ލިބެން ހުންނާނެއެވެ. އަދި މިއިންޖީންތަކުގެ ހުރިހާ ސްޕެއާޕާޓްސް ހަސަން މެރިންއިން ލިބެން ހުންނާނެއެވެ.\nގުޅޭ ޓެގު ހަސަން މެރިން


PSG gai madu kuraanan Mbappe aa medhu umeedhu kuran: Neymar\nއެމްބާޕޭ އާއި ނޭމާ، ނޭމާ ބުނަނީ އޭނާ ޕީއެސްޖީގައި މަޑު ކުރާނެ ކަމަށް\nޕީއެސްޖީގައި އޭނާ މަޑު ކުރާނެ ކަމަށާއި، ކިލިޔަން އެމްބާޕޭވެސް ޓީމުގައި މަޑު ކުރާނެ ކަމަށް އުންމީދު ކުރާ ކަމަށް، ނޭމާ ބުނެފި އެވެ.\nނޭމާ، ބުނީ ޕީއެސްޖީގައި އޭނާ ހުރީ ހިތްހަމަ ޖެހިގެން ކަމަށެވެ. ޕީއެސްޖީގެ މަޑު ކުރުމާމެދު އެމްބަޕޭއާ މެދު ވަނީ ސުވާލު އުފައްދާފަ އެވެ. އޭނާ ގެންދަން ރެއާލް މެޑްރިޑް އަދި ލިވަޕޫލުން ދަނީ މަސައްކަތް ކުރަމުންނެވެ.\n"އަހަރެން މި ކުލަބުގައި މިހުރީ ވަރަށް އުފަލުން އަހަރެން ބޭނުން ޕީއެސްޖީގައި މަޑުކުރަން އަހަރެން އުންމީދު ކުރަން އެމްބާޕޭވެސް މަޑު ކުރާނެކަން،" ފްރާންސްގެ ޓީއެފް އެކަކަށް ދިން އިންޓަވިއުގައި ނޭމާ ބުންޏެވެ. "ހަމަ ޔަގީނުންވެސް ސަޕޯޓަރުން ބޭނުންވާ ކަމެއް އެއީ. އަހަރެމެން ބޭނުން ވަނީ ޕީއެސްޖީ އަކީ ވަރުގަދަ ކުުލަބަކަށް ވާން. އަހަރެން ބޭނުން މިހާރުވެސް އަހަރެން މިހާރުވެސް ކުރަމުންދާ ކަންތައް ޕީއެސްޖީ ކުރަން ދެމިހުންނަން."\nނޭމާ ބުނީ މިހާރު ޕީއެސްޖީއަށް އަންނަ ބަދަލުތަކާ މެދު އޭނާ ހިތްހަމަ ޖެހޭ ކަމަށެވެ. މިދިޔަ މަހު މައުރީޝިއާ ޕޮޗެޓިނޯ ޕީއެސްޖީގެ ކޯޗް ކަމަށް ހަމަޖެއްސުމުން، މަޝްހޫރު ގިނަ ކުޅުންތެރިންނާއި ޕީއެސްޖީ އާ ގުޅުވައި ދަނީ ޓްރާންސްފާގެ ވާހަކަތައް ފަތުރަމުންނެވެ.\nނޭމާ ވަނީ އިއްޔަ ލޮރިއެންޓް އާ ދެކޮޅަށް ކުޅުނު މެޗުގައި ޕެނަލްޓީން ދެ ލަނޑު ޖަހާފަ އެވެ. އެ މެޗުން ޕީއެސްޖީ ބަލިވީ 3-2 ން ނެވެ.\nކީލިއަން އެމްބާއްޕޭ ނޭމާ ޕީއެސްޖީ


SunOnline: Mi aharu nimumuge kurin kudakudhinge jalu ge masakkaiy nimeyne: Imran\nމި އަހަރު ނިމުމުގެ ކުރިން ކުޑަކުދީންގެ ޖަލުގެ މަސައްކަތް ނިމޭނެ: އިމްރާން\nއައިޝަތު ނުޒުހާ 21 Nov 2021, 16:24\nމި ހިނގާ 2021 ވަނަ އަހަރު ނިމުމުގެ ކުރިން ކުޑަކުދީންގެ ޖަލުގެ މަސައްކަތް ނިމޭނެ ކަމަށް ހޯމް މިނިސްޓަރު އިމްރާން އަބްދުﷲ މިއަދު ވިދާޅުވެއްޖެއެވެ.\nހޯމް ސެކްޓަރުން މިއަދު ބޭއްވި ނޫސްވެރިންގެ ބައްދަލުވުމުގައި މިނިސްޓަރު އިމްރާން އަބްދުﷲ ވިދާޅުވީ ކުށަށް ހުށަހެޅިފައިވާ ކުޑަކުދިން އެ ވެށިން ދުރުކުރުމަށް ގިނަ ޕްރޮގްރާމްތަކެއް ރާވާ ހިންގުމަށް ހަމަޖެހިފައިވާ ކަމަށެވެ.\n"އެކަމަށް ދިމާވެފައިވާ އެންމެ ބޮޑު ގޮންޖެހުމަކީ އެކަމަށް ތަމްރީނުކުރެވިފައިވާ މުވައްޒަފުން މުޅި ރާއްޖޭގައި ވެސް ނެތުން، އަޅުގަނޑުމެން އ.ދގެ ތަފާތު އޯގަނައިޒޭޝަންތަކާއެކު މަސައްކަތް ކުރެވި މިހާރު ވަނީ އެކަމަށް ޓަކައި ރަނގަޅު މަގުތަކެއް ފެނިފަ،" އިމްރާން ވިދާޅުވިއެވެ.\nމިނިސްޓަރު ވިދާޅުވީ އެގޮތުން ކުޑަކުދިންގެ މައްސަލަތަކުގައި މުވާސަލާތު ކުރަން ޖެހޭ ހުރިހާ މުއައްސަސާތައް އެކުގައި ގުޅިގެން ޓްރެއިން ކުރެވޭނެ ވަކި ގޮތްތަކެއް ހަމަޖެއްސުމަށް ޓަކައި، ޖުވެނައިލް ޖަސްޓިސްގެ ޓްރެއިނިންތަކަށް ހާއްސަ ސަމާލުކަމެއް ދެމުން އަންނަ ކަމަށެވެ.\nހަމައެހެންމެ ކަރެކްޝަންސް އިން ކުޑަކުދިން މަރުކަޒު ކޮށްގެން ގެންގުޅޭ ޖަލުގެ މަސައްކަތް މިއަހަރުގެ ޑިސެންބަރު މަސް ނިމުމުގެ ކުރިން ނިމި، ކުދިން ބޭއްތިބޭނެ ކަމަށް މިނިސްޓަރު ވިދާޅުވިއެވެ.\nމީގެ އިތުރުން ޑިޕާޓްމެންޓް އޮފް ޖުވެނައިލް ޖަސްޓިސްގެ ދަށުން ކުޑަކުދިން ގެންގުޅުމަށް ހަމަޖެހިފައިވާ މަރުކަޒު ދ. ކުޑަހުވަދޫގައި ފެށިގެން ކުރިއަށްދާ ކަން ވެސް މިނިސްޓަރު ފާހަގަކުރެއްވިއެވެ.\n"އަޅުގަނޑު އުންމީދުކުރަނީ އިރާދަކުރެއްވިއްޔާ 2023 ވަނަ އަހަރު ފެށޭއިރު އެތަނުގެ ހިދުމަތް ފުރިހަމަ ގޮތުގައި ފެށިގެންދާނެ ކަމަށް،" އިމްރާން ވިދާޅުވިއެވެ.\nމިފަހުން އެޗްއާރްސީއެމުން ނެރުނު ބަޔާނެއްގައި ވަނީ ކ. ހިންމަފުށީ އައްސޭރި ޖަލުގައި ގާއިމްކޮށްފައި ހުންނަ ކުޑަކުދިންގެ ޖަލަކީ ބަންދުގައި ކުދިން ބޭތިއްބުމަށް އެކަށީގެންވާ ތަނެއް ނޫން ކަމަށް ބުނެފައެވެ.\nއެޗްއާރުސީއެމްއިން ބުނެފައިވަނީ، އައްސޭރި ޖަލުގައި ހުންނަ ކުޑަކުދިންގެ ޖަލަކީ، ގާނޫނު އަސާސީއާއި ބައިނަލްއަގުވާމީ ގާނޫނުތަކުން ކުދިންނަށް ލިބެންޖެހޭ ހައްގުތަކާއި ރައްކާތެރިކަން ނުލިބޭ ތަނެއްކަން އެ ކޮމިޝަނުން ކުރިއަށްގެންދިޔަ ތަހުގީގަކަށް ފާހަގަކުރެވިފައިވާ ކަމަށެވެ.\nއަދި ތަނުގައި ތިިބި ކުދީން ރައްކާތެރި މާހައުލަކަށް ބަދަލުކުރަން އަންގައިފައިވާއިރު، ގިނަ ކުދިން ވަނީ ގޭބަންދަށް ބަދަލުކޮށްފައެވެ.


ކ.އަތޮޅު ޕޮލިސް ސްޓޭޝަންތަކުގެ ބެލުމުގެ ދަށުގައި ހުރި ބަނގުރާ ނައްތާލައިފި ގދ. ތިނަދޫ ޕޮލިސް ސްޓޭޝަންގެ އައު އިމާރާތުގެ ބިންގާ އެޅުމުގެ ރަސްމިއްޔާތު ބާއްވައިފި މަޑަވެލީގައި ގާއިމްކުރި ޕޮލިސް ސްޓޭޝަން ރަސްމީކޮށް ހުޅުވައި ހިދުމަތް ދޭން ފަށައިފި މަސްތުވާތަކެއްޗާއިއެކު ހއ.ހޯރަފުށިން މީހަކު ހައްޔަރުކޮށްފި ފޯނު ބޭނުންކޮށްގެން ހިންގާ އެކި ކުށްތަކުން ރައްޔިތުން ސަމާލުކަންދޭންވީ ކަންކަމާ ގުޅޭގޮތުން މައުލޫމާތު ދީފި ހިރިލަންދޫން މަސްތުވާތަކެތި ހޯދައި ފުލުހުންގެ ބެލުމުގެ ދަށަށް ގެނެސްފި ތޮއްޑޫން ބަނގުރަލާއެކު މީހަކު ހައްޔަރުކޮށްފި އައްޑޫ ސިޓީގައި ކުރިއަށް ގެންދިޔަ ލާމަސީލު ޒުވާނާ ކޭމްޕު ނިންމުމުގެ ރަސްމިއްޔާތު ބާއްވައިފި ވިޔަފާރިވެރިންނަށް މައުލޫމާތު ދިނުމުގެ ޕްރޮގްރާމެއް ތޮއްޑޫގައި ކުރިއަށް ގެންގޮސްފި ފުލުހުންގެ ބެލުމުގެ ދަށުގައިހުރި ބައެއް ތަކެތީގެ ވެރިފަރާތް ހޯދަނީ\nކ.އަތޮޅު ޕޮލިސް ސްޓޭޝަންތަކުން ހިންގި އޮޕަރޭޝަންތަކުގައި ފުލުހުންގެ ބެލުމުގެ ދަށަށް ގެނެސްފައިވާ ގިނަ އަދަދެއްގެ ބަނގުރާ ނައްތާލައިފިއެވެ.\nބަނގުރާ ނައްތާލުން ކުރިއަށް ގެންގޮސްފައިވަނީ މި ޖަނަވަރީ މަހުގެ 13 ވަނަ ދުވަހު ކ.ގުރައިދޫގައެވެ.\nއެގޮތުން، ނައްތާލާފައިވަނީ ތުލުސްދޫ ޕޮލިސް ސްޓޭޝަނުގެ ބެލުމުގެ ދަށުގައި ހުރި 24 ފުޅި ބަނގުރަލާއިި މާފުށީ ޕޮލިސް ސްޓޭޝަނުގެ ބެލުމުގެ ދަށުގައިހުރި 48 ދަޅު ބިޔަރާއި ގުރައިދޫ ޕޮލިސް ސްޓޭޝަނުގެ ބެލުމުގެ ދަށުގައިހުރި 177 ދަޅު ބިޔަރެވެ. މި ތަކެއްޗަކީ 25 ޑިސެމްބަރ 2020 ން 1 ޖަނަވަރީ 2022 އަށް ކ.އަތޮޅު ޕޮލިސް ސްޓޭޝަންތަކުން ހިންގި އޮޕަރޭޝަންތަކުގައި ފުލުހުންގެ ބެލުމުގެ ދަށަށް ގެނެސްފައިވާ ތަކެއްޗެވެ.\nބަނގުރާ ނައްތާލުން ކުރިއަށް ގެންގޮސްފައިވަނީ ފުލުހުންގެ ބެލުމުގެ ދަށަށް ގެނެވޭ ބަނގުރަލާއި ބަނގުރަލުގެ މައްސަލަތަކާ ގުޅިގެން ހިފެހެއްޓޭ އެއްޗެތި ނައްތާލުމުގައި އަމަލުކުރާނެ ގޮތުގެ ގަވާއިދު ދަށުން އެކަމަށްޓަކައި އެކުލަވައިލި ކޮމިޓީގެ ބެލުމުގެ ދަށުންނެވެ.\nގދ. މަޑަވެލީގައި ރޭ ބޭއްވި ރަސްމިއްޔާތުގައި މަޑަވެލި ޕޮލިސް ސްޓޭޝަން ހުޅުއްވައިދެއްވީ މިނިސްޓަރ އޮފް ހޯމް އެފެއަރޒް އިމްރާން ޢަބްދުﷲ އާއި ކޮމިޝަނަރ އޮފް ޕޮލިސް މުޙައްމަދު ޙަމީދުއެވެ. ޕޮލިސް ސްޓޭޝަން ހުޅުއްވައި ދެއްވުމަށްފަހު ސްޓޭޝަންގައ ދިވެހިރާއްޖޭ ދިދަ ނަންގަވައި ދެއްވީ މިނިސްޓަރ އޮފް ހޯމް އެފެއަރޒް އިމްރާން ޢަބްދުﷲ އެވެ. އަދި ފުލުހުންގެ ދިދަ ނަންގަވައި ދެއްވީ ކޮމިޝަނަރ އޮފް ޕޮލިސް މުޙައްމަދު ޙަމީދުއެވެ.\nމިރަސްމިއްޔާތުގައި ކޮމިޝަނަރ އޮފް ޕޮލިސް މުޙައްމަދު ހަމީދު ދެއްކެވި ވާހަކަފުޅުގައި ފުލުހުންނަށް ގާނޫނު އަސާސީންނާއި ގާނޫނުތަކުން މަތިކޮށްފައިވާ ޒިންމާއާއި ވާޖިބުތައް އެންމެ ރަނގަޅަށް އަދާކުރުމަށްޓަކައި ހެޔޮ ބަދަލުތަކެއް ފާއިތުވި ދެ އަހަރުގެ ތެރޭގައި ގެންނަން ފެށިފައިވާކަމަށް ވިދާޅިވިއެެވެ. އެގޮތުން އަތޮޅު ތެރޭގައި ފުލުހުން މަސައްކަތްކުރާ ރަނގަޅު އޮނިގަނޑެއް އެކުލާލައި ރަށުގެ މުޖުތަމައުއާއި ކައުންސިލް އަދި އެހެނިހެން ރަށު ފެންވަރުގެ އިދާރާތަކާ އެކުއެކީގައި ކުށް މަދުކުރުމާއި ކުށުގެ ބިރުވެރިކަން ކުޑަކުރުމުގެ މަސައްކަތް ހަރުދަނާކަމާއެކު ދެމެހެއްޓެނިވި ގޮތެއްގައި ކުރުމަށް އެއޮނިގަނޑު މަގުފަހިކޮށްދޭނެކަމަށް ވިދާޅުވިއެވެ.\nޕޮލިސް ސްޓޭޝަން ހުޅުވުމަށް މަޑަވެލީގައި ރޭ ބޭއްވި ރަސްމިއްޔާތުގައި ގދ. އަތޮޅު ކައުންސިލްގެ ރައީސް ޙަސަން ފައިހަތު ގުދުރަތުﷲ އާއި މަޑަވެލި ކައުންސިލްގެ ރައީސް ފިޔާޟް ޙަސަން އާއި ކައުންސިލް މެމްބަރުންނާއި އެކްޓިންގ ސައުތު ރީޖަނަލް ކޮމާންޑަރު ޗީފް ސްޕްރިންޓެންޑެންޓް އޮފް ޕޮލިސް އަޙްމަދު އާތިފް އާއި ސައުތު ސަބް ރީޖަނަލް ކޮމާންޑަރު ޗީފް އިންސްޕެކްޓަރ އޮފް ޕޮލިސް ފާތިމަތު ނަހީދާ ޠާހިރު އާއި ފުލުހުންގެ އިސް އޮފިސަރުން ބައިވެރިވެލެއްވިއެވެ.\nމަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، މަސްތުވާތަކެއްޗާއެކު ހއ.ހޯރަފުށިން މީހަކު މިއަދު ހައްޔަރުކޮށްފިއެވެ.\nއެ މައްސަލައާއި ގުޅިގެން ހައްޔަރުކޮށްފައިވަނީ 30 އަހަރުގެ ދިވެހި ފިރިހެނެކެވެ.\nއޭނާ ހައްޔަރުކޮށްފައިވަނީ ހޯރަފުށީގައިި މަސައްކަތްކުރާ ފުލުހުން ރަށުތެރެ ޕެޓްރޯލް ކުރަމުން ދިޔައިރު އޭނާގެ އަމަލުތައް ހުރިގޮތުން މަސްތުވާތަކެތި ގެންގުޅޭކަމަށް ތުހުމަތުކުރެވިގެން ހުއްޓުވައި ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި ދެ ރަބަރު ޕެކެޓު ފެނުމާ ގުޅިގެންނެވެ.\nމިމައްސަލަ ހއ.ހޯރަފުށި ޕޮލިސް ސްޓޭޝަނުން ދަނީ ތަޙުޤީޤު ކުރަމުންނެވެ.\nސްމާޓް ފޯނު ބޭނުންކޮށްގެން ކުރާ ނޭދެވޭ މުއާމަލާތްތަކާ މެދު އާންމު ރައްޔިތުން ސަމާލުވާންވީ ކަންކަމާ ގުޅޭގޮތުން މައުލޫމާތު ދިނުމުގެ ހަރަކާތެއް ކުރިއަށް ގެންގޮސްފިއެވެ.\nމި ޖަނަވަރީ މަހުގެ 11 ވަނަ ދުވަހު ފެށިގެން ދެ ދުވަހުގެ މުއްދަތަށް ހަނިމާދޫ ޕޮލިސް ސްޓޭޝަނުން ކުރިއަށް ގެންދިޔަ މި ހަރަކާތުގައި ސްމާޓް ފޯނުގެ ބޭނުންކޮށްގެން ކުރާ ނޭދެވޭ މުއާމަލާތްތަކާ މެދު ސަމާލުވާންވީ ކަންކަމާ ގުޅޭގޮތުން މައުލޫމާތު ދިނުމުގެ އިތުރުން އެމައުލޫމާތައް ހިމެނޭ ލީފްލެޓް ބަހާފައިވެއެވެ.\nމިހަރަކާތުގެ ތެރެއިން ރަށުގައި ދިރިއުޅޭ ރައްތިތުންނާ ބައްދަލުކޮށް ވަނީ ގޮތް ނޭނގޭ މީހުންގެ ފޯނަށް ރީލޯޑް ރާސްޓަސް ނުފޮނުވުމަށާއި، ނުދަންނަ މީހަކާ ބޭންކް ކާޑުގެ މަޢުލޫމާތު ހިއްސާ ނުކުރުމަށާއި، އިނާމެއް ލިބިފައިވާކަމަށް ބުނެ ގުޅާ ފަރާތްތަކާއިމެދު ސަމާލުވުމަށާއި، ސްމާޓް ފޯނު ފަދަ ވަސީލަތްތަކުން ބުލެކް މެއިލް ކުރުމަށް ފުރުސަތު ނުދިނުމަށާއި މަކަރާއި ހީލަތުން ފައިސާ ހޯދުމަށް ފުރުސަތު ނުދިނުމާ ގުޅޭގޮތުން މައުލޫމާތު ދީފައެވެ.\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ހިރިލަންދޫގައި ހިންގި އޮޕަރޭޝަނެއްގައި މަސްތުވާތަކެތި ހޯދައި ފުލުހުންގެ ބެލުމުގެ ދަށަށް ގެނެސްފިއެވެ.\nހިރިލަންދޫގައި މަސްތުވާތަކެތި ގެންގުޅޭކަމަށް ލިބުނު މައުލޫމާތަކާ ގުޅިގެން މި ޖަނަވަރީ މަހުގެ 10 ވަނަ ދުވަހު ހިންގި އެ އޮޕަރޭޝަނުގައި އެތަކެތި ހޯދާފައިވަނީ އެރަށު އޫރީދޫ އެންޓެނާ ސަރަހައްދުންނެވެ. އެ މައްސަލައިގައި މިހާތަނަށް މީހަކު ހައްޔަރުކޮށްފައި ނުވެއެވެ.\nމިމައްސަލަ ހިރިލަންދޫ ޕޮލިސް ސްޓޭޝަނުން ދަނީ ތަހގީގު ކުރަމުންނެވެ.\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން އއ. ތޮއްޑޫގައި މަސައްކަތްކުރާ ފުލުހުން ހިންގި އޮޕަރޭޝަނެއްގައި ބަނގުރަލާއެކު މީހަކު ހައްޔަރުކޮށްފިއެވެ.\nފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މި ޖަނަވަރީ މަހުގެ6ވަނަ ދުވަހު ހިންގި އެ އޮޕަރޭޝަނުގައި ހައްޔަރުކޮށްފައިވަނީ 49 އަހަރުގެ ބިދޭސީ ފިރިހެނެކެވެ. އޭނާ ހުރި ގެސްޓުހައުސް ކޯޓުއަމުރެއްގެ ދަށުން ބަލައި ފާސްކުރިއިރު ބަނގުރާ ހުރި ފުޅިތަކެއް ފެނިފައިވެއެވެ.\nއެ މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް ތޮއްޑޫ މެޖިސްޓްރޭޓް ކޯޓަށް ހާޒިރުކުރުމުން މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް7ދުވަހުގެ މުއްދަތު ދީފައިވެއެވެ.\nތޮއްޑޫ ޕޮލިސް ސްޓޭޝަނުން ގެންދަނީ މި މައްސަލަ ތަހުގީގު ކުރަމުންނެވެ.\nމި މަހު5ވަނަ ދުވަހު ކުރިއަށް ގެންދިޔަ އެ ޕްރޮގްރާމްގައި، ފިހާރަތަކުގެ ސަލާމަތާއި ރައްކާތެރިކަމަށް އެޅިދާނެ ފިޔަވަޅުތަކާ އަދި އިތުރަށް ރަނގަޅު ކުރަންހުރި ކަންކަން ބުނެދީފައިވެއެވެ. އަދި ސައްހަނޫން ބެންކު ސްލިޕާއި ޗެކު ދެނެގަންނާނެގޮތުގެ މައުލޫމާތު ހިއްސާކޮށްފައިވެއެވެ. އަދި ފައިސާ ގެންގުޅުމުގައާއި ރައްކާކުރުމުގައި އިތުރަށް ސަމާލުކަން ދޭންވީކަންކަމުގެ މައުލޫމާތު ހިއްސާކޮށްފައި ވެއެވެ.\nއޭގެ އިތުރުން، ފިހާރައިގައި ސީސީޓީވީ ކެމެރާ ހަރުކުމުގެ މުހިންމުކަމާއި ފިހާރަ ބަންދުކޮށްފައިދާއިރު އިތުރަށް ސަމާލުކަން ދޭންވީ ކަންކަންބުނެދީ ރައްކާތެރިކަމަށް އެޅިފައިވާ އެހެނިހެން ފިޔަވަޅުތައް ބަލާފައިވެއެވެ. އަދި ފިހާރަ ބަންދުކޮށްފައިދާއިރު ފިހާރާގައި ގިނަ އަދަދަކަށް ފައިސާ ނުބެހެއްޓުމަށާއި ބޭރުގައި މުދާ ނުބެހެއްޓުމަށް އިރުޝާދުދީފައިވެއެވެ.\nވިޔަފާރިތަކަށް ޒިޔާރަތްކޮށް މައުލޫމާތު ދިނުމުގެ ސިލްސިލާ ޕްރޮގްރާމްތައް ފުލުހުންދަނީ ހިންގަމުންނެވެ.\nޖަނަވަރީ3ވަނަ ދުވަހު ބެންކް އޮފް މޯލްޑިވްސް މެއިން ބްރާންޗު ކައިރީ ބަހައްޓާފައި ހުރި ވެރިއަކުނެތް ބިއްލޫރިގަނޑެއް. އިންސިޑެންޓް ނަންބަރ 509470\nޖަނަވަރީ4ވަނަ ދުވަހު ނީލަން ފިހާރަ ކައިރިން ހުއްޓުވި މީހެއްގެ އަތުން ފެނިފައިވާ، ވަގަށް ނަގާފައިވާ ކަމަށް ބެލެވޭ މަކީޓާ ބްރޭންޑުގެ ބުރުމާއެއް. އިންސިޑެންޓް ނަންބަރ 509557\nޖަނަވަރީ5ވަނަ ދުވަހު ގާކޮށި މާރުކޭޓު ކައިރިން ފެނިފައިވާ، ވަގަށް ނަގާފައިވާ ކަމަށް ބެލެވޭ ބައިސްކަލެއް. އިންސިޑެންޓް ނަންބަރ 509659\nޑިސެމްބަރ 31 ވަނަ ދުވަހު ފާމުދޭރިމަގުން ވައްކަމުގެ ތުހުމަތުގައި ހުއްޓުވި މީހެއްގެ އަތުން ފެނިފައިވާ ވަގަށްނަގާފައިވާ ކަމަށް ބެލެވޭ ގޭސް ފުޅިއެއް (ވިލާ ގޭސް ލުއިފުޅި) އިންސިޑެންޓް ނަންބަރ 509186\nޑިސެމްބަރ 31 ވަނަ ދުވަހު ސިނަމާގޯޅިން ހޮވައިގެން ގެނެސް ފުލުހުންނާ ހަވާލުކޮށްފައިވާ އެމްއައި ބްރޭންޑުގެ މޯބައިލް ފޯނެއް. އިންސިޑެންޓު ނަންބަރ 509228


"ޤަވާއިދާއި ޚިލާފަށް ބާރުގެ ބޭނުންކޮށްގެން ޤާނޫނުއަސާސީ އިސްލާޙު ކުރުމަށް ކުރަމުން ގެންދާ މަސައްކަތަށް ތާއީދެއް ނުކުރަން" | Feshun.mv\nރައްޔިތުންގެ މަޖިލީހުގެ ޖަލްސާއެއް ކުރިޔަށް ދަނީ | ފޮޓޯ: މަޖިލިސް\n30 މެއި 2020 - 20:40\nޤާނޫނުއަސާސީއާއި، ސުޕްރީމް ކޯޓުގެ އިސްތިޝާރީ ލަފާގެ ރޫހާއި، ރައްޔިތުންގެ މަޖިލީހުގެ ޤަވާއިދާއި ޚިލާފަށް ބާރުގެ ބޭނުންކޮށްގެން ޤާނޫނުއަސާސީ އިސްލާޙު ކުރުމަށް ކުރަމުން ގެންދާ މަސައްކަތަށް އިދިކޮޅު ޕްރޮގްރެސިވް ކޯލިޝަނުން ތާއީދު ނުކުރާ ކަމަށް ހާމަކޮއްފިއެވެ.\nޕްރޮގްރެސިވް ކޯލިޝަނުން ނެރުނު ބަޔާނެއްގައި ބުނީ، ކޯވިޑް 19ގެ ސަބަބުން ޤައުމަށް ދިމާވެފައިވާ ސިއްޙީ ކާރިސާއާއި ގުޅިގެން ފަސްކުރެވިފައިވާ ލޯކަލް ކައުންސިލްތަކުގެ އިންތިޚާބު ފަސްކުރުމުން ދިމާވެދާނެ ދުސްތޫރީ މައްސަލަ ޙައްލު ކުރުމުގައި ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއާއި، ކަމާގުޅޭ ގޮތުން ސުޕްރީމް ކޯޓުން ދީފާއިވާ އިސްތިޝާރީ ލަފާގެ ރޫޙާއި، އަދި ރައްޔިތުންގެ މަޖިލީހުގެ ޤަވާއިދާއި ޚިލާފަށް، ރައްޔިތުންގެ މަޖިލީހުގެ ރައީސް އާއި މަޖިލީހުގައި އޮތް އެމްޑީޕީގެ މެޖޯރިޓީގެ ނުފޫޒާއި ބާރުގެ ބޭނުންކޮށްގެން ޤާނޫނުއަސާސީ އިސްލާޙު ކުރުމަށް ކުރަމުން ގެންދާ މަސައްކަތަށް ޕްރޮގްރެސިވް ކޯލިޝަނުން ތާއީދު ނުކުރާ ކަމަށެވެ.\nއަދި އެޢަމަލު ކުށްވެރިކޮށް، އެކަމުގެ ކަންބޮޑުވުން ފާޅުކުރާ ކަމަށާއި، ރައްޔިތުންގެ މަޖިލީހުގެ ޤަވާއިދުގެ 93 ވަނަ މާއްދާއާއި 94 ވަނަ މާއްދާ ބުނާގޮތުން، މަޖިލީހުން އިސްލާޙު ކުރެވޭނީ ނުވަތަ އެއްވެސް އުނި އިތުރެއް ގެނެވޭނީ އެވަގުތަކު މަޖިލީހަށް ހުށަހެޅިފައިވާ ބިލެއް ނުވަތަ އެ ހުށަހެޅިފައިވާ އިސްލާހެއް އެކަނި ކަމަށްވެސް އިދިކޮޅުގެ ބަޔާނުގައި ބުނެފައި ވެއެވެ.\n"އިސްލާހަށް ހުށަހެޅިފައި ނުވާ މާއްދާއެއް ނުވަތަ އަކުރެއް އިސްލާޙު ކުރުމަކީ، ނުވަތަ ހުށަހެޅިފައި ނުވާ މާއްދާއަކަށް ބަދަލެއް ގެނައުމަކީ ކުރެވޭނެ ކަމެއް ނޫނެވެ. އަދި ސުޕްރީމް ކޯޓުގެ އިސްތިޝާރީ ލަފާގައިވެސް، މިހާރު މަޖިލީހަށް ހުށަހެޅިފައިވާ އިސްލާޙުން، ކުރިމަތިވެފައިވާ ދުސްތޫރީ މައްސަލައަށް ހައްލު ނުލިބޭނެ ކަމަށާއި، އަދި އެކަން ޙައްލު ކުރެވޭނީ ޤާނޫނުއަސާސީގެ އެހެން މާއްދާއެއް އިސްލާޙުކޮށްގެން ނުވަތަ އަކުރެއް އިތުރުކޮށްގެން ކަން ވަރަށް ސާފު ބަހުން ބަޔާންކޮށްފައި ވެއެވެ. އެހެންކަމުން، ސުޕްރީމް ކޯޓުގެ އިސްތިޝާރީ ލަފައަށް ބިނާކޮށް، މަޖިލީހަށް އައު ބިލެއް ހުށަހަޅައިގެން ކުރިއަށް ދެވިދާނެކަމަށް މިކޯލިޝަނަށް ޤަބޫލު ކުރެވެއެވެ." އެ ބަޔާނުގައި ބުނެފައި ވެއެވެ.\nހަމައެއާއެކު، ޤާނޫނުއަސާސީ އިސްލާހުކުރުމާއެކު، ކައުންސިލްތަކުގެ އިންތިޚާބު ބޭއްވެންދެން މިހާރު ތިބި ކައުންސިރުންގެ ދައުރު ދެމިގެންދާއިރު، ކައުންސިލްތަކުގެ އިހުތިސާސް ކަނޑައެޅުމަށް އަލަށް އެކުލަވާލާ ބިލްގައިވެސް ކަންބޮޑުވާ ކަންތައްތައް ހުރިކަން ފާހަގަކުރާ ކަމަށާއި، އެ ބިލް ބައްޓަންވެފައިވާ ގޮތުން ރައްޔިތުންގެ ބާރު އެއްކޮށް ކެނޑިގެންގޮސް، ޤާނޫނުއަސާސީއާއި ލާމަރުކަޒީ ޤާނޫނުން ކައުންސިލްތަކަށް ދީފައިވާ ބާރުތައް ވަރަށް ބޮޑަށް ހަނިވެގެން ދާކަންވެސް ފާހަގަކުރާ ކަމަށް އެބަޔާނުގައި ބުނެފައި ވެއެވެ.\nކައުންސިލް އިންތިޚާބު ފަސްކުރުމުގެ ސަބަބުން ދިމާވެދާނެ ދުސްތޫރީ މައްސަލަ ޙައްލު ކުރުމަށް އެކަށީގެންވާ ވަގުތު ލިބި، އެކަން ނުކޮށް ލަސްކޮށްފައިވަނީ މިސަރުކާރާއި ރައްޔިތުންގެ މަޖިލީހުގައި ތިބި ވެރިކަން ކުރާ ޕާޓީގެ މެންބަރުންނާއި ރިޔާސަތުން ކަމަށާއި، ޤާނޫނުއަސާސީއަށް އިސްލާޙެއް ގެނައުމުގައި ފާސްކުރާ ބިލެއްގައި، އެ ގެންނާންވީ އިސްލާޙަކާއި އެ އިސްލާޙަކާ ގުޅިގެން ކުރާންޖެހޭ ކަންތައް ފިޔަވައި އިތުރު އެހެން އެއްވެސް ކަމެއް ހިމަނައިގެން ނުވާނެ ކަމަށް ޤާނޫނުއަސާސީގެ 266 ވަނަ މާއްދާގައި ބަޔާންކޮށްފައިވީނަމަވެސް، ސުޕްރީމް ކޯޓުގެ އިސްތިޝާރީ ލަފައާއި ޤާނޫނުއަސާސީގެ 266 ވަނަ މާއްދާގައި ބުނާ ގޮތާއި ޚިލާފަށް ރައްޔިތުންގެ މަޖިލީހަށް ހުށަނޭޅޭނެ އަދި ޤާނޫނުއަސާސީއަށް ބަދަލު ނުގެނެވޭނެ، ކަމާއި ގުޅުން ނެތް ބިލެއް މަޖިލީހަށް ހުށަހަޅައިގެން ވަގުތު ބޭކާރު ކުރަމުން ގެންދާކަންވެސް މިި ބަޔާނުގައި ފާހަގަ ކޮއްފައިވެއެވެ.\nހަމަ އެއާއެކު، ދިވެހިރާއްޖޭގައި ހަދާ އެންމެހާ ޤާނޫނުތައް ހަދަންވާނީ ޤާނޫނުއަސާސީގައި ބަޔާންވެގެންވާ ގޮތުގެ މަތިން ކަމާއި، ޤާނޫނުއަސާސީއާއި ޚިލާފުވާ ގޮތަށް ހަދާ ކޮންމެ ޤާނޫނެއް ނުވަތަ ޤާނޫނަކުން ބައެއްވިޔަސް ވާނީ ބާޠިލު އެއްޗަކަށްކަމަށާއި، އަދި އެފަދަ ޤާނޫނެއް ނުވަތަ ޤާނޫނެއްގެ ބައެއްގެ ބާރެއް ނުހިނގާނެކަމަށާއި، ޤާނޫނުއަސާސީއާ ޚިލާފަށް ކުރާ ކޮންމެ ކަމަކީ ބާޠިލު ކަމެއްކަމަށް ޤާނުނުއަސާސީގެ 268 ވަނަ މާއްދާގައި ބަޔާންކޮށްފައިވާއިރު، މިހާރު މަޖިލީހުން ކުރަމުން ގެންދާ މަސައްކަތަކީ ޤާނޫނުއަސާސީއާއި ކަނޑައެޅިގެން ޚިލާފަށް ކުރަމުން ގެންދާ ކަމެއް ކަމުގައި ދަންނަވަމެވެ. އަދި މިހާލަތުގެ ޒިންމާ ނަގަން ޖެހޭ ފަރާތްތަކަކީވެސް ސަރުކާރާއި ރައްޔިތުންގެ މަޖިލީހުގައި ތިބި ވެރިކަން ކުރާ ޕާޓީގެ މެންބަރުންނާއި މަޖިލީހުގެ ރިޔާސަތުން ކަމަށްވެސް ޕްރޮގްރެސިވް ކޯލިޝަނުން ނެރުނު ބަޔާނުގައި ބުނެފައިވެއެވެ.\nއިދިކޮޅު, ޕީއެންސީ, ޕީޕީއެމް\nEh ireh ga over night in qaanoon thah badal kuramun dhiya irueey eh ves mahsala akah nuvey ..ehen veema dw bunanee ruhumuge lolakah aibeh nufennaaney ..


sarukaarah thaaeedhu koh sarukaaruge candidatun hovan jehey- hiyaaz\nޕީޕީއެމްގެ ކެނޑިޑޭޓަށް ނުވަތަ މިނިވަން ކެނޑިޑޭޓަކަށް ...\nމީދޫގެ ހުރީހާ އެމްޑީޕީ މެމްބަރުންވެސް ތިބީ ...\nby vomadmin February 15, 2020\nޕީޕީއެމްގެ ކެނޑިޑޭޓަކު ނުވަތަ މިނިވަން ކެނޑިޑޭޓަކަށް ވޯޓްދީ ހޮވައިގެން އެމީހުން އަޅުގަޑުމެންނަށް ކޮށްދޭނެ އެއްވެސް ކަމެއް ނޯންނާނެކަމަށް މީދޫ ދާއިރާގެ ކައުންސިލު ހިޔާޒު ވިދާޅުވެއްޖެވެ.\nހިޔާޒު މިހެން ވިދާޅުވީ ލޯކަލް ކައުންސިލްގެ އިންތިޚާބުގައި މީދޫދާއިރާއިން އެމްޑީޕީގެ ޓިކެޓްގައި ވާދަކުރައްވާ ކެނޑިޑޭޓް ޝޫޒާގެ ކެމްޕެއިން ޓީމުގެ ފަރާތުން މިއަދު ހަވީރު ކާޑުގޭ ޕާކްގައި ބޭއްވުނު ބައްދަލުވުމެއްގައި ވާހަކަފުޅު ދައްކަވަމުންނެވެ.\nމިބައްދަލުވުމުގައި އިތުރަށް ވާހަކަފުޅު ދައްކަވަމުން ހިޔާޒު ވިދާޅުވީ އައްޑު އަތޮޅަށް ވޭތުވެގެންދިޔަ 12 އަހަރު ދުވަހުގެ ތެރޭގައި ނުވެހުރި ވަރަށްގިނަ ކަންތައްތައް މިހާރު ވަނީ ފެށިފައިކަމަށާ އެހެންކަމުން މިހާރުގެ ސަރުކާރަށް ތާއިދުކޮށް ސަރުކާރުގެ ކެނޑިޑޭޓުން ހޮވަންޖެހޭކަމަށެވެ.\n” މިރަށުގެ ބަނދަރުގެ މަސައްކަތް އަމަލީގޮތުން ފެށިގެން ކުރިއަށްދާއިރު މިދެރަށުގެ ބޮޑުމަގު ރަގަޅު ފެންވަރަކަށް ހެދެމުގެ މަސައްކަތްވެސް ކުރިއަށް އެބަދޭ ، އަދި މިމަހުގެ ތެރޭގައި ބޮޑުމަގުގައިތާރުއަޅަން ފެށޭނެ ، ބޮޑުމަގުގެ މަސައްކަތް ނިމުމުން ރަށުތެރޭގެ ބައެއް މަގުތައް ތާރުއަޅައިގެން ހެދުމަށްޓަކައި ކުންޖެހޭ މަސައްކަތައްތައް ބެލުމަށް އިންޑިޔާގެ ޓީމެއް މިހާރުވެސް މިދެރަށުގައި މަސައްކަތްކުރަމުންއެބެދޭ ، މީގެ އިތުރަށް މަރަދޫފޭދޫ ބަނދަރު އެދަނީ ހަދަނމުން ، މަރަދޫ ބަނދަރު ބޮޑުކުރުމަށްޓަކައި ކުރަންޖެހޭ މަސައްކަތް މިހާރުވެސް ދަނީ ކުރަމުން ، އަދި ހުޅުމީދޫގެ މެދު ބަނދަރަށް ބޮޑެތި ބޯޓްފަހަރަށް ކައިރި ކުރެވޭގޮތައް އެބަނދަރުގެ މަސައްކަތްވެސް ވަރަށް އަވަހަށް ފެށިގެންދާނެ ” ހިޔާޒު ވިދާޅުވިއެވެ.\nމިވޭތުވެގެންދިޔަ 12 އަހަރު ދުވަހުގެތެރޭގައި އައްޑުއަތޮޅަށް އޮތީ އިހުމާލުވެފައިކަމަށާ އެހެން ނަމަވެސް މިސަރުކާރު އައިސް އައްޑޫގެ ތަރައްގީއަށް ގިނަގުނަ މަސައްކަތްތައް ކުރަންފެށުމާއެކު ސަރުކާރަށް ނޫނެކޭ ބުނަން ވެއްޖެނަމަ އެއީ ވަރަށް ލަދުވެތިވާންޖެހޭ ކަމެއްކަމަށްވެސް ހިޔާޒު ވިދާޅުވިއެވެ.\n” އަޅުގަޑު އިދިކޮޅުފަރާތްތަކަށްވެސް މިގޮވާލަނީ އަޅުގަޑުމެންގެ މިހާރަކާތްތަކުގައި ބައިވެރިވެ ސަރުކާރަށް އެއްބާރުލުން ދިނުމަށް ، ” ހިޔާޒު ވިދާޅުވިއެވެ.\n” ރަށްވެހި ފަތިސް ” މިޝިއާރުގެ ދަށުން ކެމްޕެއިން ޕޯސްޓަރު ހަރުކުރުމުގެ ހަރަކާތް ހުޅުދޫގައިވެސް ފަށައިފި\nއައްޑޫސިޓީ މަރަދޫފޭދޫ ދަމަނަވެށީގެ އޮފީސް ފަޅާލާ އެތަނުން ވައްކަން ކޮށްފިއެވެ. މައުލޫމާތު ލިބިފައިވާގޮތުގައި ހުކުރު ދުވަހުގެރޭ އެތަން ފަޅާލައިގެން ...\nvomadmin November 24, 2019


Qaumy Captain Akram Maziya Ah Soe Koffi - Vaguthu\nގައުމީ ކެޕްޓަން އަކުރަމް މާޒިޔާއަށް ސޮއިކޮށްފި\nގައުމީ ފުޓްބޯޅަ ޓީމުގެ ކެޕްޓަން އަކުރަމް އަބްދުލް ޣަނީ (އަކޫ) މާޒިޔާ ސްޕޯޓްސް އެންޑް ރެކްރިއޭޝަން އަށް ސޮއިކޮށްފިއެވެ.\nމީގެކުރިންވެސް އަކޫ ވަނީ މާޒިޔާއަށް 2011 ވަނަ އަހަރު ކުޅެފައެވެ. އެފަހަރު އޭނާ ވަނީ މާޒިޔާއަށް 16 މެޗު ކުޅެ ދެ ލަނޑު ކާމިޔާބުކޮށްދީފައެވެ.\nއެންމެފަހުން އަކޫ ކުޅުނީ ކުލަބް އީގަލްސްއަށެވެ. އެ ޓީމާއެކު އަކޫ ވަނީ މިއަހަރު އޮތް އޭއެފްސީ ކަޕުގެ ޕްލޭއޮފް ބުރުގައި އެ ކުލަބަށް ކުޅެފައެވެ. މިދިޔަ ސީޒަނުގައި އޭނާ ކުޅެފައިވަނީ ކުލަބް ވެލެންސިއާ އަށެވެ.\nކުލަބް ވެލެންސިއާ އިން 2006 ވަނަ އަހަރު ކެރިއަރު ފެށި ކުޅުންތެރިޔާ ވަނީ މިހާތަނަށް މާޒިޔާއާއި އީގަލްސްގެ އިތުރުން ނިއުރޭޑިއަަންޓް ސްޕޯޓްސް ކުލަބް، ޓީސީ ސްޕޯޓްސް ކުލަބް، ވީބީ އައްޑޫ އެފްސީ، ވިކްޓްރީ ސްޕޯޓްސް ކުލަބަށްވެސް ކުޅެ ގިނަ ކާމިޔާބީތަކެއް ހޯދާފައެވެ.\nWe are delighted to announce that national team captain Akram Abdul Ghanee (Aku) has joined Maziya SR for the upcoming football season.\nWelcome back to Maziya Aku #greenboys #gomaziyago #wearemaziya #ooredooaaieku pic.twitter.com/8DBJnTVnDV\n— MAZIYA SPORTS (@MaziyaSr) November 21, 2021\nގައުމީ ފުޓުބޯޅަ ޓީމުގައިވެސް އަކޫ ވަނީ 2008 އަދި 2018 ގައި ސާފް ޗެމްޕިއަންޝިޕް ހޯދި ދިވެހި ޓީމުގައި ހިމެނިފައެވެ. 2018 ގެ މުބާރާތް ރާއްޖެ ކާމިޔާބުކޮށްފައިވަނީ އަކޫގެ ކެޕްޓަންކަމުގެ ދަށުންނެވެ.\nއަންނަ ސީޒަނަށް ޓީމު ވަރުގަދަކުރުމުގެ ގޮތުން މާޒިޔާއިން ދާދިފަހުން ވަނީ ނޭޕާލްގެ ކެޕްޓަން އަދި ކީޕަރު ކިރަންގެ ސޮއި ހޯދާފައެވެ. އޭނާ ވަނީ މާލޭގައި ނިމިގެންދިޔަ ސާފް ޗެމްޕިއަންޝިިޕުގައި މޮޅު ކުޅުމެއް ދައްކާފައެވެ. މީގެއިތުރުން އެ ޓީމުގެ ކޯޗުކަމުގެ މަގާމަށް މުޙައްމަދު ޝިޔާޒް (މޯހަން) ވެސް ވަނީ ހަމަޖައްސާފައެވެ.\nމާޒިޔާ ބަލިކޮށް ޕްރެޒިޑެންޓްސް ކަޕް ޗެމްޕިއަންކަން ވެލެންސިއާއަށް\nވަރުގަދަ މާޒިޔާ ބަލިކޮށް ގްރީން ފެންވަރު ދައްކާލައިފި\nކެނދިކުޅުދޫ ކޭމްޕުން ފާހަގަކޮށްލެވުނު ކީޕަރެއް މާޒިޔާއަށް ސޮއިކޮށްފި\nތިޔަމީހުންލައްވަ ސޮއި ނުކުރުވައެއް ނުވާނެ.\nކޮންމެހެންވެސް އަޑުބަރޭލައްވަ ސޮއިކުރުވާތި


ފަތުރުވެރިކަމުގެ ދާއިރާގައި ކާމިޔާބު ލިބޭނީ އަންހެނުންގެ ހިއްސާ އިތުރުކުރެވިގެން: ޑރ.މަޢުޞޫމް – DhiDaily\nފަތުރުވެރިކަމުގެ ދާއިރާގައި ކާމިޔާބު ލިބޭނީ އަންހެނުންގެ ހިއްސާ އިތުރުކުރެވިގެން: ޑރ.މަޢުޞޫމް\nފަތުރުވެރިކަމުގެ ދާއިރާއަށް ކުރިއެރުން ލިބޭނީ އަންހެނުންގެ ހިއްސާ އިތުރުކުރެވިގެންކަމަށް ޓޫރިޒަމް މިނިސްޓަރު ޑރ.ޢަބްދުﷲ މަޢުޞޫމް ވިދާޅުވެއްޖެއެވެ.\nބޯޑަރ މައިލްސް އިފްތިތާޙުކުރުމުގެ ރަސްމިއްޔާތުގައި ވާހަކަދައްކަވަމުން ޑރ.މަޢުޞޫމް ވިދާޅުވީ މި އަހަރު ދުނިޔޭގެ ފަތުރުވެރިކަމުގެ ޝިޢާރަކީ ފަތުރުވެރިކަމާއި ރަށްފުށުގެ ތަރައްޤީ ކަމަށާއި އެ ޝިޢާރަކީ ރައީސް އިބްރާހިމް މުޙައްމަދު ޞާލިޙްގެ ރިޔާސީ ވަޢުދުފުޅެއް ކަމަށެވެ. އަދި އޭގެ އިތުރުން އެ ޝިޢާރަކީ އެޖެންޑާ 19 އާއި ގުޅިލާމެހިފައިވާ ޝިޢާރެއްކަން ވެސް ފާހަގަކުރެއްވިއެވެ.\nޑރ.މަޢުޞޫމް ވިދާޅުވ ފަތުރުވެރިކަމުގެ ދާއިރާ ކުރިއެރުވުމަށްޓަކައި ގިނަ ކަންތައްތަކެއް ކުރަންޖެހޭކަމަށެވެ.\nއެ ގޮތުން ފަތުރުވެރިކަމުގެ މަންފާ ދިވެހިންނަށް ލިބޭނީ ގިނަ ދިވެހިން ފަތުރުވެރިކަމުގެ ވެރިންނަށްވެގެން ކަމަށާއި ފައިދާ ލިބޭނެ ގޮތަކަށް ރަށްރަށުގެ ކުދި ހޮޓާތަކާއި ގެސްޓުހައުސްތައް ހިންގައިގެން ކަމަށެވެ.\nއޭގެއިތުރުން ޑރ.މަޢުޞޫމް ވިދާޅުވީ ފަތުރުވެރިކަން ކުރިއަރާނީ އެ ދާއިރާއިން ދިވެހިން ބޭނުންވާ ބޮޑު މުސާރަ ލިބިގެން ކަމަށާާއި އެ ދާއިރާގައި އަންހެނުންގެ ހިއްސާާ އިތުރުކުރެވިގެން ކަމަށެވެ. އަދި ހަމައެއއެކު މަސްވެރިންނާއި ދަނޑުވެރިން، ފަންނުވެރިންނާއި ފަންނާނުންގެ ބައިވެރިވުމަށް ވެސް ޖާގަދީގެންކަމަށް ވެސް ޑރ.މަޢުޞޫމް ވިދާޅުވިއެވެ.\nކޮވިޑާއި ގުޅިގެން ބޯޑަރު ބަންދުކޮށްފައި އޮތުމަށްފަހު ޖުލައި 15 ވަނަ ދުވަހު އަލުން ބޯޑަރު ހުޅުވައިލިކަން ފާހަގަކުރައްވާ ޑރ.މަޢުޞޫމް ވިދާޅުވީ ބޯޑަރުތައް ހުޅުވައިލެވުނު މަދު ޤައުމުތަކުގެތެރޭގައި ރާއްޖެ ހިމެނުމީ ރައީސް ޞާލިޙްގެ ވަރުގަދަ ނިންމެވުމެއް ކަމަށެވެ.\nނަމަވެސް ސަރުކާރުން އަބަދުވެސް އެންމެ ވިސްނާނީ ރައްޔިތުންގެ ސަލާމަތާއި ރައްކާތެރިކަމަށް ކަމަށާއި ރާއްޖެ މިއަދު މިއޮތީ ފަތުރުވެރިކަމުގެ ދާއިރާގައި ދުވަހަކު ލޮލަށް ނުފެންނަފަދަ ހީނަރުކަމެއްގައިކަމަށް ވެސް ޑރ.މަޢުޞޫމު ފާހަގަކުރެއްވިއެވެ. އޭގެ އިތުރުން އަންނަ އޮކްޓޫބަރުގައި ގެސްޓުހައުސްތައް ހުޅުވައިލަން މަސައްކަތްކުރައްވަމުން ގެންދަވާކަމަށް ވެސް ޑރ.މަޢުޞޫމް ވަނީ ވިދާޅުވެފައެވެ.\nއިދިކޮޅުގެ މުޒާހަރާތަކުގައި އެޗްޕީއޭގެ ގައިޑްލައިންތަކާއި ޚިލާފުވެފައިވޭ: އެޗްއާރްސީއެމް\nޙަބީބު، އިޔާޒަށް: ގިނައިން ކޮވިޑް ޖެހުނީ މިސްކިތަށް ނުވަންނަ މީހުންނަށްކަމަށް އެޗްޕީއޭއިން އިއުލާންކުރީތޯ!\nފެނަކައިގެ މެނޭޖިންގ ޑިރެކްޓަރ އަލިފާނުގެ ހާދިސާއާ ގުޅިގެން ވޭމަންޑޫއަށް ވަޑައިގެންފި\nޝާޒް، އެމްޕީއެލްއަށް: ސިޔާސީ މަޤުސަދުގައި ޢިލްމެއްނެތް މީހުން މަޤާމުތަކަށްލުން ހުއްޓައިލަންޖެހޭ!


Thailand gai quarantine nuvaa listah Raajje\nތައިލެންޑުގައި ކަރަންޓްރީން ނުވާ ލިސްޓަށް ރާއްޖެ\nރާއްޖޭގެ ވީއައިއޭ އެއާޕޯޓް: ތައިލެންޑްގެ ކަރަންޓީ ނުވާން ނުޖެހޭ ލިސްޓުގައި ރާއްޖެ ހިމަނާފައިވޭ -- ފޮޓޯ: އަވަސް\nކޮވިޑަށް ފަހު ތައިލެންޑް ހުޅުވާލާފައިވާއިރު އެ ގައުމަށް ގޮސް ކަަރަންޓީން ވާން ނުޖެހޭ ލިސްޓަށް ރާއްޖެ ލައިފި އެވެ.\nތައިލެންޑުގެ ޓޫރިޒަމުން ނެރުނު ކޮވިޑް ރިސްޓްރިކްޝަންސް ލިސްޓުގައި ބުނެފައި ވަނީ މާދަމާއިން ފެށިގެން އެ ގައުމަށް ގޮސް ކަރަންޓީނު ވާން ނުޖެހޭނީ އެމީހަކު ހުރި ގައުމެއްގެ ކޮވިޑްގެ ހާލަތު ރަނގަޅުވެފައި ވެކްސިންގެ ދެ ޑޯޒް ފުރިހަމަ ކޮށްފައިވާނަމަ ކަމަށެވެ.\nތައިލެންޑުން ވަނީ އެ އުސޫލުތަކަށް ފެތޭ ލިސްޓެއް ވެސް އާންމުކޮށްފަ އެވެ. އެ ލިސްޓުގައި ރާއްޖެއާއެކު 63 ގައުމެއް ހިމެނެ އެވެ. އޭގެ ތެރޭގައި އިންޑިއާ އާއި ސްރީ ލަންކާގެ އިތުރުން ޔޫރަޕްގެ ގައުމުތައް ވެސް ހިމެނެ އެވެ.\nކޮވިޑްގެ ހާލަތު އެއްވަރެއްގައި ރާއްޖޭގައި ވަނީ ހިފަހައްޓާފަ އެވެ. އަދި އާބާދީގެ 60 ޕަސެންޓައްވުރެ ގިނަ މީހުން ވަނީ ވެކްސިން ފުރިހަމަ ކޮށްފަ އެވެ. ރާއްޖޭގެ ހާލަތު ރަނގަޅުވަމުން ދާތީ ގިނަ ގައުމުތަކަކުން ވަނީ ލުއި ދީފަ އެވެ. އެގޮތުން ޔޫކޭ އަދި އަބޫދާބީގެ ގްރީން ލިސްޓަށް ވެސް ރާއްޖެ ލާފައި ވެއެވެ.\nޓޫރިޒަމް ވެލާނާ އިންޓަނޭޝަނަލް އެއާޕޯޓް ޓޫރިސްޓް އެރައިވަލް + އެޗްޕީއޭ ތައިލެންޑް އެމްއޭސީއެލް ކޮވިޑް-19 ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


ކުޑަކުދިންގެ ރައްކާތެރިކަމަށް ސަމާލުކަން ދިނުމަށް ގޮވާލާ ހުށައެޅި ގަރާރު ފާސްކޮށްފި – DhiDaily\nކުޑަކުދިންގެ ރައްކާތެރިކަމަށް ސަމާލުކަން ދިނުމަށް ގޮވާލާ ހުށައެޅި ގަރާރު ފާސްކޮށްފި\nމައްޗަންގޯޅި ދެކުނު ދާއިރާގެ މެމްބަރު އަޙްމަދު ޙައިތަމްގެ މި ޤަރާރު ބަލައިގަތުމަށް ނެންގެވި ވޯޓުން ޤަރާރު ފާސްވެފައި ވަނީ 68 މެމްބަރުންގެ ވޯޓުންނެވެ.\nޤަރާރު ހުށަހަޅުއްވަމުން މެމްބަރު ހައިތަމް ވިދާޅުވީ ޤަރާރު ހުށަހަހެޅުއްވި އެންމެބޮޑު މަޤްސަދަކީ ކުޑަކުދިންނަށް ކުރާ އަނިޔާ ހުއްޓުވުމަށްޓަކާ ކުޑަކުދިންނާއި، އެ ކުދިންގެ ޙައްޤުތައް ހިމާޔަތްކުރުމުގެ މަސްއޫލިއްޔަތު ޤާނޫނުން މަތިކޮށްފައިވާ ފަރާތްތަކުން އެމީހުންގެ މަސްއޫލިއްޔަތު ފުރިހަމަގޮތުގައި އަދާކުރުމަށް ބާރުއެޅުމުގެގޮތުންކަމަށެވެ. އަދި މިހާރަށްވުރެ ބޮޑަށް ދައުލަތުން އެފަރާތްތަކަށް ސަމާލުކަން ދިނުމަށާއި، ދައުލަތުގެ ފެންވަރުގައި ކުޑަކުދިންގެ ހައްޤުތައް ރައްކާތެރިކުރުމަށް މިހާރަށްވުރެ ހަރުދަނާ މަސައްކަތްތަކެއްކުރުމަށާއި، ކުޑަކުދިން ހައްޤުތައް ރައްކާތެރިކުރުމަށްޓަކައި ދައުލަތުން ކުރާ ހޭދަ މިހާރަށްވުރެ އިތުރުކުރުމަށް ކަމަށްވެސް ޚައިތަމް ވިދާޅުވިއެވެ.\nމެމްބަރު ޙައިތަމް ހުށައެޅުއްވި މި ޤަރާރަށް ވާހަކަފުޅު ދެއްކެވި ސަރުކާރަށް ނިސްބަތްވާ މެމްބަރުންނާއި އިދިކޮޅު ކޯލިޝަންގެ މެމްބަރުންވެސް ވަނީ މި މައްސަލައާއިމެދު ހުރި ކަންބޮޑުވުންތައް ފާޅުކޮށް ވާހަކަފުޅު ދައްކަވާފައެވެ.\nއެގޮތުން މި މައްސަލައަކީ މިއަދު މުޖުތަމައުގައި އޮތް ނުރައްކާތެރި ނޭދެވޭ އަމަލުތަކަކަށްވާއިރު މިކަން ހައްލުކުރުމަކީ މިހާރުން މިހާރަށް ކުރަންޖެހިފައިވާ ކަމެއްކަމަށާއި އަދި މިކަންކަން ދިމާވާ މައްސަލަތައް ދެނެގަނެ، އަޅަންޖެހޭ ފިޔަވަޅު އަވަސް ގޮތަކަށް އެޅުމަށް މި ޤަރާރަށް ވާހަކަ ދެއްކެވި މެމްބަރުން ވަނީ އިލްތިމާސްކޮށްފައެވެ.\nމިނިސްޓްރީ އޮފް ޖެންޑަރ އެންޑް ފެމިލީގެ ކޭސް ސްޓެޓިސްޓިކްސް ރިޕޯޓުގައިވާ ގޮތުން 2018 ވަނަ އަހަރުގެ ޖެނުއަރީ މަހުން ފެށިގެން އެ އަހަރުގެ އޮކްޓޯބަރު މަހުގެ ނިޔަލަށް 2177 މައްސަލަ އެ މިނިސްޓްރީއަށް ހުށަހަޅާފައިވާއިރު، އެ މައްސަލަތަކުގެ ތެރެއިން 1097 މައްސަލައަކީ ކުޑަކުދިންނަށްކުރާ އަނިޔާގެ މައްސަލަތަކެވެ. އަދި ކުޑަކުދިންނަށްކުރާ އަނިޔާގެ މައްސަލަތަކުގެ ތެރެއިން 314 މައްސަލައަކީ ކުޑަކުދިންނަށްކުރާ ޖިންސީ ހާނިއްކަ ކަމަށްވެސް މިރިޕޯޓުގައި ބަޔާންކޮށްފައިވެއެވެ.\nހައިތަމްވަނީ ޤާނޫނުތަކާއި ޤަވާއިދުތަކަށް ގެންނަންޖެހޭ އިސްލާޙުތަކާއި، ބަދަލުތައްވެސް ހިއްސާކުރައްވާފައެވެ. އެގޮތުން ރައްޔިތުންގެ މަޖިލީހުން ފާސްކޮށްފައިވާ ކުޑަކުދިންގެ ޙައްޤުތައް ރައްކާތެރިކުރުމުގެ ޤާނޫނުގެ މަޤްޞަދު ހާސިލްކުރުމަށްޓަކައި، ކުޑަކުދިންގެ ރައްކާތެރިކަން ޤާއިމްކުރުމަށްޓަކައި ބޭނުންވާ އިންސާނީ ވަޞީލަތްތައް އިތުރުކޮށް، ކުޑަކުދިންގެ ހައްޤުތައް ރައްކާތެރިކުރުމުގެ ދާއިރާގެ ފަންނީ މާހިރުން އިތުރުކުރުމަށް ވަނީ ހުށަހަޅާފައެވެ.\nހަމައެއާއިއެކުނ އަނިޔާ ލިބިފައިވާ ކުޑަކުދިންގެ ޙައްޤުތައް ރައްކާތެރިކުރުމަށްޓަކައި ފޮސްޓަރ ކެއަރގެ ދާއިރާއަށް ދައުލަތުން މިހާރަށްވުރެ ބޮޑަށް ސަމާލުކަންދީ، އަނިޔާ ލިބިފައިވާ ކުޑަކުދިން ވީހާވެސް އަވަހަކަށް ރައްކާތެރި މާހައުލަކަށް ބަދަލުކުރުމުގެ ކަންކަން ހަރުދަނާ އުސޫލެއްގެ މަތިން ކުރުމަށާއި، ރާއްޖޭގެ މުސްތަޤްބަލްކަމުގައިވާ ކުޑަކުދިންގެ ރައްކާތެރިކަމާގުޅޭ ކަންކަން އިޞްލާޙުކޮށް ހަރުދަނާކުރުމަށް އިންވެސްޓްކުރާވަރާއި، ޚަރަދުކުރާ މިންވަރު އިތުރުކުރުމަށްވެސް ހުށައަޅާފައިވެއެވެ.\nމިއާއެކު ކުޑަކުދިންނަށް އަޅާނުލާ ފަރާތްތަކާއި އެ ކުދިންނާމެދު އިހުމާލުވާ ފަރާތްތަކާއި، އެ ކުދިންނަށް އިހާނެތިކޮށް ހިތާ ފަރާތްތަކާއި އެ ކުދިންނަށް ގޯނާކުރާ ފަރާތްތަކާއި، އެ ކުދިންގެ ކިބައިން ނާޖާއިޒު ފައިދާ ހޯދާ ފަރާތްތަކާމެދު ފިޔަވަޅުއެޅުމަށާއި، އަނިޔާގެ ޝިކާރައަކަށްވާ ކުޑަކުދިންނަށް ރައްކާތެރި މާހައުލެއް ހޯދައިދިނުމަށްޓަކައި ކުޑަކުދިންނާ ގުޅުންހުރި ކަންކަމުގައި، ދައުލަތުގެ އެކިއެކި މުއައްސަސާތައް ގުޅިގެން މަސައްކަތްކުރުމަށްވެސް މި ޤަރާރުގައި ހުށައަޅާފައިވެއެވެ. ރާއްޖޭގެ އެކި ކަންކޮޅުތަކުގައި ރޭޕްގެ މައްސަލަތައް އިތުރުވަމުންދާއިރު އޭގެ ތެރެއިން ގިނަ ރޭޕްކޭސްތަކުގެ ޝިކާރައަކީ ކުޑަކުދިންނެވެ.\nއެހެންކަމުން ކުޑަކުދިންނަށް އަޅާނުލާ ފަރާތްތަކާއި އެ ކުދިންނާމެދު އިހުމާލުވާ ފަރާތްތަކާއި، އެ ކުދިންނަށް އިހާނެތިކޮށް ހިތާ ފަރާތްތަކާއި އެ ކުދިންނަށް ގޯނާކުރާ ފަރާތްތަކާއި، އެ ކުދިންގެ ކިބައިން ނާޖާއިޒު ފައިދާ ހޯދާ ފަރާތްތަކާމެދު ފިޔަވަޅުއެޅުމަށާއި، އަނިޔާގެ ޝިކާރައަކަށްވާ ކުޑަކުދިންނަށް ރައްކާތެރި މާހައުލެއް ހޯދައިދިނުމަށްޓަކައި ކުޑަކުދިންނާ ގުޅުންހުރި ކަންކަމުގައި، ދައުލަތުގެ އެކިއެކި މުއައްސަސާތައް ގުޅިގެން މަސައްކަތްކުރުމަށްވެސް މި ޤަރާޜުގައި ހުށައަޅާފައިވެއެވެ.


BREAKING: Muddhathu Hamavefai Othumun Yameen'ge Passport Hifahattan Amureh Nudhin! - Vaguthu\nމުއްދަތު ހަމަވެފައި އޮތުމުން ޔާމީންގެ ޕާސްޕޯޓް ހިފަހައްޓަން އަމުރެއް ނުދިން!\nއިދިކޮޅު ޕީޕީއެމް ޕީއެންސީގެ ލީޑަރު އަދި ކުރީގެ ރައީސް އަބްދުﷲ ޔާމީންގެ ޕާސްޕޯޓްގެ މުއްދަތު ހަމަވެފައި އޮތުމުން ޕާސްޕޯޓް ހިފަހައްޓަން ޖެހޭ ސަބަބެއް ނެތް ކަމަށް ކްރިމިނަލް ކޯޓުން ނިންމަވައިފިއެވެ.\nޔާމީންގެ މައްޗަށް އުފުލާފައިވާ މަނީ ލޯންޑަރިންގެ ދައުވާއާއި ރިޝްވަތު ހިފުމުގެ ކުށުގެ ދައުވާގެ ޝަރީއަތް ނިމެންދެން ޔާމީންގެ ޕާސްޕޯޓް ހިފަހައްޓައި ފުރުން މަނާ ކުރުމުގެ އަމުރެއް ނެރެދޭން ދައުލަތުން މިއަދު އެދިވަޑައިގަތެވެ.\nމިހާރު ދަށު ކޯޓުގައި ހިނގަމުންދާ މައްސަލައަކީ އެމްއެމްޕިއާރުސީގެ ބޮޑު ޚިޔާނާތުގެ ތެރެއިން، ރ. ފުއްގިރި ދޫކޮށް ދައުލަތަށް ލިބެން ޖެހޭ 1.1 މިލިއަން ޑޮލަރު އެމަނިކުފާނު ލޯންޑަ ކުރި ކަމަށް ބުނާ މައްސަލައެކެވެ.\nދައުލަތުން މައިގަނޑު ގޮތެއް ފާހަގަ ކުރެއްވި ކަމަކީ ޔާމީނަކީ ރައީސްކަން ކުރައްވާފައިވާ ބޭފުޅަކަށް ވާތީ ކޮންމެ ވަގުތަކު ވެސް ފުރާވަޑައިގަތުމުގެ ތަނަވަސްކަމާއި އެފަދަ ބޭރުގެ ގުޅުންތައް އޮންނާނެ ކަމުގައެވެ. އަދި ޝަރީއަތް ހިންގަން ޔާމީން ކޮންމެހެން މާލޭގައި ހުންނަވަން ޖެހޭ ކަމުގައި ދައުލަތުން ވިދާޅުވިއެވެ.\nޔާމީންގެ ދިފާއީ ވަކީލުން ފާހަގަ ކުރެއްވި ކަމަކީ އެމަނިކުފާނުގެ ޕާސްޕޯޓްގެ މުއްދަތު ހަމަވެފައި އޮތުމުން މިހާރު ވެސް އެމަނިކުފާނަށް ރާއްޖޭން ބޭރަށް ވަޑައިނުގެންނެވޭނެ ކަމުގައެވެ. އަދި މިހާތަނަށް ވެސް ޔާމީން ގެންދެވީ ޝަރީއަތަށް އެއްބާރުލުން ގެންދަވަމުން ކަމުގައި ދިފާއީ ވަކީލުން ވިދާޅުވެއެވެ.\nމައްސަލަ ބައްލަވާ ގާޒީ، ކްރިމިނަލް ކޯޓުގެ އިސް ގާޒީ އަހްމަދު ޝަކީލް ދެން ވަނީ ދައުލަތަށް ގިނަ ސުވާލުތަކެއް އަމާޒު ކުރައްވައިފައެވެ. ޕާސްޕޯޓްގެ މުއްދަތު ހަމަވިކަން ދައުލަތަށް އެނގޭތޯއާއި، އާ ކުރާއިރު ދޫކުރަނީ އާ ނަންބަރެއްތޯއާއި، ދައުލަތަށް ނޭނގި އާ ކުރެވޭނެ ޖާގަ އޮތްތޯ ގާޒީ ސުވާލު ކުރެއްވިއެވެ.\nމި ސުވާލުތަކުގެ ޖަވާބުގައި ދައުލަތުގެ ވަކީލުން ވިދާޅުވީ، ޕާސްޕޯޓްގެ މުއްދަތު ހަމަވެފައިވާ ކަން ދައުލަތަށް އެނގޭ ކަމަށެވެ. އަދި ޕާސްޕޯޓް އާކުރާއިރު ދޫކުރަނީ އާ ނަންބަރެއް ކަމުގައެވެ. އިމިގްރޭޝަންގައި އެ ކަމަށް އެދިއްޖެ ހާލަތެއްގައި، އާ ޕާސްޕޯޓް ދޫކުރުމުގެ ކުރިން ދައުލަތަށް ހުއްޓުމުގެ ފުރުސަތު ވެސް ލިބިވަޑައިގަންނަވާ ކަމުގައެވެ.\nދެ ފަރާތުން ދެއްކި ވާހަކައަށް ރިއާޔަތް ކުރުމަށް ފަހު، މައްސަލަ ބައްލަވާ ގާޒީ އަހްމަދު ޝަކީލް ވިދާޅުވީ މުއްދަތު ހަމަވެފައިވާ ޕާސްޕޯޓެއް ކަމުން އެއީ ވުޖޫދުގައި ނެތް ޕާސްޕޯޓެއް ކަމުގައި ބެލެވެއެވެ. އެހެންވެއާއެކު ރައީސް ޔާމީން ފުރުމުގެ ޖާގައާއި ސަބަބެއް ވެސް ނެތް ކަމުގައެވެ. ބުރަދަނެއް ހުރި އިތުރު ސަބަބެއް ވެސް ދައުލަތަށް ދެއްކިފައި ނުވާ ކަމަށް ވެސް ގާޒީ ވިދާޅުވެއެވެ.\nމިއަދު ހެނދުނު ފެށި އަޑުއެހުމުގައި ޔާމީންގެ ފަރާތްޕުޅުން ފުރަތަމަ ވަނީ ޕާސްޕޯޓް ހިފެހެއްޓުމުގެ މައްސަލައަށް ޖަވާބުދާރީވާން ތައްޔާރުވުމުގެ ގޮތުން ދެ ހަފުތާގެ މުހަލަތަކަށް އެދިވަޑައިގެންފައެވެ. އެކަމަކު ހަވީރު ހަތަރެއް ޖަހާއިރަށް ތައްޔާރުވާން އަންގަވައި، ހަތަރެއް ޖަހާއިރަށް އަޑުއެހުމަށް ހާޒިރުވާން އެންގެވީއެވެ.\nދައުލަތުން އޭރުން މި ގޮތަށް ހުށަހެޅުއްވިއިރު އިތުރު ސަބަބަކަށް ދެއްކެވީ އެމްއެމްޕީއާރުސީގެ ޚިޔާނާތުގައި ބައިވެރިވި ކަމަށް އެއްބަސްވެފައިވާ ކުރީގެ ނައިބު ރައީސް އަހްމަދު އަދީބު އެއް ފަހަރު ފިލައިގެން ރާއްޖެ ދޫކުރައްވައި ވަޑައިގަތުމުން އެ ފުރުސަތު ޔާމީނަށް ވެސް އޮންނާނެ ކަމުގައެވެ. އިންޑިއާއިން ހައްޔަރުކޮށްގެން އަދީބު ފަހުން ރާއްޖެ ގެނައީއެވެ.\nދައުލަތް ލަދުނުގަނޭތޯ؟ އެޖެހީ ބައިކޮޅަށޭ!\nބުދުދީނުގެ ސިފައިން ބޭލުމުގެ ފިކުރެއް ދެން މިރާއްޖެއަކު ނުހުއްޓުވޭނެ.\nގަޓު ރައީސް އެއޮތީ ފާޅުގަ ބުނެފަ އެންމެ ބޫޓު ޖޯޑެއްވެސް ބަހަޓައިގެން ނުވާނެޔޭ!\nޑިސެމްބަރު 6, 2021 20:21\nބޮޓުންނާ ބޯގޯސް މީހުންނާ މޮޔައިންނާ ހަމައިގަ ނެތި ބޮލަށް ބޭސް ކުރަންޖެހޭ މީހުންނާ ނަފްސާނީ ބަލި ހުރި މީހުންނާ ގަމާރުން ނަކީ ކޮން ބައެއްބާ\nހަހަހާ ކްރިމިނަލް ކޯޓު އޮބިނޯވޭ ހަމަ. މުއްދަތު ހަމަވެފައި އޮތީމަ ދޯ ތިގޮތަށް ތިހެދީ. ސަޅި\nޑިސެމްބަރު 6, 2021 20:41\nޕީޖީ އާއި ދައުލަތުގެ ވަކީލުން މިއީ ސާކަސް ކުލައުން ތަކެއްހެން ހީވަނީ.\nޑިސެމްބަރު 6, 2021 20:42\nދެއުޅިއެއްނުވާ ބަޔަކު މުއްދަތުހަމަވެފައިވާ ޕާސްޕޯޓެއް ހިފަހައްޓަން މިހުރިހާ ވަގުތަކާއި ފައިސާއެއް ޚަރަދުކޮށްލީ ؟\nހަމަހޭގައި ތިބި ބަޔަކު މިގައުމުގައި ހަމަ ނެތީތަ ؟\nޑިސެމްބަރު 6, 2021 20:58\nޑިސެމްބަރު 6, 2021 21:03\nމީގެކޮންމެވެސް ތަނެއްގަ އުންސުރުހަމަނުވާ ކުފޫވެސްހަމަނުވާ މީހަކުހުރިކަންފާހަނގަވޭ ދައުލަތުގެ ޕީޖީ އުންސުރު ޓިއުންކުރަން ތަނަކައްގެންދައްންވީ ބޮޑެތި ގޯސްތަކުރާރުވަމުން ދާތީ ބޭކާރުގޮތުގަ ދަލަތުގެ ވަގުތުތައްދުއްވާލަނީ ބޮޑެތިހަރަދުތަކެއްމީ މިވެސް ބަލަންޖެހޭ ކަމެއް މަގާމުދިންބަޔަކު ރާއްޖޭގެ ރައީސުކަންކުރި މީހަކުފަހަތުން ދުވަނީ އައްޓަމަހެއް ދުވާހެން ބަޔަކު\nޑިސެމްބަރު 6, 2021 21:06\nސަރުކާރު މިވަނީ އެއްކޮށް ފެއިލްވެފައޭ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު މިވަނީ އެއްކޮށް ފެއިލްވެފައޭ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ ސަރުކާރު އިސްތިއުފާ\nޑިސެމްބަރު 6, 2021 21:09\nމިސަރުކާރުގެ ކެބިނެޓް މިއޮތީ އެއްކޮޮށް ފެއިލްވެފައޭ މިސަރުކާރު ވަނީ އިދިކޮޅު ލީޑަރުން މިނިވަން ކޮށް ބައިތިއްބައިގެން ވެރިކަން ކުރަން ނުކުޅެދިފައޭ މިސަރުކާރަކީ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ ކުފޫ ހަމަނުވާ ސަރުކާރެކޭ\nޑިސެމްބަރު 6, 2021 21:13\nޙީޙީ ހަލާކުވާ ވަރުވޭ!\nޑިސެމްބަރު 7, 2021 00:20\nމުޅި ދައުލަތް ނޭވާހޮޅިއަށް އެޅިގެން އުޅޭހެން ހީވަނީ ޔާމީން ދޫވީމަ!! އެހެންވީމަތާ ޕީޖީ ޝަމީމް ޔަމީނާ ދެކޮޅަށް ރިހާކުރުގުޅަ ހަދައިގެން ކޯޓްތަކަށް އެދުވަނީ!! އަޅެ ޝަމީމްކައިރީ ބުނަންވީނު ރިހާކުރުގުޅަ ހަދަން ދެން ނޫޅެ ސޯޓްލައިގެން މަގުމައްޗަށް ނިކުމެ ހޭބަލިވަންދެން ދުވާށޭ!! އޭރުން އަމިއްލައަށް ހުންނާނީ ފެންވެރިފައޭ!!\nޑިސެމްބަރު 7, 2021 00:46\nޑިސެމްބަރު 7, 2021 06:20\nހެހެހެހެ ބޯގަޅި ސަރުކާރު ރ ޔާމީން ބޭނުމެއްނުވޭ ގައުމުދޫކޮށްދާކަށް ތިކަމުންވެސް ދޭހަވަނީ ރައީސްޔާމީނު ދިވެހިރަށްޔަތުންދެކެ ލޯބިވާކަން.\nޑިސެމްބަރު 7, 2021 06:56\nދުނިޔެ އޭގެ ޒާތުގައި އެނބުރި އެނބުރި ރޭދުވާތަށް ދައުރުވަމުން ދަނީއެވެ. ހުނޅަނގު މޫސުމާއި އިރުވައި މޫސުން އަންނަމުން ބަދަލުވަމުން އެދަނީއެވެ. މަރުވެފައި ހެން ހުރި ގަސްތަށް ފޯދެމުން މީރު ވަސްތަށް ދުއްވާ މާތަކުން ފޮޅެނީއެވެ. މާތަކުގެ މީރު ވަހަށް މާބުރާ ކޮކާތަށް ގިނަވެ އެނބުރެނީއެވެ.\nޑިސެމްބަރު 7, 2021 07:03\nނޫން ތިހެންނަހަށްދަވާ ޕީޖީ ސަމީމު ރައީސްޔާމީންގެ ޕާސްޕޯޓު ހިފައިގެން ގެޔަށްގޮސް ކުދިކުދިކޮށްވީދާލާފަ ޕާޓީ ކުދިންގެ ބޮލަށް އަޅުއްވާ 😂\nޑިސެމްބަރު 7, 2021 07:17\nހެހެހެހެ! ސަރުކާރު ހާދަމޮޔައޭ މޮޔަގެރީގެ ވަބާ ސަރުކަަރަށްވެސް ލަށްވާލީތަ ތިޔަށްވުރެ މާތާހިރު ވީހެއްނު މުއިވެޔޮ ވެވަށް ވެއްޓުނު ބަކަރި ނެގިގޮތް ދިރާސާކުރަން ޕީޖީ ޓީމެއް ތަށްޔާރުކުރިއްޔާ.\nޑިސެމްބަރު 7, 2021 08:20\nދައުލަތުގެ މާލިއްޔާ އަށް ޚިޔާނާތްތެރިވާ މީހުން ބަލަން ކަމަށް ރައީސް އިބޫ އުފެއްދެވި ކަމިޝަން ބޮޑު ނިގުއްޔަށް ގޮސް އެންމެ ފަހުން އެކަމިޝަނަށް އެބަ ޚަރަދުކުރޭ ކްރިމިނަލް ކޯޓަށް ކުރާ ވަރަށް ވުރެން ބޮޑު ޚަރަދު ގާނޫނީ ބާރުދީފައި އޮތްއިރު ވެސް އެމެންނަށް އެކަން ނުވިއޭ މިއިން އެގިގެންދަނީ އެމްއެމްޕީއާރުސީން ކުރި ވައްކަމުގައި މިސަރުކާރުގެ ބޮޑުންތައް އޭގައި ޝާމިލްވާކަން ކަޅު ދަބަހުގައި ފައިސާ އުފުލި މީހުންގެ ވާހަކަ ތިޔާ ކަމިޝަނުން ނުބަލަނީ އެއީ ކިއެއްވެތޭ ކަޅުބަސް 50 މިލިއަން ރުފިޔާ ބަނޑުއަޅާލީ އެއީ ހާކިމާއޭ ކަޅުދަބަހޭ އެއް ނަމްބަރު އޮފީހުން ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ ބޭރުކުރޭ


ސްޓޭޓް ބޭންކް އޮފް އިންޑިއާ އިމާރާތުގައި އަލިފާން ރޯވުން\nއެސްބީއައި އިމާރާތުގެ 8 ވަނަ ފަންގި ފިލާގައި އަނެއްކާ ވެސް އަލިފާން ރޯވެއްޖެ\nއަލިފާނުގެ ހާދިސާގައި މީހަކަށް އަނިޔާވެފައި ނުވާތީ އޭޑީކޭ އާންމު ހާލަތަށް ގެނެސްފި\nއަލިފާނުގެ ހާދިސާއާ ގުޅިގެން ގައުމީ ސަލާމަތާ ހާރިޖީ ގުޅުންތަކުގެ ކޮމިޓީގެ ބައްދަލުވުމެއް ބާއްވަނީ\n28 އޯގަސްޓް 2020 | ހުކުރު 22:22\nއެސްބީއައި އިމާރާތުގައި ރޯވި އަލިފާންގަނޑު ކޮންޓްރޯލް ކުރިތާ މާ ގިނަ އިރުތަކެއް ނުވަނީސް އެ އިމާރާތުގެ 8 ވަނަ ފަންގި ފިލާއިން އަލިފާނުގެ އަސަރު ފެނިއްޖެއެވެ. އެމްއެންޑީއެފުން ދަނީ އަލިފާން އެއްކޮށް ނިއްވާލުމުގެ މަސައްކަތް ކުރަމުންނެވެ.\n29 އޯގަސްޓް 2020 | ހޮނިހިރު 00:30\n29 އޯގަސްޓް 2020 | ހޮނިހިރު 00:27\n29 އޯގަސްޓް 2020 | ހޮނިހިރު 00:25\nއަލިފާނުގެ ހާދިސާ ހިނގި ސަރަހައްދުގައި ހުރި ބައެއް އިމާރާތްތަކަށް އާންމުން ވަންނަން ހުއްދަ ދީފި\nއަލިފާނުގެ ހާދިސާ ހިނގި ސަރަހައްދުގައި ހުރި އިމާރާތްތަކުން މީހުން ހުސްކުރުމަށްފަހު، ބައެއް އިމާރާތްތަކަށް އާންމުން ވަންނަން ހުއްދަދޭން ފަށައިފިއެވެ. އެމްއެންޑީއެފުން ބުނެފައިވަނީ އަލިފާންގަނޑު ކޮންޓްރޯލްވުމާއެކު ބަލަންޖެހޭ ކަންކަން ބަލަމުން އަންނަ ކަމަށެވެ.\nއަލިފާން ރޯވި އެސްބީއައި ހުންނަ އިމާރާތް\n29 އޯގަސްޓް 2020 | ހޮނިހިރު 00:21\nއަލިފާނުގެ ހާދިސާއާއި ގުޅިގެން އޭޑީކޭ ވެސް ތައްޔާރީ ހާލަތަކަށް ގެނެސްފި\n29 އޯގަސްޓް 2020 | ހޮނިހިރު 00:06\nސައިކޯސޯޝަލް ސަޕޯޓް ރެޑްކްރެސެންޓުން ދޭން ފަށައިފި\n29 އޯގަސްޓް 2020 | ހޮނިހިރު 00:05\nމަސައްކަތް ކުރައްވަނީ ލޮކްޑައުންއަށް ނުގޮސްވޭތޯ، ރައްޔިތުންގެ ހައްގުގައި ކުރައްވަން ޖެހޭ ކޮންމެ ކަމެއް ކުރައްވާނަން: ރައީސް\nކޮވިޑް-19 އާއި ގުޅިގެން ރާއްޖެ އަނެއްކާ ވެސް ލޮކްޑައުންއަކަށް ގޮސްފިނަމަ އެކަމުގެ ގެއްލުންތަކެއް ލިބިގެން ހިނގައިދާނެ ކަމަށާއި، މަސައްކަތް ކުރައްވަނީ ލޮކްޑައުންއަކަށް ނުގޮސް ކަންކަން ކުރެއްވޭތޯ ކަމަށެވެ. ރައީސް ވިދާޅުވީ ހުރިހާ ރައްޔިތުންގެ ހައްގުގައި ކުރައްވަން ޖެހޭ ކޮންމެ ކަމެއް ކުރައްވާނެ ކަމަށެވެ.\nއަލިފާން ހިނގި ސަރަހައްދުގައި ރައީސް\n29 އޯގަސްޓް 2020 | ހޮނިހިރު 00:07\nއެޗްޕީއޭގެ ގައިޑްލައިނާ ޚިލާފުވާ ހުރިހާ ފަރާތްތަކާމެދު ފުލުހުން ފިޔަވަޅު އަޅަމުންގެންދާނެ: ރައީސް\n29 އޯގަސްޓް 2020 | ހޮނިހިރު 00:02\nރައީސްގެ އިލްތިމާސް: އަލިފާން ނިއްވުމުގެ މަސައްކަތުގައި އުޅުއްވާ މީހުން ފިޔަވައި އެހެން ފަރާތްތައް ގެއަށް ވަޑައިގަންނަވާ\nއަލިފާން ރޯވި ސަރަހައްދުގައި އެކި މަސައްކަތުގައި އުޅުއްވާ މީހުން ފިޔަވައި އެހެން އެންމެން ގެއަށް ވަޑައިގަންނެވުމަށް ރައީސް އިލްތިމާސްކުރައްވައިފިއެވެ. ރައީސް ވިދާޅުވީ އަލިފާޏުގެ ހާސިދާގެ އިތުރުން ބަލިމަޑުކަމެއް އެބައޮތް ކަމަށާއި، ފެތުރެން ދިމާވަނީ އެންމެން އެއްތަނަކަށް އެއްވެ ގައިގޯޅިވާތީ ކަމަށެވެ. އެހެންކަމުން މިކަންކަމަށް ސަމާލުވެ އެޗްޕީއޭގެ އެންގުމާ އެއްގޮތަށް އަމަލުކުރުމަށް ރައީސް ވަނީ އެދިވަޑައިގެންފައެވެ.\nރައީސް ސޯލިހު އަލިފާން ރޯވި ސަރަހައްދުގައި - ހާދިސާގެ މައުލޫމާތު ގެންދަވަނީ އޮޅުންވިލުއްވަމުން\nއަލިފާނުގެ ހާދިސާ ހިނގި ސަރަހައްދަށް ރައީސް ވަޑައިގެން ކަންކަން ދަނީ ބައްލަވަމުން. ރައިސްގެ އިތުރުން ނައިބު ރައީސް ފައިސަލް ނަސީމް ވެސް ހުންނެވީ އެ ސަރަހައްދުގައި.\nއަލިފާނުގެ ހާދިސާ ހިނގި ސަރަހައްދުގައި ރައީސް\n28 އޯގަސްޓް 2020 | ހުކުރު 23:57\nއަލިފާން ރޯވުމުގެ ސަބަބުން އެސަރަހައްދުގައި ހުރިި ގެތަކުގައި ދިރިއުޅެމުންދާ ފަރާތްތައް އިވަކުއޭޓްކޮށްފި\nބޮޑުތަކުރުފާނު މަގުގައި ހުންނަ އެސް.ބީ.އައި އާއި އިންވެގެން ހުރި ކެފޭގައި އަލިފާން ރޯވުމުގެ ސަބަބުން އެސަރަހައްދުގައި ހުރިި ގެތަކުގައި ދިރިއުޅެމުންދާ ފަރާތްތައް ވަނީ އިވަކުއޭޓް ކުރެވިފައި. އިތުރު މައުލޫމާތު ކުރިއަށް އޮތް ގަޑިތަކުގައި ފޯރުކޮށް ދެވޭނެ.\n28 އޯގަސްޓް 2020 | ހުކުރު 23:52\nއަލިފާން ކޮންޓްރޯލްކޮށް ބަލަންޖެހޭ ކަންކަން ބަލަން ފަށައިފި\nއަލިފާން އެއްވެސް ސަރަހައްދަކަށް ފެތުރިފައިވޭތޯ، އަދި އިތުރަށް ބަލަންޖެހޭ ކަންކަން ބެލުމުގެ މަސައްކަތް ކުރިއަށް އެބަދޭ. އަލިފާނުގެ އަސަރު ކުރީ ކިތައް އިމާރާތަށް ކަމެއް އަދި ސާފެއް ނޫން.\n28 އޯގަސްޓް 2020 | ހުކުރު 23:51\nރައީސް ޞާލިހު އެސަރަހައްދަށް ވަޑައިގެންފި\nއަލިފާންގަނޑު ރޯވި ސަރަހައްދަށް ރައީސުލްޖުމްހޫރިއްޔާ އިބްރާހީމް މުހައްމަދު ޞާލިހު ވަޑައިގެންފި އެވެ.\n28 އޯގަސްޓް 2020 | ހުކުރު 23:50\nއަލިފާން ރޯވި ހާދިސާ ތަހުގީގުކުރަން ފަށައިފިން: ސީޕީ\nމިރޭ ހިނގި އަލިފާނުގެ ހާދިސާ ތަހުގީގުކުރަން ފަށާފައިވާ ކަމަށް ކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވެއްޖެ އެވެ. އަލިފާން ގަނޑު މިހާރު ވަނީ ކޮންޓްރޯލް ކުރެވިފައެވެ.\n28 އޯގަސްޓް 2020 | ހުކުރު 23:47\nކުޅި ބަލަން އެސަރަހައްދަށް ދިޔަ މީހުން ވަނީ ދުރުކުރެވިފައި: ސީޕީ\nއަލިފާންގަނޑު ރޯވި ސަރަހައްދަށް ކުޅި ބަލަން ދިޔަ މީހުން އެސަރަހައްދުން ދުރުކުރެވިފައިވާ ކަމަށް ކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވެއްޖެއެވެ. ރާއްޖެ ޓީވީގެ ލައިވްކަވަރރޭޖަށް ދެއްވި ޚާއްސަ އިންޓަވިއުގައި ވާހަކަފުޅު ދައްކަވަމުން ސީޕީ ވިދާޅުވީ އިތުރު ނުރައްކަލެއް މިހާރު ނެތްކަމަށާއި އަލިފާންގަނޑު ކޮންޓްރޯލް ކުރެވިފައިވާ ކަމަށެވެ.\n28 އޯގަސްޓް 2020 | ހުކުރު 23:46\nއަލިފާނުގެ ހާދިސާ ހިނގި ސަރަހައްދަށް ނައިބު ރައީސް ފައިސަލް ނަސީމް ޒިޔާރާތް ކުރައްވައިފި\nއަލިފާނުގެ ހާދިސާ ހިނގި ސަރަހައްދަށް ނައިބު ރައީސް ފައިސަލް ނަސީމް ވަޑައިގެންފިއެވެ. އަދި އެ ސަރަހައްދުގެ ހާލަތު ނައިބު ރައީސް ވަނީ ބައްލަވާލައްވާފައެވެ.\nއަލިފާން ރޯވި ސަރަހައްދަށް ރައީސް އިބްރާހިމް މުހައްމަދު ސޯލިހު ޒިޔާރާތް ކުރައްވައިފި\nބޮޑުތަކުރުފާނު މަގުގައި އެސްބީއައި ކައިރީގައި ހުރި ކެފޭއަކާއި އެސްބީއައި އިމާރާތުގައި އަލިފާން ރޯވުމާއި ގުޅިގެން، އެ ސަރަހައްދަށް ރައީސް އިބްރާހިމް މުހައްމަދު ސޯލިހު ޒިޔާރާތް ކުރައްވައިފިއެވެ. ހޯމް މިނިސްޓަރ އިމްރާން އަބްދުﷲ ވިދާޅުވީ އެ ސަރަހައްދަށް ރައީސް ވަޑައިގެން ހާދިސާގެ ކަންކަން ބައްލަވާފައިވާ ކަމަށެވެ.\n28 އޯގަސްޓް 2020 | ހުކުރު 23:39\nހުރިހާ ރައްޔިތުން މިފަދަ ދަނޑިވަޅެއްގައި ފަރުދީ ޒިންމާ އަދާކުރުމަށް ހޯމް މިނިސްޓަރ އެދިވަޑައިގެންފި\nއަލިފާން ރޯވި ސަރަހައްދަށް އެއްވެ ނޫޅުމަށާއި މިފަދަ ދަނޑިވަޅެއްގައި ހުރިހާ ރައްޔިތުންވެސް ފަރުދީ ޒިންމާ އަދާކުރުމަށް ހޯމް މިނިސްޓަރ އިމްރާން އަބްދުﷲ އެދިވަޑައިގެންފި އެވެ. އިމްރާން ވިދާޅުވީ އެސަރަހައްދަށް އެއްވާ މީހުން ދުރަށް ޖެއްސުމުގެ މަސައްކަތް ފުލުހުން ކުރަމުންދާ ކަމަށް މިނިސްޓަރ ވިދާޅުވި އެވެ. އަދި އަލިފާންގަނޑު ކޮންޓްރޯލްކުރެވި މިރޭ ކައިރި ގެތަކުގެ މީހުންނަށް އަނބުރާ ގެތަކަށް ދެވޭނެކަމަށް އުންމީދުކުރައްވާ ކަމަށްވެސް އިމްރާން ވިދާޅުވި އެވެ.\n28 އޯގަސްޓް 2020 | ހުކުރު 23:38\nދުމުގެ އަސަރުކޮށްފައިވާނަމަ ލަސްނުކޮށް ސިއްހީ އެހީތެރިއެއްގެ އެހީ ހޯއްދަވާ\nކަލާފާނު ސްކޫލުގައި ވަގުތީ ބޯހިޔާވަހިކަން ފޯރުކޮށްދިނުމަށް ތައްޔާރުކޮށްފި\nއެސްބީއައި ކައިރީގައި ހުރި ކެފޭގައި ހިނގި އަލިފާނުގެ ހާދިސާއާއި ގުޅިގެން ވަގުތީ ބޯހިޔާވަހިކަން ބޭނުންވާ ފަރާތްތަކަށް އެހީތެރިވުމަށް ކަލާފާނު ސްކޫލް އެކްޓިވޭޓް ކޮށްފައިވާ ކަމަށް ނެޝަނަލް ޑިޒާސްޓާ މެނޭޖްމަންޓް އޮތޯރިޓީން ބުނެފިއެވެ.\n28 އޯގަސްޓް 2020 | ހުކުރު 23:32\nއައިޖީއެމްއެޗްގެ އިމަރޖެންސީ ތައްޔާރީ ހާލަތަށް ގެނެސްފިކަމަށް އެހޮސްޕިޓަލުން ބުނެފި\n28 އޯގަސްޓް 2020 | ހުކުރު 23:30\nނެޝަނަލް އެމަރޖެންސީ އޮޕަރޭޝަން ސެންޓަރ އެކްޓިވޭޓްކޮށްފި\nއަލިފާނުގެ ހާދިސާއާއި ގުޅިގެން ނެޝަނަލް އެމަރޖެންސީ އޮޕަރޭޝަން ސެންޓަރު އެކްޓިވްވޭޓް ކޮށްފައިވާ ކަމަށް ނެޝަނަލް ޑިޒާސްޓާ މެނޭންޖްމަންޓް އޮތޯރިޓީން ބުނެފިއެވެ. އަދި އަލިފާނުގެ ހާދިސާގައި އެހީތެރިކަން ފޯރުކޮށްދޭން ޖެހޭ ފަރާތްތަކަށް އެހީތެރިކަން ފޯރުކޮށްދިނުމުގެ މަސައްކަތް ދަނީ ކުރަމުން.\n28 އޯގަސްޓް 2020 | ހުކުރު 23:29\nވަގުތީ ބޯހިޔާވަހިކަން ފޯރުކޮށްދޭން ޖެހިއްޖެ ހާލަތެއްގައި ކަލާފާނު ސްކޫލު ހަމަޖެއްސުމުގެ މަސައްކަތް ދަނީ ކުރަމުން: މާރިޔާ\n28 އޯގަސްޓް 2020 | ހުކުރު 23:26\nއަލިފާން ރޯވި ސަރަހައްދުގައި އުޅޭ މީހުންނަށް އެހީތެރިކަން ފޯރުކޮށްދިނުމުގައި ރެޑްކްރެސެންޓުން ހަރަކާތްތެރިވާން ފަށައިފި\n28 އޯގަސްޓް 2020 | ހުކުރު 23:25\nއަލިފާން ރޯވެފައިވާ ސަރަހައްދަށް ނުދިއުމަށް އެޗްޕީއޭއިން އިލްތިމާސްކޮށްފި\n28 އޯގަސްޓް 2020 | ހުކުރު 23:21\nއަލިފާން ފެތުރުން ކޮންޓްރޯލް ކޮށްފި، މީހަކަށް އަނިޔާ ނުވޭ\nއެމްއެންޑީއެފުން ބުނީ ރޯވި އަލިފާންގަނޑު ކޮންޓްރޯލް ކުރެވިއްޖެ ކަމަށާއި ހަދިސާގައި އެއްވެސް މީހަކަށް އަނިޔާ ނުވާ ކަމަށެވެ. ފަޔަރ ޓީމުން ދަނީ އަދިވެސް ހަރަކާތްތެރިވަމުން.\nރޯވި އިމާރާތުގައި އަލިފާން ކޮންޓްރޯލް ވެއްޖެ\n28 އޯގަސްޓް 2020 | ހުކުރު 23:19\nއަލިފާނުގެ ހާދިސާއާއި ގުޅިގެން ސަމާލުވާންވީ ބައެއް ކަންކަން\n28 އޯގަސްޓް 2020 | ހުކުރު 23:17\nޕޮޒިޓިވް ފަރާތްތަކާއި ކޮންޓެކްޓްސް އެޗްޕީއޭއަށް ގުޅުމަށް އެދިއްޖެ\nއަލިފާނުގެ ހާދިސާ ހިގައިގެން އުޅޭ ސަރަހައްދުގައި ދިރިއުޅޭ#ކޮވިޑް19ޕޮޒިޓިވް ފަރާތްތަކާއި ކޮންޓެކްޓްސް 1676 އަށް ގުޅުމަށް ހެލްތް މިނިސްޓްރީން ވަނީ އިލްތިމާސްކޮށްފައި\n28 އޯގަސްޓް 2020 | ހުކުރު 23:15\nއަލިފާނުގެ ހާދިސާ ހިނގައިދިޔަ ސަރަހައްދަށް ނުދިއުމަށް ހެލްތް މިނިސްޓްރީން އިލްތިމާސްކޮށްފި\nއަލިފާނުގެ ހާދިސާ ހިނގާ ސަރަޙައްދަށް އާއްމުފަރާތްތަކުން ނުދިއުމަށް އިލްތިމާސް ކުރަން މިވަގުތު ބޮޑުތަކުރުފާނު މަގު އެސް ބީ އައި ސަރަހައްދުގައި ހިނގަމުންދާ އަލިފާނުގެ ހާދިސާގައި، ދުމުން ރައްކާތެރިވުމަށް ދުމުގެ އަސަރު ކުރާ ހިސާބަށް އާއްމު ފަރާތްތަކުން ނުދިޔުމަށް އިލްތިމާސްކުރަން.\n28 އޯގަސްޓް 2020 | ހުކުރު 23:14\nއެއަރޕޯޓް ފަޔަރުން އަލިފާން ނިއްވުމުގެ މަސައްކަތް ފަށައިފި\n28 އޯގަސްޓް 2020 | ހުކުރު 23:10\nއަލިފާންގަނޑު ކޮންޓްރޯލް ވާން ފަށައިފި\nއާޓީފިޝަލް ބީޗު ކައިރީގައި ހުރި މި އިމާރާތުގައި ރޯވި އަލިފާންގަނޑު ކޮންމެވެސް ވަަރަކަށް ކޮންޓްރޯލްވެއްޖެ. އެމްއެންޑީއެފުން އަލިފާން ނިއްވަން ކުރަމުންދާ މަސައްކަތުގައި އެއަރޕޯޓް ފަޔަރުން ދަނީ އެހީތެރިވަމުން.\n28 އޯގަސްޓް 2020 | ހުކުރު 23:06\nއެމްއެންޑީއެފުން ވެސް އިލްތިމާސްކުރަމުންދަނީ އެސަރަހައްދަށް އެއްނުވުމަށް\nއަލިފާން ރޯވެފައިވާ ސަރަހައްދަށް ނުދިއުމަށް މޯލްޑިވްސް ނޭޝަނަލް ޑިފެންސް ފޯރސް، (އެމްއެންޑީއެފް) އިން އާއްމުންނަށް އިލްތިމާސްކޮށްފިއެވެ. އަދި އެ ސަރަހައްދުގައި އެއްވެފައި ތިބި މީހުން ދުރަށް ދިއުމަށް ވެސް ވަނީ އިލްތިމާސްކޮށްފައެވެ.\nއެމްއެންޑީއެފުން ބުނީ ގިނަ އަދަދެއްގެ ފަޔަރ ވެހިކަލްތައް ހަރަކާތްތެރިވަމުން އަންނަ ކަމަށެވެ.\n28 އޯގަސްޓް 2020 | ހުކުރު 22:52\nއެއްވެސް މީހަކަށް ގެއްލުން ވެފައިވާކަމުގެ މައުލޫމާތެއް ލިބިފައެއް ނުވޭ\nއަލިފާނުގެ ހާދިސާގައި އެއްވެސް ފަރާތަކަށް ގެއްލުންވެފައިވާކަމުގެ މައުލޫމާތު ކަމާބެހޭ އެއްވެސް އިދާރާއަކުން ދީފައެއް ނުވެއެވެ.\n28 އޯގަސްޓް 2020 | ހުކުރު 22:45\nއަލިފާން ނިއްވުމަށް ކަމާބެހޭ ފަރާތްތަކުން ދަނީ ހަރަކާތްތެރިވަމުން\nއަލިފާންގަނޑު ކޮންޓްރޯލް ކުރުމަށް ފަޔަރ އެންޑް ރެސްކިއު އިން ދަނީ ހަރަކާތްތެރިވަމުންނެވެ.\nމަންޒަރު ދުށް މީހުން ބުނާ ގޮތުން މި ސަރަހައްދުގައި އެންމެ ފުރަތަމަ އަލިފާން ރޯވީ 'ކެފޭ ޓިއޯލޯ' ގައެވެ. އަދި ސްޓޭޓް ބޭންކް އޮފް އިންޑިއާ ހުންނަ އިމާރާތަށް އަލިފާންގަނޑު ފެތުރުނު ކަމަށެވެ. އެ އިމާރާތުގެ ޓެރަހުގައި ވަރަށް ބޮޑަށް ވަނީ ރޯވެފައެވެ.\n28 އޯގަސްޓް 2020 | ހުކުރު 22:44\nދުމުގެ އަސަރުކުރާ ހިސާބަށް އާއްމުން ނުދިއުމަށް އިލްތިމާސްކޮށްފި\nމިވަގުތު ބޮޑުތަކުރުފާނު މަގު އެސް ބީ އައި ސަރަހައްދުގައި ހިނގަމުންދާ އަލިފާނުގެ ހާދިސާގައި، ދުމުން ރައްކާތެރިވުމަށް ދުމުގެ އަސަރު ކުރާ ހިސާބަށް އާއްމު ފަރާތްތަކުން ނުދިޔުމަށް ހެލްތު ޕްރޮޓެކްޝަން އޭޖެންސީ އިން އިލްތިމާސްކޮށްފިއެވެ.\nއެގޮތުން، ދުމުގެ އަސަރު ކުރާ ހިސާބުތަކުގައި ގޭގެތެރެއަށް ދުން ނުވަންނަހެން ދޮރާއި ކުޑަދޮރުތައް ރަނގަޅަށް ލެއްޕުން މުހިއްމު ކަމަށާއި ހާއްސަކޮށް އުމުރުން ދުވަސްވީ ފަރާތްތަކާއި ކުޑަކުދިންނާއި ނޭވާލާ ނިޒާމުގެ ބަލިތައް ހުންނަ ފަރާތްތަކާއި ހިތުގެ ބަލިތައް ހުންނަ ފަރާތްތަކަށް ދުމުގެ އަސަރު ކުރުމުން ނުރައްކާވެދާނެ ކަމަށް ވެސް ވަނީ ބުނެފައެވެ.\n28 އޯގަސްޓް 2020 | ހުކުރު 22:38\nއަލިފާން ރޯވި ސަރަހައްދުގައި އުޅެމުންދާ ކޮވިޑް ޖެހިފައިވާ މީހުންނާއި ކޮންޓެކްޓުން އެޗްޕީއޭއަށް ރިޕޯޓު ކުރުމަށް އެދެފި\nއަލިފާން ރޯވި ސަރަހައްދުގައި އުޅެމުންދާ ކޮވިޑް-19 ޖެހިފައިވާ މީހުންނާއި ކޮންޓެކްޓުން ހެލްތު ޕްރޮޓެކްޝަން އޭޖެންސީ (އެޗްޕީއޭއަށް) ރިޕޯޓު ކުރުމަށް އެދެފިއެވެ.\n28 އޯގަސްޓް 2020 | ހުކުރު 22:31\nބޮޑުތަކުރުފާނުމަގުގައި ހުރި އިމާރާތެއްގައި އަލިފާން ރޯވެއްޖެ\nއެމްއެންޑީއެފް އިން މައުލޫމާތުދޭ ގޮތުގައި އަލިފާން ރޯވެފައި ވަނީ ސްޓޭޓް ބޭންކް އޮފް އިންޑިއާ ހުންނަ އިމާރާތުގައެވެ.\nއާޓީފިޝަލް ބީޗު ކައިރީގައި ހުރި މި އިމާރާތުގައި ރޯވި އަލިފާންގަނޑު ކޮންޓްރޯލް ކުރުމަށް އެމްއެންޑީއެފްގެ ފަޔަރ ޓީމުން މިހާރު ދަނީ ހަރަކާތްތެރިވަމުންދާ ކަމަށާއި ކައިރީގައި ހުރި އިމާރާތުން މީހުން ހުސްކުރުމުގެ މަސައްކަތް ކުރަމުން ދާކަމަށް އެމްއެންޑީއެފް އިން ބުނެއެވެ.\n28 އޯގަސްޓް 2020 | ހުކުރު 22:33


މިއީ ފުނާ ނާޅާތީ ހުންނަ ގޮތެއް ނޫން، ބައްޔެއް\nމި ކުއްޖާ މި ހުރީ ބޮލުގައި ފުނާ ނާޅައި ކަމަށް ހީވިޔަސް އެއީ ބައްޔެއްގެ ސަބަބުން ހުންނަ ގޮތެކެވެ. އެމެރިކާގެ ޗިކާގޯގައި ދިރިއުޅޭ ފަސް އަހަރުގެ ޓޭލާ މެކްގޯވެންގެ ބޮލުގެ އިސްތަށިގަނޑު ވިއްސިވިހާލިވެފައި ހުންނަނީ "އަންކޮމްބަބަލް ހެއާ ސިންޑްރޯމް" ގެ ސަބަބުންނެވެ.\nސްކޫލަށް ދިޔައީ 70 ފުލުހުންނާ އެކު\nއެމެރިކާގެ ފަސް އަހަރުގެ ފިރިހެން ކުއްޖަކު ސްކޫލަށް ގެންދިއުމުގައި އިންޑިއާނާގެ ފުލުހުންތަކެއް އޭނާ އެސްކޯޓްކޮށްގެން ދިން ޝަރަފާ އެކު އެތައް ބައެއްގެ ތައުރީފު އޮހެން ފަށައިފި އެވެ.\nކުދިންނަށް ކިޔައިދޭ ވާހަކަތަކާ މެދު ސަމާލުވާންޖެހޭ\nކުޑަކުދިންނަށް ކިޔައިދޭ ހިޔާލީ ވާހަކަތަކުގައި ހުންނަ އަނިޔާވެރިކަމުގެ ބައިތަކާއި އެފަދަ ވާހަކަތަކުގައި ހުންނަ ނުރަނގަޅު އެކި ކަންކަމާ ހެދި ގިނަ ބެލެނިވެރިން މިހާރު ދަރިންނަށް ވާހަކަ ކިޔައި ދެނީ އެފަދަ ވާހަކަތަކުގެ "ޕްލޮޓް ބަދަލުކޮށްލައިގެން" ކަމަށް އިނގިރޭސިވިލާތުގައި ހެދި ދިރާސާއެއްގައި ބުނެފި އެވެ.\nގަން ރީޖަނަލް ހޮސްޕިޓަލަށް ދިރާގުން އެހީވެއްޖެ\nލ. ގަން ރީޖަނަލް ހޮސްޕިޓަލުގައި މިއަދު ހުޅުވި ކުޑަކުދިންގެ ތެލެސީމިއާ ވޯޑަށް ދިރާގުން އެހީ ދީފި އެވެ.\nދަރިފުޅަށް އެންމެ ފުރަތަމާ ކާންދޭނީ ކޯއްޗެއް؟\nތުއްތު ދަރިފުޅަށް ކާންދޭ އުމުރަށް ދިއުމުން، ފުރަތަމަ ކާންދޭނެ އެއްޗަކާ މެދު މައިންބަފައިން ވަރަށް ބޮޑަށް ފިކުރު ކުރެ އެވެ. އެ ވިސްނުމުގެ ތެރެއިން އެންމެ އާންމުކޮށް ފަށައިގަނެވެނީ ބަތާއި ދޮންކެޔޮ ފަދަ ބާވަތްތަކުންނެވެ. އެއީ ޗިސްކޮށްފައި، ދަރިފުޅަށް ކާން ދޭން ވެސް ފަސޭހަވުމުންނެވެ.\nސައިކަލްގައި ބަނދެގެން ދަރިފުޅު ސްކޫލަށް ގެންގޮސްފި\nދަރިފުޅު ސްކޫލަށް ދާން ދެކޮޅު ހަދާތީ، ޗައިނާގެ ގުއަންޑޮން ޕްރޮވިންސްގެ މީހަކު ދަރިފުޅު ސައިކަލްގައި ބަނދެގެން ސްކޫލަށް ގެންދިޔަ މައްސަލައެއް ހޫނުވެއްޖެ އެވެ.\nސަކަރާތުގެ ތެރޭގައި ދިރުވާލީ ނިޔަފަތިކަނޑާ ދައްޗެއް\nޗައިނާގައި، އުމުރުން އެއް އަހަރުގެ ކުއްޖަކު މަންމައާ އެކު މަޖާކޮށް ސަކަރާތް ޖެހުމުގެ ތެރޭގައި، ނިޔަފަތިކަނޑާ ދައްޗެއް ދިރުވާލައިފި އެވެ.\nއައްޑޫގައި މިއަދު މޫދަށް އެރިގެން އުޅެނިކޮށް ތިން ކުއްޖަކު ގެއްލިގެން ހޯދަނިކޮށް އޭގެ ތެރެއިން އެއް ކުއްޖަކު ފެނިފައިވާ ކަމަށާއި އަނެއް ދެ ކުދިން ހޯދުމުގެ މަސައްކަތް ކުރަމުން އަންނަ ކަމަށް އެމްއެންޑީއެފުން ބުނެފި އެވެ.\nކީޒަލް: އިންޓަނެޓުގެ ނުރައްކާތަކުން ސަލާމަތްކޮށްދޭ\nމިއީ ކޮންމެ ތަނަކުން ވެސް އިންޓަނެޓް ލިބެން ހުންނަ ޒަމާނެވެ. ނަމަވެސް އާންމު ތަންތަނުގައި އިންޓަނެޓަށް ވަދެ އުޅޭއިރު ސަމާލުވާންޖެހޭ ކަންކަން ވަރަށް ގިނައެވެ. އެއީ ކޮންމެ ކަނެކްޝަނަކީ ރައްކާތެރި ކަނެކްޝަނަކަށް ނުވާތީއެވެ. މި ސަބަބަށްޓަކައި ރައްކާތެރިގޮތުގައި އިންޓަނެޓު ބޭނުންކުރުމަށް މަގުފަހިކޮށްދޭން އުފެއްދި އެއް ޑިވައިސް...\nރާމާމަކުނެއް ކުއްޖަކު ވަގަށް ނަގައި މަރާލައިފި\nއިންޑިއާގެ ބައެއް ހިސާބުތަކުގައި ރާމާމަކުނުގެ އުނދަގޫ ބޮޑުވެ މީހުންނަށް ވަނީ ނުރައްކާވެފަ އެވެ. ހޮނިހިރު ދުވަހު ހިނގި މިފަދަ ހާދިސާއަކުން ވަނީ ބިރުވެރިކަން ބޮޑުވެފަ އެވެ.\nގޭގައި ކައްކައިގެން ކެއުމަށް ވުރެ ބޮޑަށް ކެފޭ/ރެސްޓޯރަންޓްތަކުން ކާ މީހުން ގިނަވެއްޖެ އެވެ. މިއީ ދިރިއުޅުމަށް އައި ޒަމާނީ ބައެއް ބަދަލުތަކާ އެކު، ފެޝަނަކަށް ވެސް ވެފައި އޮތް ނުރަނގަޅު އާދައެކެވެ.\nކެންސަރު ޖެހިފައިވާ ކުޑަ ކުއްޖަކު ފުލުހަކަށް\nއިންޑިއާގެ މުމްބާއީގައި އުޅޭ، ކެންސަރު ޖެހިފައިވާ ހަތް އަހަރުގެ ފިރިހެން ކުއްޖަކު ފުލުހަކަށް ވުމުގެ އުންމީދު ފުރިހަމަކޮށްދިނުމަށް އެއް ދުވަހަށް ފުލުހެއްގެ ގޮތުގައި ގެންގުޅެފި އެވެ.\nފިޓްބިޓް ކުޑަކުދިންނަށް ހާއްސަކޮށް\nމިޒަމާނުގައި ކުޑަކުދިން ލައްވާ ކުޅިވަރެއް ކުޅުވުމަކީ ގިނަ ފަހަރަށް ވަރަށް އުނދަގޫކަމެކެވެ. އެކަމަކު ކުދިން ގަޔާވާ ގޮތަށް ފިޓްބިޓުން އުފައްދާފައިވާ "ފިޓްބިޓް އޭސް ކިޑްސް އެކްޓިވިޓީ ޓްރެކަ" އަކީ މިކަހަލަ ކުދިންނަށް އަމާޒުކޮށް އުފައްދާފައިވާ ސްމާޓް އުޅައެކެވެ.


ރާއްޖޭގެ ފުރަތަމަ ހޮރޯ ކޮމެޑީ "ފޯޓީ ޕްލަސް" ޕްރިމިއާރ ކޮށްދެއްވާނީ ރައީސް މައުމޫން!\nރާއްޖޭގެ ސިނަމާތަކަށް އަންނަ ފުރަތަމަ ހޮރޯ ކޮމެޑީ "40 ޕްލަސް" މިރޭ ޕްރިމިއާރ ކޮށްދެއްވާނީ ރާއްޖޭގެ ކުރީގެ ރައީސް މައުމޫން އަބްދުލްޤައްޔޫމް ކަމަށް އެފިލްމުގެ ޕްރޮޑަކްޝަން ޓީމުން މައުލޫމާތު ދީފިއެވެ.\n"މިއަދުނޫހަށް" މައުލޫމާތު ދެއްވަމުން ފިލްމުގެ ޕްރޮޑިއުސަރ އިސްމާއިލް ޝަފީޤް ވިދާޅުވީ، "40 ޕްލަސް" ގެ ޕްރިމިއާރ ނައިޓް ރައީސް މައުމޫން ޝަރަފުވެރި ކޮށްދެއްވާއިރު ފިލްމު ޕްރިމިއާރ ކޮށްދެއްވާނީ ވެސް އެމަނިކުފާނު ކަަމަށެވެ. އަދި ރައީސް މައުމޫންގެ އިތުރުން މިނިސްޓްރީ އޮފް އާޓްސް އެންޑް ކަލްޗާރ ގެ އިސްވެރިންނަށް ވެސް މިރޭގެ މިޚާއްސަ ޚަފްލާއަށް ދައުވަތު ދެއްވާފައިވާ ކަމަށް ވެސް ޝަފީޤް ވިދާޅުވިއެވެ. އޭގެ ތެރޭގައި ރައީސް މައުމޫންގެ ދަރިކަނބަލުން އަދި މިނިސްޓަރ އޮފް އާޓްސް އެންޑް ކަލްޗާރ ޔުމްނާ މައުމޫން ވެސް ހިމެނި ވަޑައިގަންނަވައެވެ.\n"40 ޕްލަސް" އަކީ ޔޫއްޕެ ޕްރޮޑަކްޝަންސް އާއި އެންވިޝަން އެންޓަޓެއިންމެންޓުން އުފެއްދި ފިލްމެކެވެ. މަޝްހޫރު ފިލްމީތަރި ޔޫސުފް ޝަފީއު ޑައިރެކްޓުކޮށް އިސްމާއިލް ޝަފީޤް ޕްރޮޑިއުސް ކުރި މިފިލްމަކީ 2017 ވަނަ އަހަރު އެޕްރޮޑަކްޝަން ޓީމުން އުފެއްދި ކާމިޔާބު ކޮމެޑީ "ނޯޓީ ފޯޓީ" ގެ ދެވަނަ ބައެވެ.\nފިލްމު މިރޭ ޕްރިމިއާރ ކުރާއިރު އުފެދޭ ސުވާލަކީ، މިފިލްމު ބަލާފައި މީހުން ހޭނީތޯ، ނުވަތަ ބިރު ގަންނާނީތޯ އެވެ. ހަމަ ޔަގީނުން ވެސް "40 ޕްލަސް" ގެ ޓްރެއިލާރ ވަނީ ގިނަ ބަޔަކަށް ވަރަށް ބޮޑަށް ކަމު ގޮސްފައެވެ.\nއެނގިފައިވާ ގޮތުގައި ނޯޓީ ފޯޓީ ފަދައިން، މިފިލްމުގައި ވެސް ވަރަށް ގިނަ ތަރިން ހިމެެނެއެވެ. ލީޑް ރޯލުތަކުން އަޙުމަދު ސައީދު، ޔޫސުފް ޝަފީޢު (ޔޫއްޕެ)، އަލީ ސީޒަން، މުޙައްމަދު މަނިކު ގެ އިތުރުން ފާތިމަތު އަޒީފާ (އަޒޫ)، ޝިލާ ނަޖީބު އަދި އަލީ އާޒިމް (ދޮން އައްޔަ) އާއި މަރިޔަމް ޝަކީލާ ގެ އިތުރުން އަލީ ޝާހިދު ވެސް ފެނިގެންދާނެއެވެ. އަދި މިދާއިރާއަށް މުޅިން އަލަށް ތަޢާރަފްވާ ފަސް ތަރިން ވެސް ހިމެނެއެވެ.


ގައުމީ ސަލާމަތަށް ނުރައްކާވެދާނެ ކަމުގެ ބިރު އެބައޮތް – ފުލުހުން - DhiDaily\nގައުމީ ސަލާމަތަށް ނުރައްކާވެދާނެ ކަމުގެ ބިރު އެބައޮތް – ފުލުހުން\nބިދޭސީން ކުރަމުންދާ މުޒާހަރާތައް ކޮންޓްރޯލް ނުކުރެވޭ ނަމަ، ގައުމީ ސަލާމަތަށް ނުރައްކާވެދާނެ ކަމުގެ ބިރު އެބައޮތް ކަމަށް ދިވެހި ފުލުހުން މިއަދު ވިދާޅުވެއްޖެއެވެ.\nފުލުހުން ވިދާޅުވީ ރާއްޖޭގައި ބިދޭސީން މުޒާހަރާ ކުރަމުން ދަނީ ދުރާލައި ރާވައިގެން ކަމަށެވެ. މިއަދު ރައްޔިތުންގެ މަޖިލިހުގެ ގައުމީ ސަލާމާތާއި ހާރިޖީ ކޮމިޓީގައި ވާހަކަ ދައްކަވަމުން ޗީފް ސުޕްރިޓެންޑެންޓް އޮފް ޕޮލިސް މުހައްމަދު ބަޝީރު ވިދާޅުވީ މީގެކުރިން ރާއްޖޭގައި މިގޮތަށް ބިދޭސީން މުޒާހަރާ ކުރުމުގެ މައްސަލައެއް ދިމާވެފައި ނުވާކަމަށެވެ.\nބިދޭސީންނާ ގުޅޭ ގޮތުން ކުއްލި މައްސަލައެއް މަޖިލީހަށް ހުށައަޅައި މިއަދުގެ މަޖިލީހުގައި ބިދޭސީން ކުރާ މުޒާހަރާތަކުގެ ސަބަބުން ގައުމީ ސަލާމާތަށް ނުރައްކާވެދާނެތޯ ކޮމިޓީގެ މުގައްރިރު އަދި ރައްޔިތުންގެ މަޖިލިހުގެ މަރަދޫ ދާއިރާގެ އެމްޑީޕީގެ މެމްބަރު އިބްރާހިމް ޝަރީފް ކުރެއްވި ސުވާލަށް ބަޝީރު ވިދާޅުވީ ރާއްޖޭގައި ގިނަ އަދަދަކަށް ރަޖިސްޓްރީ ނުވާ ބިދޭސީން ތިބި ކަމަށާއި އެކި ސައިޓްތަކުގައި އެފަދަ މުޒާހަރާތައް ކުރާ ނަމަ، ކޮންޓްރޯލް ކުރަން އުނދަގޫވާނެ ކަމަށެވެ.\n”މުޅި ރާއްޖޭގައި ބިދޭސީން އެބަ ތިބި ގިނަ އަދަދެއްގެ އަންޑޮކިއުމެންޓެޑް މީހުން. މީގެ ތެރެއިން އަޅުގަނޑުމެންނަށް ދިމާވެދާނެ ކަމަށް މި ބަލަނީ މި މީހުން މި ދައްކާ މަންޒަރުތަކުން އިތުރު މީހުން މިއަށް ގުޅި އަދި އިތުރު ސައިޓްތަކުގައި މިކަން ހިނގާ ކޮންޓްރޯލް ކުރަން އަޅުގަނޑުމެންނަށް ދަތިވެ ދިއުން އެއީ އަޅުގަނޑުމެންނަށް ނުރައްކަލަކީ. މިއަދު ވެސް ޝަރީފް ފާހަގަކުރެއްވިހެން އާއްމުންނަށް ވެސް އަނިޔާވެ، ފުލުހުންނަށް ވެސް އަނިޔާވެ އަދި ސައިޓްތަކުގައި ހުންނަ އިކުއިޕްމެންޓްއަށާ މުދަލަށް ގެއްލުން ލިބެމުންދަނީ.“ ބަޝީރު އިތުރަށް ވިދާޅުވިއެވެ.\nމިއަދު ހެނދުނުގެ ވަގުތެއްގައި ހުޅުމާލޭގައި މުސާރަ ނުލިބޭކަމަށް ބުނެ އައިލެންޑް އެކްސްޕާޓް ޕްރައިވެޓް ލިމިޓެޑްގެ ބިދޭސިންތަކެއް ހިންގި ހަމަނުޖެހުމުގައި އެކަން ކޮންޓްރޯލްކުރުމަށް ދިޔަ ބައެއް ފުލުހުންނަށް އަނިޔާވެފައިވާކަމަށާއި އަދި ފުލުހުންގެ ބައެއް ވެހިކަލްތަކަށް ގެއްލުން ލިބިފައިވާކަމަށް ފުލުހުން ވަނީ ބުނެފައެވެ.\nފުލުހުން އިތުރަށް ވިދާޅުވީ މި ހަމަނުޖެހުން މިހާރު ކޮންޓްރޯލްކޮށްފައިވާކަމަށާއި މުޒާހަރާ ކުރަމުންދިޔަ ބިދޭސީން މިވަގުތު ތިބީ އައިލެންޑް އެކްސްޕާޓް ޕްރައިވެޓްލިމިޓެޑްގެ ލޭބަރ ކުއަރޓަރގައިކަމަށެވެ.


vnews - Abdhulla ge jalu ekuveriyaage vaahaka: Niyaavee varah haalugai veynthakhe thahanmalkohffa\nއަބުދުﷲގެ ޖަލު އެކުވެރިޔާގެ ވާހަކަ: ނިޔާވީ ވަރަށް ހާލުގައި ވޭންތަކެއް ތަހަންމަލުކޮށްފައި\n2015 ވަނަ އަހަރުގެ މެއި މަހުގެ އެއްވަނަ ދުވަހު ބޭއްވި މޭޑޭގެ އެއްވުމުގެ ތެރެއިން ހައްޔަރުކޮށް ދައުވާ އުފުލައި ހުކުމެއް އިއްވުމުން ޖަލުގައި ހުކުމް ތަންފީޒު ކުރަމުން ދިޔަ ގަލޮޅު ކީމަ އަބުދުﷲ ރަޝީދުގެ މަރާއިމެދު ގިނަ ސުވާލުތަކެއް ވަނީ އުފެދިފައެވެ.\nއަބުދުﷲ މަރުވީ އޭނާއަށް ބޭނުންވާ ފަރުވާ ދިނުން ފަސްކޮށް އެކަމަށް އިހުމާލުވުމުގެ ސަބަބުންކަމަށް ދެކެވޭ ވާހަކަތަކުގެ އަޑު ގަދައެވެ. އާއިލާއިންވެސް އަބުދުﷲގެ މަރާއިމެދު ގިނަ ސުވާލުތަކެއް އުފައްދައެވެ. އަބުދުﷲ ނިޔާވުމުގެ ކުރިން ހޮނިހިރު ދުވަހު މާލެ ގެނެސް ފަރުވާދެމުންދަނިކޮށް އަންގާރަ ދުވަހު ނިޔާވީ ނަޖިސް މުންޑެއްގައި އޮވެއެވެ. މި މިންވަރަށް އަބުދުﷲއާއިމެދު އިހުމާލުވެފައިވާއިރު، ޖަލުގައި އޭނާއާއިމެދު އަމަލުކުރާނެ ގޮތަކާއިމެދު ސިޔާސީ ޕާޓީތަކާއި، އާންމުންވެސް ގެންދަނީ ސުވާލު އުފައްދަމުންނެވެ.\nއަބުދުﷲ ރަޝީދުގެ މަރާއިމެދު ގިނަ ސުވާލުތަކެއް އުފެދި، އެކަން ދެފުށްފެންނަ ގޮތަކަށް ތަހުގީގުކުރުމަށް ކަމާބެހޭ އިދާރާތަކަށް ގިނަ ބަޔަކު ގޮވާލަމުންދާ މި ދަނޑިވަޅުގައި އަބްދުﷲގެ ހާލަތު އެނގޭ އޭނާއާއިއެކު ޖަލުގައި ދުވަސްތައް ހޭދަކުރި ޒުވާނަކު ވަނީ ބައެއް ވާހަކަތައް މީޑިއާތަކާއި ހިއްސާކޮށްފައެވެ. -- އަބުދުﷲގެ އެކުވެރިޔާގެ މި މެސެޖް ރޭ މެންދަމު ވީމީޑިއާއަށްވެސް ވަނީ ލިބިފައެވެ.--\nއަބުދުﷲގެ ޖަލު އެކުވެރިޔާ ބުނާގޮތުން އޭނާއަކީ ދީނީ ކަންކަމަށް ފަރުވާ ބަހައްޓަމުން އައި އަޚުލާގު ރަނގަޅު މީހެކެވެ. ހޯމަ، ބުރާސްފަތީގައި ރޯދަ ހިފައެވެ. ނަމަވެސް މިމަހުގެ5ވަނަ ދުވަހު ރޯދަ ވީއްލާތަނުން ނުފެނުމުން އަބުދުﷲ ކޮބައިތޯ ބަލާލަން އޭނާގެ ގޮޅިއަށް މި އެކުވެރިޔާދިޔައެވެ. އަދި ވެގެން އުޅެނީ ކީއްވެގެންތޯ ސުވާލުކުރިއެވެ.\n"މި އުޅެނީ ބޮޑުކަމު ދެވޭތީ. ދިހަ ފަހަރު ދެވިއްޖެ މިއަދު." އަބުދުﷲގެ ޖަވާބަކީ މިއީއެވެ.\nއެހެންކަމުން ޖަލުގެ އެކުވެރިޔާ ވަނީ ލޮނު ޕެކެޓް ގެނެސްދެންތޯއާއި ކާއެެއްޗެއް ހަދާދެންތޯ އަބުދުﷲއާއި ސުވާލުކޮށްފައެވެ.\n"ނޫޑްލްސް ކޮޅެއް ކާނީ ފަހުން މިރޭ." މިފަހަރުވެސް އަބުދުﷲ އެކުވެރިޔާއަށް ޖަވާބުދިނީ މިގޮތަށެވެ.\nހަމަ އެރޭ ދަންވަރު އަބުދުﷲގެ ހާލަތު އިތުރަށް ގޯސްވިއެވެ. އެހެންކަމުން ގޮޅިން ބޭރަށް ނެރެ އޭނާއަށް ފަރުވާދިނެވެ. އެގޮތުން އަބުދުﷲގެ އަތަށް އައިވީ ގުޅާފައިހުރިކަމުގެ ނިޝާންތައް ފެންނަން ހުރިކަމަށް ޖަލު އެކުވެރިޔާ ބުނެއެވެ. އަދި އެ ގޮޅީގައި ތިބި އެހެން ގައިދީން އެކަން ޔަގީންކޮށްދިނެވެ.\nހުކުރު ދުވަހަކީ އަބުދުﷲގެ ހާލަތު އިތުރަށް ގޯސްވި ދުވަހެކެވެ. ހޮނޑުލާއިރު އަންނަނީ ލެއެވެ. ބޮޑުކަމުދާއިރުވެސް އަންނަނީ ލެއެވެ. އެކަމުގެ ކަންބޮޑުވުން އަބުދުﷲއާއިއެކު ގޮޅީގައި ތިބި ހުރިހާ އެކުވެރިންވެސް ޖަލު ބަލަހައްޓަން ތިބި އޮފިސަރުންގެ ސަމާލުކަމަށް ގެނައެވެ. އަދި އަބުދުﷲއަށް އަވަހަށް ރަނގަޅު ފަރުވާއެއް ދިނުމަށް ދިޔައީ އެދެމުުންނެވެ.\nއެއާއިއެކު ޖަލުގެ އޮފިސަރުން އެ ގޮޅިއަށް ވަނެއެވެ. އަދި ފާޚާނާގައި ލޭ އަސަރު ހުއްޓާ އޮފިސަރުންނަށް ފެންނާނެކަމަށްވެސް ޖަލުގެ އެކުވެރިޔާ ކިޔައިދިނެވެ. އަދި އެއަށްފަހު ޖަލު އޮފިސަރުންގެ ބެލުމުގެ ދަށުން އަބުދުﷲއަށް ބޭސް ދިންކަމަށް އެކުވެރިޔާ ބުނެއެވެ. އެއީ ކޮންކަހަލަ ބޭހެއްކަން ނޭންގުނު ނަމަވެސް އެ ބޭހުން އަބުދުﷲގެ ގައިގައި އަޅަމުންދިޔަ ވޭނަށް އެއްވެސް ލުޔުމެއް ލިބިފައެއް ނުވެއެވެ. އަދި އެއަށްފަހު އިތުރު ފަރުވާއެއް އަބުދުﷲއަށް ލިބިފައިނުވާކަމަށް އޭނާ ބުނެއެވެ.\nއަބުދުﷲގެ ހާލަތު ފެނުމުން އެވަގުތު އެކުގައި ގޮޅި ހިއްސާކުރަމުންދިޔަ އެކުވެރިންނަށް ފުން ހިތާމައެއް ލިބުނެއެވެ. އަދި ކޮންމެވެސް ކަމެއް ކުރުމަށް ގޮޅީގައި ތިބި އެކުވެރިން އެކަކު އަނެކަކަށް ބުނަމުން ދިޔައެވެ.\n"އަހަރެން ބުނިން ހިނގާށޭ ހާޑުކޮށްލަން. ޑިއުޓީއަށް ގޮވާށޭ. އަދި އެހެން މީހަކުވެސް ރެޑީކުރާށޭ ނެރެން." އަބުދުﷲގެ ޖަލުގެ އެކުވެރިޔާ ކިޔައިދިނެވެ.\nހުކުރު ދުވަހުގެ ހަވީރު 4:30 ވީއެވެ. އަބުދުﷲގެ ހާލަތު ދަށްވަމުން ގޮސް ބައެއް ފަހަރުތަކުގައި ގޮޅީގެ ތެރެއަށް ވެއްޓެނީ ހޭނެތިގެންނެވެ.\nއެވަގުތު ޖަލުގައި ތިބި އަބުދުﷲގެ އެކުވެރިން ހަޅޭލަވަން ފެށިއެވެ. " މަރުވަނީއޭ... ހޭ ނެތިއްޖޭ.... " މިގޮތަށް ތަކުރާރުކޮށް ގޮވާ ހަޅޭލަވަން ފެށިއެވެ.\nޖަލުގެ އެކުވެރިންގެ ހަޅޭކުގެ އަޑާއިއެކު ޖަލުގެ އޮފިސަރުން އައިސް ފުރަތަމަ ނެރުނީ ގޮޅީގައި އޮތް ބަލިކަމަށް ބުނެ އެކުވެރިން ރެޑީކުރި މީހާއެވެ. އޭނާ އަތްދަނޑިމަތީގައި އެ ގޮޅިން ނެރުނެވެ. އަދި "މީނަވެސް ކަޑައޭ، ނޭވާވެސް ނުލެވޭ" ބުނެ އެ ޔުނިޓްގެ ސެކިއުރިޓީ ބަންކަރު ތެރޭގައި އޭނާ ބޭއްވިއެވެ. އަދި ފަހުން އަބުދުﷲވެސް ނެރުނީ ހަމަ އެގޮތަށް އަތްދަނޑި މަތީގައިކަމަށް އެކުވެރިޔާ ކިޔައިދިނެވެ.\nނަމަވެސް މިފަހަރުވެސް އަބުދުﷲއަށް ރަނގަޅު ފަރުވާއެއް ދިނުމުގެ ބަދަލުގައި ހަމައެކަނި ބޭސްގުޅައެއް ދިނުމަށްފަހު އަލުން ގޮޅިއަށް ވެއްދީއެވެ. ޖަލުގެ އެކުވެރިން ފާހަގަކުރާގޮތުގައި މިއީ އަޅާނުލާކަމުގެ ހެއްކެކެވެ. ތަކުރާރުކޮށް މީހަކަށް މިވަރުގެ ސީރިއަސް ކަންތައްތަކެއް ކުރިމަތިވަމުންދާއިރު، ބޭސްގުޅައެއް ދީފައި ކޮންމެ ފަހަރަކު ގޮޅީގެ ތެރެއަށް ގެނައުމަކީ މީހާ އިތުރަށް ބަލިވާނެކަމެކެވެ.\nއެ ހާލަތުގައި އަބްދުﷲ ވަނިކޮށް 7ވީ ހޮނިހިރު ދުވަހަށްވެސް އިރުއެެރީއެވެ. އެއީ ފަރުވާއަށް އަބުދުﷲ މާލެ ގެނެވުނު ދުވަހެވެ. އަބުދުﷲގެ ހާލަތު ބޮޑުވެގެން އޭނާ މާލެ ގެންދިއަކަން އަބުދުﷲގެ އަންހެނުން ޝެހެނާޒަށް ގޮޅީގައި ތިބި މީހުން އެންގިއެވެ. އަދި މަޖިލީސް ދެ މެންބަރުންކަމަށްވާ މެންބަރު އިމްތިޔާޒު ފަހުމީއާއި ރޮޒައިނާ އާދަމަށްވެސް އެންގިކަމަށް ބުންޏެވެ. އަބުދުﷲ ގެންގުޅުނު ފޯން ނަންބަރު ފޮތެއްގައި މި ތިން ނަންބަރު ރައްކާކޮށްފައި އޮތްކަމަށް ޖަލުގެ އެކުވެރިޔާ ކިޔައިދިނެވެ.\nއޭނާ ބުނީ 8 ވަނަ ދުވަހާއި9ވަނަ ދުވަހު އަބުދުﷲއާއި ގުޅޭ އެއްވެސް ޚަބަރެއް އެމީހުންނަށް ނުލިބޭކަމަށެވެ. ނަމަވެސް ކުއްލިގޮަތަކަށް ޖަލު އޮފިސަރުންތަކެއް އެ ގޮޅިއަށް ވަދެ ދެ ދުވަސްމަތިން އެކި ފަހަރު ގޮޅި ފާސްކޮށްފައިވާކަމަށެވެ.\nއަބްދުﷲ ނިޔާވީ 10 ވަަނަ ދުވަހުގެ ހެނދުނުގެ ވަގުތެއްގައި ހޮސްޕިޓަލްގައި ފަރުވާ ދެމުންދަނިކޮށެވެ. އަބުދުﷲގެ މަރާއި ގުޅިގެން ކަރެކްޝަނުން ވަނީ އިހުމާލުވީކަމަށް ބުނާ ވާހަކަތައް ދޮގުކޮށްފައެވެ. އަދި އެއްވެސް ގައިދީއަކާއިމެދު އިންސާނިއްޔަތާއި ޚިލާފު ކަމެއް އެ މުއައްސަސާއިން ނުކުރާނެކަމުގެ ޔަގީންކަން ވަނީ ދީފައެވެ.\nއަބުދުﷲ ރަޝީދުގެ އާއިލާއާއި، ސިޔާސީ ޕާޓީތަކާއި، އާންމު ރައްޔިތުންވެސް ގެންދަނީ އަބުދުﷲގެ މަރު ރަނގަޅަސް ތަހުގީގުކޮށް އެއްވެސް އިހުމާލެއް އޮތްތޯ ބެލުމަށް މުއައްސަސާތަކަށް ގޮވާލަމުންނެވެ.


BML Ah 357 Million Rufiyaage Faidhaa Eh Libijje – adduLIVE\nLast Updated: May 6, 22:59\nApr 29, 2021, 15:41 ހަސަން ރަޝީދު\nމި އަހަރުގެ ފުރަތަމަ ކުއާޓަރުގައި ބޭންކް އޮފް މޯލްޑިވްސް (ބީއެމްއެލް) އަށް ސާފު ފައިދާގެ ގޮތުގައި 357 މިލިއަން ރުފިޔާ ލިބިފައިވާ ކަމަށް އެ ބޭންކުން މިއަދު ބުނެފި އެވެ.\nރާއްޖޭގެ އެންމެ ބޮޑު ބޭންކުން އާއްމުކުރި މި އަހަރުގެ ފުރަތަމަ ކުއާޓަރުގެ މާލީ ހިސާބުތައް ދައްކާ ގޮތުން، މިދިޔަ އަހަރާއި އަޅާ ބަލާއިރު، ޓެކްސް އަށް ކެނޑުމުގެ ކުރިން ލިބުނު ފައިދާ ވަނީ 23 ޕަސެންޓު އިތުރުވެފަ އެވެ.\nބީއެމްއެލް އިން ބުނީ މި ނަތީޖާ ބޭންކަށް ހާސިލްކުރެވިފައިވަނީ މިދިޔަ އަހަރު ކުރިމަތިވި ކޮވިޑް-19 ބަލިމަޑުކަމާއި ގުޅިގެން ބޭންކުގެ މައިގަނޑު ވިޔަފާރިތަކަށް ކޮށްފައިވާ ނޭދެވޭ އަސަރާ ގުޅިގެން ލިބުނު ގެއްލުމުން އަރައިގަތުމުގައި ރަނގަޅު ކުރިއެރުމެއް ލިބިފައިވާތީ ކަމަށެވެ.\nމި ކުއާޓަރގައި ހިންގުމުގެ ފައިދާގެ ގޮތުގައި ބޭންކަށް 537 މިލިއަން ލިބިފައިވާއިރު މިއީ 2020 ވަނަ އަހަރުގެ ފުރަތަމަ ކުއާޓަރ އާ އަޅާބަލާއިރު %25 އިތުރު އަދަދެކެވެ. މި ނަތީޖާ ހާސިލް ކުރެވިފައިވަނީ ވިޔަފާރީގެ މައިގަނޑު ހުރިހާ ދާއިރާއަކުންވެސް ލިބުނު ކުރިއެރުމާ ގުޅިގެން ކަމަށް ބީއެމްއެލް އިން ބުނެއެވެ.\nމި ނަތީޖާ އާ ގުޅޭ ގޮތުން ވާހަކަ ދައްކަވަމުން ބީއެމްއެލްގެ ސީއީއޯ އަދި މެނޭޖިންގ ޑިރެކްޓަރ ޓިމް ސޯޔަރ ވިދާޅުވީ ވިޔަފާރީގެ މައިގަނޑު ދާއިރާ ތަކުން ލިބުނު ނަތީޖާއާ އެކު ކޮވިޑް -19 އާ ގުޅިގެން ލިބުނު ގެއްލުމުން އަރައިގަތުމުގައި ހާލަތު ރަނގަޅު ވަމުންދާކަމުގެ ނިޝާންތައް ފެންނަމުންދާ ކަމަށެވެ.\n"މި ނަތީޖާ އާ އެކުވެސް މިހާރުގެ ހާލަތުން އަރައިގަތުމަށް އަހަރުގެ ކުރިއަށް އޮތް ދުވަސްތަކުގައިވެސް އަޅުގަނޑުމެން މަސައްކަތްތައް ބައްޓަންކުރާނީ ވިސްނުންތެރިކަމާއި ރޭވުންތެރިކަމާއެކު. ކަސްޓަމަރުންނާއި މުޖުތަމައަށް އެހީވުމަށް ކުރާ އިންވެސްޓްމަންޓާއި ބޭންކުގެ ވިގުއަ ފުޅާކުރުމަށް ކުރާ މަސައްކަތްތަކުގެ އިތުރުން އައު ޕްރޮޑަކްޓާއި ހިދުމަތްތައް ފޯރުކޮށް ދިނުމަށް މަސައްކަތް ކުރަމުން ދާނަން." ސޯޔަރ ވިދާޅުވިއެވެ.\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 35 ބްރާންޗް، 71 ސެލްފްސަރވިސް ބޭންކިންގ ސެންޓަރ، 132 އޭޓީއެމް، 200 އަށް ވުރެ ގިނަ ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިންގ ޚިދުމަތާއެކު ބޭންކް އޮފް މޯލްޑިވްސް ގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުން ކަމަށް ބޭންކުން ބުނެއެވެ.


ރ. މަޑުއްވަރީ އައްޔޫޤް ޖަމްޢިއްޔާއިން ރ. އަތޮޅަށް ހުޅުވާލައިގެން މަދަޙަ މުބާރަތެއް ބާއްވަނީ – Meedhoo Times\nރ. މަޑުއްވަރީ އައްޔޫޤް ޖަމްޢިއްޔާއިން ރ. އަތޮޅަށް ހުޅުވާލައިގެން މަދަޙަ މުބާރަތެއް ބާއްވަނީ\nJuly 25, 2020 | އިބްރާހިމް ރަފްހާން\nރ. މަޑުއްވަރީ ‘އައްޔޫޤް’ ޖަމްޢިއްޔާއިން މުޅި ރ. އަތޮޅަށް ހުޅުވާލައިގެން މިއަހަރުގެ އަޟްޙާ ޢީދާއި ދިމާކޮށް މަދަޙަ މުބާރަތެއް ބޭއްވުމަށް ނިންމައިފިއެވެ.\nއެޖަމްޢިއްޔާއިން ނެރެފައިވާ އިޢުލާނެއްގައި ބުނެފައިވަނީ މި މުބާރާތް ކުރިއަށް ގެންދިއުމަށް ހަމަޖެހިފައިވަނީ ދެ ގޮތްޕަކަށް ބަހާލައިގެންކަމަށެވެ. އެގޮތުން ޖޫނިއަރ ގްރޫޕުގައި ހިމެނެނީ9އަހަރާއި 10 އަހަރާއި ދެމެދުގެ އުމުރުފުރާއާއި 11 އަހަރާއި 12 އަހަރާއި ދެމެދުގެ އުމުރުފުރާއެވެ.\nސީނިއަރ ގްރޫޕުގައި ހިމެނެނީ 13 އަހަރާއި 14 އަހަރާއި ދެމެދުގެ އުމުރުފުރާ، 15 އަހަރާއި 16 އަހަރާއި ދެމެދުގެ އުމުރުފުރާ އަދި 17 އަހަރުން މަތީގެ އުމުރުފުރާއެވެ.\nމި މުބާރާތުގައި ބައިވެރިވުމަށް އެދޭ ފޯމް އެ ޖަމްޢިއްޔާގެ އިދާރާއިންނާއި އެ ޖަމްޢިއްޔާގެ ފޭސްބުކް ޕޭޖުން އަދި މުބާރާތަށް ދަޢުވަތުދެވޭ ރަށްރަށުގެ ކައުންސިލް އިދާރާތަކުން ލިބެން ހުންްނާނެކަމަށް އެ ޖަމްޢިއްޔާއިން ބުނެއެެވެ.\nމި މުބާރާތުގައި ބައިވެރިވުމަށް އެދޭ ފޯމު ފުރުއްވުމަށްފަހު އައިޑީ ކާޑުގެ ކޮޕީއަކާއެކު މި މަހުގެ 30 ވަނަ ދުވަހުގެ ކުރިން އެ ޖަމްޢިއްޔާގެ މެއިލް (ayyooq2014@gmail.com) އަށް ފޮނުވުމަށް ނުވަތަ އެ ޖަމްޢިއްޔާގެ އިދާރާއަށް ފޯމު ހުށައެޅުއްވުމަށް އެ ޖަމްޢިއްޔާއިން އެދެއެވެ.\nމި މުބާރާތާއި ގުޅޭ އިތުރު މަޢުލޫމާތު ހޯދެއްވުމަށް އެ ޖަމްޢިއްޔާގެ ރިލިޖަސް ކޯރޑީނޭޓަރ ޢާއިޝަތު ޝައުޝަން 9665883 އަށް ގުޅުއްވުމަށް އެ ޖަމްޢިއްޔާއިން އެދެއެވެ.


Dhiveheenge Naseebu gadhakan haama vejje\nދިވެހީންގެ ނަސީބު ގަދަކަން ހާމަވެއްޖެ\n9 މަސް,6ދުވަސް,9ގަޑި, 20 މިނެޓް, 16 ސިކުންތު ކުރިން 2140އަހުމަދު ތޯޢިލް\nރާއްޖޭގެ ކޯޗު ޕީޓާރ ސެގާޓް --\nބަންގްލަދޭޝްގައި ކުރިއަށް ދާ ސާފް ސުޒުކީ ކަޕްގައި އާދީއްތަ ދުވަހުގެ ރޭ އިންޑިއާގެ 23 އަހަރުން ދަށުގެ ޓީމް އަތުން 2-0 ގެ ނަތީޖާއަކުން ބަލިވެ ސްރީ ލަންކާ އާ ޕޮއިންޓްގެ ގޮތުންނާއި ލަނޑުގެ ތަފާތުން އެއްވަރުވުމުން ސެމީ ފައިނަލަށް ދަތުރުކުރާ ޓީމް ކަނޑައެޅުމަށް ނެގި ގުރުއަތުލުން ކާމިޔާބުކޮށް ސެމީ ފައިނަލުން ޖާގައެއް ކަށަވަރުވުމަކީ ދިވެހީންގެ ނަސީބު ގަދަކަމުގެ ހެއްކެއް ކަމަށް ގައުމީ ޓީމްގެ ކޯޗު ޕީޓާ ސެގާޓް ބުނެފި އެވެ.\nގްރޫޕް ބީގައި ރާއްޖެއަށް ލިބުނީ އެންމެ ޕޮއިންޓެކެވެ. އެ މެޗަށް ފަހު ނޫސްވެރިންނާ ބައްދަލުކޮށް ވާހަކަ ދައްކަމުން ސެގާޓް ބުނީ ރާއްޖެއަށް މިހާ ނަސީބު ގަދަކޮށް ކަންތައް ދިމާވީ ހިތްވަރުކޮށްގެން ތިބުމުން ކަމަށެވެ.\n"ފާއިތުވި ހަ ހަފްތާއެއްހާ ދުވަސް ތެރޭ އަހަރެމެން ވަރަށް ބުރަކޮށް މަސައްކަތް ކޮށްފިން. އަހަރެން މަރުހަބާ ކިޔަން ހުރިހާ ކުޅުންތެރިންނާއި ދިވެހީންނަށް،" ސެގާޓް ބުންޏެވެ. "ސެމީ ފައިނަލުގައި އޮންނަން ނަސީބު ވެސް ބޭނުންވާނެ، އެކަން މިއަދު އަހަރެމެންނަށް ވެއްޖެ. ލަންކާއަށް އެކަހަލަ ގޮތެއް މެދުވެރިވީމާ ދެރަވޭ ނަމަވެސް އަހަންނަށް ބުނެވޭނީ ރާއްޖެ އަށް ލިބުނު މަގާމު ރާއްޖެއަށް ހައްގު ކަމަށް."\n"ދިވެހީންނަކީ އަބަދުވެސް ނަސީބު ގަދަ ބަޔެއް. އެހާ ވަރަށް ކަންތައްތަކާ ފިކުރުކޮށް ހަދާ ބައެއް ނޫން، އެހެންވެ ނަސީބުވެސް އެހީވަނީ. އުނދަގޫ ހާލަތްތަކުގައި އަހަރެމެން އެންމެ ވަރުގަދަ ނުވެދާނެ އެކަމަކު ދިވެހީން އެކުވެރިވުމުން ނަސީބުވެސް ލައްވާލަނީ،" ސެގާޓް ބުންޏެވެ.\nސެގާޓް ބުނީ އިންޑިއާ އަތުން 3-0 އަށްވުރެ ބޮޑު ނަތީޖާއަކުން ބަލި ނުވުމަށް ވަރަށް މަސައްކަތް ކުރަން ޖެހުނު ކަމަށާއި މެޗުގައި ރާއްޖެއަށް ނުވެ އޮތް ކަމަކީ ދެވަނަ ހާފުގައި ބޭނުންވި ގޯލުތައް ކާމިޔާބު ނުކުރެވުން ކަމަށެވެ.\nމުބާރާތުގެ ސެމީ ފައިނަލުގައި ބުދަ ދުވަހު ރާއްޖެ ނުކުންނާނީ ގްރޫޕް އޭގެ އެއްވަނަ ޓީމް ނޭޕާލާ ދެކޮޅަށެވެ.\nގައުމީ ކޯޗު ގައުމީ ޓީމް ފުޓްބޯލް ސާފް ސުޒުކީ ކަޕް ސާފް ޗެމްޕިއަންޝިޕް ސާފް ސުޒުކީ ޗެމްޕިއަންޝިޕް